
PROLOG 


În calitatea mea de student al Facultăţii de Teo- 
logie din cadrul Universităţii din Atena, pe parcursul 
anilor 1956-1960 am avut des ocazia de a lua parte 
la slujbele oficiate într-un lăcaş de închinăciune mai 
putin obişnuit. La subsolul Spitalului „Hipocrat” din 
Atena, mai exact pe culoarul Clinicii de Radiologie, 
părintele Eusebiu Giannakakis, preot misionar al spi- 
talului, săvârşea Sfânta Liturghie duminică de dumi- 
nică. Iniţial, părintele Eusebiu amenajase acolo un spa- 
țiu cât de cât corespunzător. Era vorba de o Sfântă 
Masă mobilă, de strana pentru psalți, precum şi de 
scaune destinate bolnavilor. Student fiind, mergeam 
acolo pentru a lua parte la Sfintele Slujbe. Nu eram 
atras doar de originalitatea lăcaşului de închină- 
ciune, ci mai ales de personalitatea smerită a preo- 
tului slujitor. Şi asta pentru că părintele Eusebiu 
era pentru mine asemeni unui magnet duhovnicesc. 
Sfinţenia persoanei sale şi, în general, măreţia actu- 
lui liturgic, plin de smerenie, constituiau pentru mine 
un model de vieţuire. 

Cine şi-ar fi închipuit însă că, după aproxima- 
tiv 30 de ani, sfinţitul preot misionar al Spitalului 
„Hipocrat” şi studentul aveau să fie din nou împre- 
ună? Acela în mănăstire şi studentul la Episcopie! 

Cine ne-ar fi putut spune atunci că, după aproxi- 
mativ 30 de ani, părintele Eusebiu avea să devină 
acel meteor strălucitor din viaţa duhovnicească atât a 
mea, cât şi a dreptmăritoarei mele eparhii 'Theosos- 
tos? O „comoară nepreţuită”, după cum l-am definit 
în toate articolele în care l-am amintit, un capitol 
nepreţuit al vieţii liturgice, un model de virtute 
greu de egalat, un izvor nesecat de smerenie şi iu- 
bire, „aşa cum Dumnezeu a preamărit, asta s-a şi 
făcut!”, asta a fost părintele Eusebiu! De multe ori, 
în viaţă se întâmplă ca persoane neînsemnate să se 
bucure de cinuri înalte, iar sfinţii să treacă neob- 
servaţi, slujindu-l smeriţi pe Domnul Dumnezeu a 
toate Făcătorul! 

Iată, aşadar, de ce consider ca pe o binecuvântare 
specială a lui Dumnezeu faptul că am fost considerat 
vrednic de a scrie prologul acestei cărţi scrise de 
mâinile sfinţite ale unui călugăr venerabil, ale cărei 
pagini păstrează pentru posteritate substanţa expe- 
rienţei şi a dăruirii acestui slujitor sfinţit al Alta- 
rului Domnului în mijlocul durerii, la căpătâiul celor 
suferinzi. 

În calitatea sa de preot misionar al Spitalului 
„Hipocrat”, părintele Eusebiu şi-a dedicat viaţa celor 
pe care i-a slujit zi şi noapte. Este între puţinii preoţi 
de spital care au trăit, pe toată durata slujirii sale, 
într-o încăpere modestă din cadrul aşezământului 
spitalicesc, în vecinătatea saloanelor pline de bolnavi, 
fiind foarte apropiat nu numai de aceştia, ci şi de 

medicii şi de personalul medical. Zi şi noapte, scânce- 
tele suferinzilor au constituit pentru acesta unică 
tovărăşie şi, în acelaşi timp, imbold continuu de slu- 
jire neobosită, în rugăciune şi sacrificiu, întru alina- 
rea durerii. Acolo, la Spitalul „Hipocrat”, părintele 
Eusebiu obişnuia să doarmă într-un scaun, nu pe 
un pat, astfel încât să poată fi oricând pregătit, gata 
de luptă, de îndată ce i se cerea sprijinul. A îmbă- 
trânit la căpătâiul celor suferinzi, nespus de dragi 
lui, pe care i-a iubit cu dragoste sinceră, fiindu-le 
alături în momentele grele, asemeni unui izvor de 
mângâiere. Pentru bolnavii internaţi, părintele Eu- 
sebiu era ca un tată. Răbdarea nu l-a trădat nicio- 
dată, iar bunătatea sa devenise legendară. Metodic şi 
eficace în îndeplinirea misiunii sale, preacuviosul 
părinte Eusebiu a fost şi a rămas neîntrecut întru 
ale harului, prin rugăciunile sale reuşind să-l impre- 
sioneze până şi pe Dumnezeu. 

Cu ajutorul cunoştinţelor pe care le dobândiseră, 
medicii de la Spitalul „Hipocrat” făceau eforturi su- 
praomeneşti pentru a-şi vindeca bolnavii. Alături 
de aceştia se afla însă, neobosit, părintele Eusebiu 
care, prin mijloacele dăruite lui de Sfântul Har, adu- 
cea sufletele pe calea mântuirii în Hristos. Pentru 
părintele Eusebiu, Sfânta Spovedanie şi împărtă- 
şirea bolnavilor cu Sfintele Taine au constituit mul- 
țumirea supremă. 

Prin această carte ni se dă, aşadar, ocazia de a îm- 
părtăşi tuturor celor interesaţi câte ceva din experienţa 


Il 


Arhim. Eusebiu Giannakakis 


de nepreţuit a sfinţitului călugăr. În paginile volu- 
mului sunt consemnate întâmplări şi cazuri cutremu- 
rătoare, deosebit de folositoare nu numai preotului 
de spital, ci şi medicului, personalului medical, pre- 
cum şi nouă, tuturor. Părintele Eusebiu este cel care 
reuşeşte să ne împace cu suferinţa şi să ne călău- 
zească paşii înspre alinarea ei. Volumul de faţă este 
un motiv în plus şi o şansă de a ne exprima recunoş- 
tinţa profundă faţă de unul dintre aleşii lui Dumne- 
zeu, preacuviosul părinte Eusebiu. 


IPS Ambrozie, Mitropolit de Kalavrita 
şi Aigialeia 

PROLOG LA EDIŢIA A III-A 


În ciuda numeroaselor sale responsabilităţi şi obli- 
gaţii, izvorâte din calitatea sa de ctitor, duhovnic şi 
slujitor al Sfintei Mănăstiri cu hramul „Sfântul loan 
Teologul”, răposatul arhimandrit preot Eusebiu Gian- 
nakakis, duhovnic şi monah deosebit de drag nouă, 
a găsit răgazul necesar pentru a scrie această carte 
atât de folositoare. Din păcate însă, nu a reuşit să se 
bucure de editarea acesteia. 

Volumul a fost lansat cu ocazia parastasului de 
40 de zile, oficiat în memoria venerabilului şi sfinţi- 
tului monah, fiind oferită, ca binecuvântare, tuturor 
fiilor duhovniceşti ai acestuia, atâţia câţi au reuşit să-i 
fie din nou aproape în acea zi pentru a-şi exprima, fie 
şi în acest mod, prinosul de cinstire şi recunoştinţă 
faţă de cel care, timp de atâţia ani, fusese pentru ei 
asemenea unui tată şi duhovnic plin de bunătate şi 
sinceritate. 

Preacuviosul părinte Eusebiu i-a iubit nespus 
pe cei suferinzi, dedicându-se în totalitate lucrării 
duhovniceşti de sprijinire a acestora şi slujirii lui 
Hristos. Trăia cu atâta intensitate viaţa de spital, 
încât numele său ajunsese să se confunde cu cel al 
Spitalului „Hipocrat”. Trecerea sa prin aşezământul 
spitalicesc din Atena s-a constituit într-o epocă de 
înflorire duhovnicească fără precedent. 

INTRODUCERE 


Durerea face parte din viaţa omului. Din păcate, 
într-un anumit moment al vieţii, omul este chemat 
să facă faţă suferinţei. Fiecare dintre noi sau dintre 
apropiații noştri ne vom îmbolnăvi, la un moment 
dat. E momentul în care, de obicei, începem să ne 
stresăm şi să ne întristăm. 

Neliniştea, teama şi dezamăgirea asediază bolna- 
vul care, în focul durerii, este încercat din greu, 
suferă nespus şi are nevoie de ajutor, nu atât de cel 
medical, cât mai ales de cel duhovnicesc. Şi asta pen- 
tru că tristeţea exagerată dezarmează sufletul, starea 
de sănătate a omului înrăutăţindu-se tot mai mult. 
Astfel, omul caută mângâiere, întărire şi dragoste ade- 
vărată. Unde le poate găsi însă pe toate acestea? 

Cu dragostea sa nesfârşită, Dumnezeul Iubirii şi 
al Milei, lisus cel atât de drag nouă veghează neîn- 
cetat. În scurta Sa viaţă pământească, Şi-a arătat 
dragostea necondiționată faţă de cei suferinzi: „Acesta 
neputințele noastre le-a luat şi bolile ni le-a purtat”. 
Până în ziua de azi, Sfânta noastră Biserică, Trupul 
Mântuitorului Hristos, este singurul izvor de mân- 
gâiere şi rugăciune. 

Smerit şi tăcut, cu zel nesecat şi putere de sacri- 
ficiu, preotul de spital, reprezentantul lui Dumnezeu 
în acest aşezământ, se dedică alinării suferinţei, fiind 

permanent mobilizat în slujirea celor bolnavi şi 
lucrând în sufletul acestora prin toate mijlocele. Cu 
ajutorul rugăciunii, al cuvântului lui Dumnezeu şi a 
Sfintelor Taine, pe care Sfânta noastră Biserică i le 
pune la dispoziţie, preotul de spital trudeşte pentru 
a-i ajuta pe cei suferinzi să simtă prezenţa şi dra- 
gostea lui Dumnezeu, pentru a renaşte duhovniceşte 
şi pentru a înțelege necesitatea şi folosul durerii, astfel 
încât, cu răbdare şi optimism, să facă faţă încercării 
prin care trec. 

Necesitatea, dar şi folosul prezenţei preotului de 
spital în mijlocul suferinzilor, la căpătâiul acestora, 
sunt confirmate şi de această carte care, deşi are un 
număr limitat de pagini, a fost scrisă după înde- 
lungă meditaţie şi rugăciune. Este un volum-mărturie 
a celor 35 de ani de slujire a mea ca preot misionar 
la Spitalul „Hipocrat” din Atena. 

Am considerat-o ca pe-o datorie să fac cunoscute 
dragostei dumneavoastră cazuri pe care le-am trăit în 
mijlocul durerii, la căpătâiul celor suferinzi, singu- 
rul meu scop şi dorinţă fierbinte fiind ca volumul 
de faţă să vă fie de folos duhovnicesc, întru slava 
lui Dumnezeu. 


Tipărită la Mănăstirea „Sfântul loan Teologul”, la 
data de 17 martie, şi dedicată memoriei preacuvio- 
sului fiu al lui Dumnezeu Alexie, preot, trecut la cele 
veşnice în anul 1995. 


Arhimadrit Eusebiu Giannakakis 

1. MISIUNEA PREOTULUI ÎN SPITAL 


Treizeci şi cinci de ani la Spitalul „Hipocrat” din 
Atena, în mijlocul durerii, din luna februarie a anu- 
lui 1952 şi până în luna mai a anului 1986. Dintot- 
deauna am simţit nevoia de a-i sluji pe cei suferinzi. 
Îmi doream mult să devin preot de spital, pentru a mă 
putea afla neîncetat la căpătâiul celor suferinzi. De 
aceea, mulțumesc Preabunului Dumnezeu, Care mi-a 
îndeplinit această dorință sfântă. La momentul nu- 
mirii mele pe postul de preot misionar, Spitalul „Hi- 
pocrat” dispunea doar de trei sute de paturi. În anul 
1987, numărul acestora trecea de şapte sute, iar în 
zilele în care spitalul funcţiona ca unitate de primire 
urgenţe, numărul bolnavilor internaţi acolo trecea 
de opt sute. 

Spitalul este asemenea acestei lumi, o societate în 
miniatură. Aproape de cei bolnavi, angajaţii spita- 
lului, destul de mulţi ca număr, nu se opresc nici o 
clipă, pentru a putea face faţă nevoilor celor suferinzi. 
În prima linie se află doctorii (profesori universitari, 
medici specialişti sau rezidenţi), atât de necesari ori- 
cărui bolnav. Sunt cei ce poartă întreaga răspundere 
şi grijă pentru organizarea şi buna desfăşurare a 
actului medical. În urma acestora vin asistente me- 
dicale, fie ele responsabile de secţii, asistente-şefe 

sau simple infirmiere, care sunt sufletul spitalului. 
Fără ajutorul lor, medicii nu şi-ar putea dovedi price- 
perea, iar spitalul efectiv nu ar mai funcţiona. Îm- 
preună cu asistenta-şefă, doctorii trec la examinarea 
bolnavilor. Aceasta urmează a le coordona pe cele- 
lalte asistente în ceea ce priveşte perioada de spi- 
talizare a bolnavilor. La fel de necesari sunt însă şi 
brancardierii. 

Alături de cei amintiţi, pentru buna funcţionare a 
instituţiei trudesc o mulţime de funcţionari de birou, 
precum şi personalul responsabil cu întreţinerea, 
electricieni, instalatori, tâmplari, cu toţii aflaţi la 
subsolul spitalului. Bineînţeles, nu lipseşte nici perso- 
nalul auxiliar, responsabil cu transportul alimentelor 
şi cu curăţenia de pe secţiile instituţiei spitaliceşti. 

Cabinetele de primire urgențe, laboratoarele (mi- 
crobiologie, radiologie) şi centrul de sânge, toate sunt 
organizate exemplar. Cantinele funcţionează după 
un program şi o disciplină strictă, nu doar pentru bol- 
navii internaţi, ci şi pentru întregul personal al spi- 
talului. Tot în cadrul spitalului funcţionează şi un 
ghişeu, o farmacie, o spălătorie, o croitorie şi o călcă- 
torie. Toţi angajaţii spitalului, fiecare la postul său, 
trudesc cu dragoste, conştinciozitate şi, mai ales, cu 
nemărginită dăruire. 

Prin urmare, numărul celor ce lucrează într-un 
spital nu e deloc neglijabil. Forfota e continuă, se 
întinde de-a lungul celor 24 de ore, câte are ziua, dar 
mai ales în zilele în care spitalul funcţionează în 

regim de unitate de primire urgenţe. Tot ceea ce se 
întâmplă acolo are ca numitor comun bolnavii, pe 
cei ţintuiţi pe patul durerii. În orice spital, totul se 
face în numele semenilor noştri suferinzi, care luptă 
cu disperare pentru a-şi învinge boala. Acolo, tot 
ceea ce se întâmplă este dedicat creaţiei lui Dumne- 
zeu, care se vede ameninţată de una sau alta dintre 
boli, şi tuturor celor care se ostenesc pentru a ieşi 
învingători în lupta cu boala, astfel încât, însănăto- 
şiţi, să se poate întoarce, în cel mai scurt timp posibil, 
în sânul familiei dragi. 

Mulţi sunt, aşadar, în spitale, cei care veghează 
la căpătâiul celor suferinzi. Fiecare o face însă în 
felul său, oferindu-şi serviciile aşa cum crede de cu- 
viinţă. Unul dintre aceştia iese însă în evidenţă, nu 
atât datorită înfăţişării sale, cât mai ales domeniului 
în care îşi desfăşoară activitatea, mult diferit de cele ale 
tuturor celorlalți. Este vorba despre preotul misio- 
nar, reprezentantul lui Dumnezeu şi, în acelaşi timp, 
administrator al Sfântului Har al Acestuia, trimisul 
Celui Preaînalt şi slujitorul Sfântului Altar. Contex- 
tul în care preotul misionar se află în spital, acolo 
unde îşi exercită responsabilităţile duhovniceşti, la 
căpătâiul celor suferinzi, este unul cu totul special, 
iar relaţia sa cu bolnavii este una de esenţă, foarte 
apropiată. 

Prezenţa preotului în spital este una organică, 
misiunea sa fiind una specială, de o cu totul altă 
factură şi culoare: duhovnicească şi sfântă. Preotul 
de spital este cel ce administrează Sfintele Slujbe 

ale Bisericii, pentru folosul duhovnicesc al tuturor 
celor aflaţi acolo, şi mai ales Sfintele Taine, pentru 
sănătatea trupească şi sufletească a bolnavilor, cen- 
trul de greutate al misiunii sale. 

Preotul de spital este cel care, zi de zi, se jert- 
feşte pe altarul dragostei pentru cei suferinzi, face 
tot ceea ce îi stă în putinţă pentru a răspunde, cum 
poate mai bine, cererilor şi nevoilor sufleteşti ale aces- 
tora. Pentru bolnavi, el este cea mai potrivită mân- 
gâiere, fiind văzut şi aşteptat de aceştia asemenea 
unui înger duios. Fie şi la o vizită de scurtă durată în 
salon, preotul de spital este întâmpinat cu bucurie, 
i se cere binecuvântarea şi, de cele mai multe ori, cei 
internaţi acolo aşteaptă de la acesta să se roage pen- 
tru sănătatea lor. 

Prin urmare, preotul de spital este chemat să 
vegheze, să fie prezent continuu, gata să ofere ajutor, 
indiferent de momentul zilei în care i se cere acest 
lucru. El este chemat să sprijine, să mângâie, să 
odihnească, să întărească şi să răspundă nevoilor 
bolnavilor. Fie că bolnavul are nevoie de o trans- 
fuzie de sânge, are dificultăţi de natură financiară, 
îi este greu să-şi procure medicamentele necesare 
sau vreun bilet de călătorie pentru a se întoarce în 
țara sa de origine, fie orice altă problemă îl fră- 
mântă, preotul misionar îi vine în întâmpinare. 

Misiunea preotului de spital este, aşadar, una 
sfântă, iar ajutorul pe care acesta îl oferă bolnavi- 
lor, de nepreţuit. 


Binecuvântat fie Dumnezeu! 

2. DE LA MĂNĂSTIREA „SFÂNTA 
LAVRĂ” LA SPITALUL „HIPOCRAT” 


Încă din anii tinereţii am simţit, cu emoție, grija 
pe care mi-o purta Dumnezeu. Venisem în Atena la 
vârsta de optsprezece ani, împreună cu fraţii mei, 
pentru a-mi găsi de lucru. Binecuvântările evlavio- 
şilor mei părinţi şi sfaturile lor pline de înțelepciune 
m-au ferit de pericole şi capcane, atâtea câte pândesc 
orice copil de la ţară care vine în capitala ţării pentru 
a studia sau a lucra. Dragostea lui Dumnezeu mi-a 
purtat paşii către un sfânt duhovnic, părintele Ignatie 
Kolliopoulos, arhimandrit, membru al organizaţiei 
creştine „Viaţa”. Era un preot cum rar se mai vede 
astăzi, cu un talent oratoric ieşit din comun. Slujea la 
Biserica „Chrissopiliotissa”, care devenise cunoscută 
mai ales datorită lui. Acolo alesesem să iau parte la 
slujbe şi tot acolo am ascultat, pentru prima oară, 
predicile sale însufleţitoare. 

Încetul cu încetul, am făcut cunoştinţă cu mai 
mulţi tineri, pe atunci majoritatea simpli muncitori. 
Mă împrietenisem cu ei duhovniceşte, prietenia noas- 
tră fiind una binecuvântată. Eram nelipsit şi de la 
predicile înflăcărate, mobilizatoare ale părintelui 
Serafim Papacostas, în fiecare după-amiază de dumi- 
nică, la Mitropolie. După predică, mă întâlneam spe- 
cial cu ceilalţi tineri, pentru a aprofunda cele auzite, 

pentru a lua anumite hotărâri şi pentru a stabili tac- 
tica referitoare la urcuşul nostru duhovnicesc. Încă 
de pe atunci obişnuiam a-i vizita pe bolnavii de prin 
spitale, împreună cu cel puţin unul dintre aceşti 
prieteni. De asemenea, cu toţii ajutam la orele de cate- 
hetică care se ţineau duminica în Şcolile Catehetice 
special înfiinţate. 

Acei ani binecuvântaţi au fost deosebit de impor- 
tanţi pentru viaţa fiecăruia dintre tineri care au trecut 
pe acolo. Ulterior, cu ajutorul harului lui Dumnezeu, 
unsprezece dintre cei cincisprezece tineri din grupul 
nostru am fost hirotoniți preoți. 

Unul dintre momentele importante, aş putea spune 
binecuvântate, din viaţa mea a fost atunci cânt îndru- 
mătorul organizaţiei creştine „Viaţa”, părintele Sera- 
fim Papacostas, teolog de mare valoare şi caracter al 
Bisericii noastre, m-a chemat în biroul său, împre- 
ună cu alţi doi tineri, pentru a ne spune că voia lui 
Dumnezeu era aceea de a ne hirotoni. Tot atunci 
ne-a vorbit şi despre responsabilitatea pe care o au 
cei care, deşi întrunesc condiţiile pentru hirotonire, 
refuză Sfânta Taină, această cinste deosebit de mare. 
Eram emoţionat şi chiar puţin speriat de această 
chemare a lui Dumnezeu, deşi era pe deplin în con- 
cordanţă cu dorința mea de a mă dedica în întregime 
Aceluia şi de a sluji Biserica din postura de cleric. 

Între timp însă a intervenit războiul anilor 1940 
şi am fost mobilizat pe front. M-am rugat neîncetat lui 
Dumnezeu să mă ajute să nu mi se întâmple ceva 
care să mă împiedice mai târziu să mă dedic preoţiei. 

Iar dragostea Lui a fost pentru mine ca un scut. Într-o 
zi, în plin război, deşi pe deasupra capului îmi treceau 
obuze şi gloanţe de mitralieră, am căzut în genunchi 
într-o tranşee şi am început să mă rog: „Doamne, 
dacă mă ajuţi să scap, nu voi rămâne doar un sim- 
plu slujitor al Tău, ci voi lucra necontenit, din toate 
puterile, în Viţa-de-vie a Ta...”. 

Imediat ce m-am întors în Atena, în ciuda propu- 
nerilor atractive pe care mi le-a făcut patronul la 
care lucram şi a insistenţei sale de a rămâne în ser- 
viciul pe care mi-l oferise, mi-am înaintat demisia. De 
cum m-am văzut liber şi fără obligaţii, m-am grăbit 
să-mi ţin promisiunea făcută înaintea lui Dumnezeu. 

Îmi pusesem toate speranţele în duhovnicul meu. 
De comun acord cu părintele Serafim Papacostas, 
acesta m-a trimis la Mănăstirea „Sfânta Lavră” din 
localitatea Kalavrita, pentru a fi îndrumat de mai 
experimentatul părinte duhovnic Serafim Rigopoulos, 
în preajma căruia urma să-mi fac ucenicia. Cu ne- 
spusă bucurie şi pe deplin convins că ceea ce mi se 
întâmpla făcea parte din planul lui Dumnezeu, am 
pornit spre Mănăstirea „Sfânta Lavră”. Nu mai vizi- 
tasem niciodată această sfânta mănăstire. Cei trei 
ani de ascultare care au urmat în preajma preacu- 
viosului părinte Serafim au fost cei mai frumoşi din 
viaţa mea. 

Cu voia lui Dumnezeu, în anul 1941 am devenit 
călugăr stavrofor. Cu acea ocazie, părintele duhovnic 
mi-a spus: „i-am ales numele de Eusebiu, convins 

că o să-i semeni neobositului truditor şi sfânt al Bise- 
ricii noastre, părintele Eusebiu Mathopoulos”. Era 
foarte apropiat duhovniceşte de acesta. Îl iubea ne- 
spus de mult. În duminica ce a urmat am fost hiro- 
tonit ierodiacon. 

În luna octombrie a anului 1943, duhovnicul 
meu a trecut la cele veşnice, iar în luna decembrie 
a aceluiaşi an mănăstirea a fost distrusă de către 
germani, călugării care se nevoiau acolo fiind execu- 
taţi. Am trăit atunci clipe de durere şi revoltă pro- 
fundă, văzând acele scene de coşmar. Câţi dintre noi 
am scăpat, cu voia lui Dumnezeu, ne-am ascuns 
într-o primă fază în pădure, de frica nemților. Am 
stat ascunşi din luna decembrie până în luna mai a 
acelui an. Nu voi putea uita niciodată rugăciunile 
stăruitoare pe care le-am făcut toţi cei ce ne aflam 
acolo, în acele clipe grele. Alături de noi era şi părin- 
tele Antim Dimakopoulos, ulterior egumen al Mănăs- 
tirii „Sfânta Lavră”, frate întru cele duhovniceşti foarte 
iubit de noi. Trăiam din plin drama martiriului prin 
care trecea localitatea Kalavrita. Familiile fără adă- 
post şi orfanii aveau nevoie imediată de sprijin. Astfel, 
când pericolul a mai trecut, ne-am întors pentru a 
ne continua viaţa în chiliile mănăstirii ce semănau 
cu nişte bordeie. 

În anul 1948, împreună cu părintele Antim şi cu 
părintele Ilie Tsakogiannis, mai târziu mitropolit al 
Demetriadei, am început, cu mult zel, reconstrucţia 
Sfintei Mănăstiri. Fusesem însărcinaţi cu această 

lucrare de către Consiliul de conducere al mănăs- 
tirii. Cu ajutorul lui Dumnezeu, în anul 1950 lucrările 
au fost finalizate. 

Cu binecuvântarea noului meu duhovnic, în anul 
1951 am dat examene de admitere la Facultatea de 
Teologie din cadrul Universităţii din Atena, iar pe 
parcursul anului | am fost numit preot misionar la 
Spitalul „Hipocrat”. 

3. PREOT MISIONAR 
LA SPITALUL „HIPOCRAT” 


Mintea îmi era frământată de gânduri. Mă gân- 
deam continuu cum aş fi putut să slujesc Biserica 
acolo, în Atena, mai precis în ce parohie sau aşeză- 
mânt mănăstiresc aş fi putut sluji, astfel încât să 
pot participa şi la cursurile Facultăţii de Teologie. 

În calitate de ierodiacon, am fost trimis timp de un 
trimestru să slujesc la Biserica „Sfântul Nicolae” 
din cartierul Nea Ionia. Curând, în paraclisul univer- 
sității sau Biserica „Kapnikarea”, cum mai e cunoscută, 
am fost hirotonit presbiter de către IPS Agatonic, 
mitropolit al Kalavritei şi Aigialiei. Imediat după 
aceea, pentru o scurtă perioadă de timp, am slujit 
la Biserica „Sfinţii Apostoli” din cartierul Ymittos. 

Continuam însă să fiu atras de slujirea în spi- 
tal, pentru a putea oferi ajutor suferinzilor din pa- 
rohia care mi se încredinţase. Domnul Iubirii şi al 
Milosteniei mi-a văzut smerenia şi mi-a ascultat 
una dintre rugăciunile mele cele mai fierbinți, trimi- 
țându-mi un lucrător ales al Viţei Sale de vie, pen- 
tru a mă îndruma în domeniul în care doream să-mi 
desfăşor activitatea. 

Este vorba de părintele arhimandrit Gheorghe 
Koutis, preot misionar la Spitalul „Sfântul Sava”, cel 

care, la acel moment, avea în grijă şi bolnavii de la 
Spitalul „Hipocrat”. Părintele Gheorghe m-a sprijinit 
foarte mult. Dânsul a fost cel care mi-a vorbit despre 
postul de preot de la Spitalul „Hipocrat”, vacant în 
acea perioadă, şi care m-a sfătuit să mă îngrijesc de 
numirea mea acolo cât mai repede cu putinţă. Fostul 
preot misionar al spitalului, părintele David, cel care 
până atunci se îngrijise de împărtăşirea bolnavilor 
cu probleme grave internaţi acolo, trecuse la cele 
veşnice. 

Încă din anii tinereţii, de părintele Gheorghe mă 
lega o prietenie strânsă. Ne simţeam fraţi întru cre- 
dinţă. Împreună, îi vizitam deseori pe bolnavii inter- 
naţi în spital. Grija acestuia pentru numirea mea 
pe acest post m-a emoţionat profund. 

Fără a mai pierde timp, m-am adresat duhovni- 
cului meu, părintele Policarp Andronis, arhimandrit, 
pentru a-i cere binecuvântarea. Nespus de bucuros, 
acesta a încuviinţat de îndată, dându-mi binecuvân- 
tarea. Mai mult decât atât, m-a însoţit personal până 
la directorul general din acea vreme al Spitalului 
„Hipocrat”, domnul Ioan Papagheorghiu, căruia m-a 
recomandat cu toată dragostea. Satisfăcuseră împre- 
ună serviciul militar şi se cunoşteau de mulţi ani, 
prietenia lor fiind una foarte puternică. 

Cererea mea a fost aprobată imediat de Consiliul 
Administrativ al spitalului. Trebuia însă să aştept 
numirea pe post din partea Arhiepiscopiei din Atena. 
Fără a mai întârzia, l-am vizitat pe Preasfinţitul Dio- 
nisie, pe atunci episcop vicar al Mitropoliei Rogon 

şi ulterior mitropolit de Kozani, căruia i-am descris 
situaţia. Acesta a aprobat pe loc numirea mea pe 
postul de preot misionar la Spitalul „Hipocrat”. Mai 
mult chiar, având în vedere că şi Consiliul Admi- 
nistrativ al spitalului fusese de acord, episcopul vicar 
mi-a înmânat decizia de numire. Astfel, în luna fe- 
bruarie a anului 1952, deosebit de încântat, m-am 
prezentat la post, unde am început să-mi exercit 
responsabilităţile. 

4. DOMICILIUL STABIL: 
SPITALUL „HIPOCRAT” 


Directorul Spitalului „Hipocrat” l-a însărcinat pe 
domnul Mihail Karvelas, unul dintre funcţionarii im- 
portanţi ai spitalului, să mă ajute să-mi găsesc un 
loc unde să-mi stabilesc reşedinţa. Şi, într-adevăr, 
cu multă dragoste, promptitudine şi respect, acesta a 
acceptat să mă ajute. Domnul Papagheorghiu era un 
creştin în deplinul sens al cuvântului, deosebit de 
evlavios, iar directorul îl stima mult. În aceeaşi zi, 
mi-a pus la dispoziţie toate cele necesare (pat, aşter- 
nuturi, pături etc.). Mi se oferise o cămăruţă în clă- 
direa veche a spitalului, chiar deasupra terasei. Încă- 
perea era, la drept vorbind, destul de mică, dar dră- 
guţă. Dispuneam de toate utilităţile şi mă simţeam 
cu adevărat binecuvântat. 

Din cămăruţa mea aveam să pornesc, de fiecare 
dată, înarmat cu har şi putere de la Dumnezeu, pen- 
tru a-i ajuta pe cei suferinzi. Îi vizitam des, în dorinţa 
mea de a-i cunoaşte cât mai bine, de a le vorbi, de a 
mi-i apropia cât mai mult, de a afla amănunte de- 
spre boala de care sufereau şi de durerea pricinuită 
de aceasta şi de a afla în ce mod aş fi putut să-i ajut 
din postura mea de slujitor al Bisericii. 

Îl slăveam pe Dumnezeu pentru că îmi dăduse tot 
ceea ce îmi dorisem mai mult. Pentru mine, postul 

de preot de spital era asemenea unui dar sfânt, o bine- 
cuvântare specială. Deşi mă consideram nevrednic, 
nedemn măcar de a fi băgat în seamă, cu multe lip- 
suri şi defecte, fusesem totuşi chemat să-i slujesc pe 
semenii mei suferinzi. 

Îi mulţumesc lui Dumnezeu pentru că mi-a încre- 
dinţat spre îngrijire suflete create de mâinile Sale, 
pentru că m-a învrednicit să slujesc semeni aflaţi pe 
patul de suferință. Doar Dumnezeu putea încuviinţa 
o astfel de încercare, pentru folosul sufletesc al ace- 
lora. Ca un lubitor de oameni şi Milostiv Părinte, 
Dumnezeu încuviințează suferinţa, astfel încât bol- 
navii să aibă şansa metaniei sincere şi a întoarcerii 
la El. Dragostea Lui nu cunoaşte limite. Preabunul 
Dumnezeu vrea ca toţi oamenii să se mântuiască, să 
nu rătăcească sau să fie condamnaţi la osândă veş- 
nică. De aceea, Dumnezeu prelungeşte viaţa fiecărei 
creaturi a Sa, dându-i ocazii binecuvântate, precum 
boala, astfel încât acestea să aibă timp să se căiască 
şi să-şi dobândească mântuirea. Cum ar fi fost mai 
potrivit, aşadar, să Îl slujesc pe Dumnezeu, ca repre- 
zentant al Său, în acest domeniu al suferinţei? Cât 
de conştient trebuia să fiu de nevrednicia mea, câtă 
voinţă trebuia să am ca să-mi recunosc imperfecțiu- 
nile şi slăbiciunile? Cât de mult aveam să mă dedic 
la ceea ce aveam de îndeplinit? De câtă duhovnicie 
şi metanie ar fi trebuit să fac dovadă, pentru a le fi 
bolnavilor de folos? 

Îl rugam pe Dumnezeu să asculte rugăciunile 
sufletelor suferinde şi să mă lumineze, astfel încât 

prezenţa mea, fiecare cuvânt ieşit din gura mea să 
însemne pentru acestea bucurie, să le întărească şi să 
le mângâie. Mă rugam lui Dumnezeu ca trecerea mea 
prin saloanele spitalului să fie dovada prezenţei Sale 
acolo, iar cuvintele mele să fie ascultate de bolnavi. 
Marelui Vindecător al sufletelor şi al trupurilor, Mân- 
tuitorului nostru, Viaţa noastră, mă rugam să mă 
lumineze ca să mă pot apropia de fiecare bolnav în 
parte, să-l simt, iar aceia să aibă convingerea că eu 
sunt un demn reprezentant şi slujitor al Său. 

5. PRIMELE ZILE DE SLUJIRE 
ÎN PREAJMA BOLNAVILOR 


Misiunea în spital mi-am început-o cu nespusă 
bucurie duhovnicească şi încredere în ceea ce aveam 
de făcut. Nici nu pot descrie în cuvinte satisfacția pe 
care o simţeam. Cufundat în misiunea sfântă, salva- 
toare, sufletul meu tresărea necontenit. 

Ardeam de dorinţa de a mă afla alături de cei 
suferinzi, de a le oferi sprijinul. Nerăbdarea nu-mi 
mai dădea pace. Voiam să ajung cât mai repede la cei 
tintuiţi la pat, pentru a-i ajuta să-şi ridice crucea 
grea în momentele în care chiar şi cei mai dragi lor 
îi părăseau. Îmi doream mult să mă dedic acestui 
domeniu, iar dorinţa mea devenise realitate. 

Din postura de preot misionar al spitalului, pu- 
team fi de acum mereu alături de bolnavi, pe durata 
întregii zile. Aveam ocazia de a discuta cu ei, dea 
le mai alina şi îndulci suferinţa, de a-i mângâia. În 
clipele de suferinţă, tristeţea atârnă tare greu. 

Bineînţeles, în orice spital există medici specia- 
lişti şi asistente care monitorizează, cu grijă deosebită, 
evoluţia bolii fiecărui bolnav în parte. Unde mai pu- 
nem la socoteală mecanismul statului, mai precis 
Ministerul Protecţiei Sociale şi Serviciul Administra- 
tiv al spitalului, care face eforturi financiare uriaşe, 

astfel încât sute de angajaţi să se afle necontenit la 
căpătâiul celor suferinzi. 

Unul dintre motivele pentru care rudele sunt lăsate 
să-şi viziteze bolnavii este ridicarea moralului aces- 
tora din urmă. Aparţinătorii au rolul de a-i înveseli 
pe bolnavi, de a le îndulci, pe cât posibil, suferinţa 
sufletească şi trupească. În fiecare zi, bolnavii sunt 
vizitaţi de rudele lor, precum şi de rude, cunoscuţi 
sau prieteni, care le aduc diferite cadouri, în special 
fructe, dulciuri şi răcoritoare. Încearcă şi aceştia, aşa 
cum cred de cuviinţă, să le mai uşureze suferinţa. 
Mulţi dintre ei stau de vorbă cu doctorii şi se îngri- 
jesc, în general, de bunul mers al actului medical. 
Dragostea acestora pentru persoanele dragi lor, aflate 
acum în suferinţă, nu cunoaşte limite. 

Şi nu sunt deloc puţini oamenii sănătoşi ce mişună 
în preajma bolnavilor. Însă prezenţa mea, ca preot, 
în mijlocul bolnavilor şi faptul că stăteam de vorbă 
cu fiecare, era ceva cu totul aparte, de o importanţă şi 
finalitate nebănuite. 

Bineînţeles, n-aş fi putut pune niciodată la îndo- 
ială aportul medicinii la vindecarea bolnavilor, însă 
la fel de bine eram conştient că, pentru a-şi redo- 
bândi, cât mai repede cu putinţă, sănătatea, bolnavii 
aveau nevoie de ceva mult mai de folos şi mai puter- 
nic. Eram hotărât să fac uz de toate mijloacele pe care 
Biserica mi le pusese la dispoziţie, nu doar pentru 
vindecarea trupurilor, cât mai ales pentru folosul 
sufletelor. 

Îmi vedeam semenii ca pe nişte icoane ale lui 
Dumnezeu, simţindu-i ca pe o suflare a Celui Prea- 
înalt. Nu vedeam în ei doar simpli oameni, trecători 
prin această viaţă, ci suflete destinate să ajungă în 
Împărăţia veşnică a cerurilor. 

„Destinația omului nu este pământul acesta plin 
de greutăţi, suferinţe şi întristări, ci Cerul. Doar 
acolo se află bucuria şi slava. Doar dacă, cu răbdare şi 
credinţă puternică, îşi înfruntă bolile, omul poate 
face faţă acestora, precum şi încercărilor de tot felul, şi 
doar aşa poate ieşi învingător şi poate dobândi bu- 
curia Cerului”, îmi spuneam mereu. 

Ştiam că doar în acest fel trebuia să comunic cu 
bolnavii. Eram dator să mă apropii de ei, să le arăt 
grijă duhovnicească sfinţită. Hram dator să le fiu 
alături, ca o mângâiere şi dragoste de la Dumnezeu, să 
sufăr alături de ei şi să mă rog pentru vindecarea lor. 
Ca preot, nu trebuia să mă rezum doar la vinde- 
carea bolii trupeşti, ci să pătrund mai adânc, până 
la boala din interior, cea a sufletului. Să sap şi să ar 
sufletele înţelenite, aşa cum fac ţăranii prin grădi- 
nile lor. Să desţelenesc, să ud din belşug şi să semăn 
ogorul sufletului lor. Doar în felul acesta îi puteam 
ajuta să scape, să se elibereze de mărăcini, pietre, 
buruieni, paraziți şi de greutatea păcatului. 

Atâta timp cât bolnavii erau ţintuiţi pe patul de 
suferinţă, eram dator să mă apropii de ei, pentru a le 
face cunoscute dragostea lui Dumnezeu şi dorința Sa 
pentru mântuirea sufletelor lor nemuritoare. Eram 

dator să le vorbesc neîncetat în limba cerurilor, înce- 
pând de la lucrurile din viaţa de zi cu zi şi de la 
nevoile lor şi terminând cu Taina Sfintei Spovedanii, 
după cum ne învaţă Dumnezeu: „Căutaţi mai întâi 
împărăţia lui Dumnezeu şi dreptatea Lui şi toate 
acestea se vor adăuga vouă”. 

Oare nu cerem, toţi, de la Dumnezeu, viaţă liniş- 
tită şi în pace? Oare nu avem, cu toţii, nevoie de să- 
nătate, la fel ca de cele trebuincioase vieţii? Toate 
acestea Dumnezeu, prin dragostea Sa, ni le oferă din 
belşug, mai ales când ne îngrijim să-l respectăm 
voinţa sfântă, când trăim asemenea drepţilor, cu 
toată fiinţa noastră, neîntinaţi de cele lumeşti şi trecă- 
toare şi nevoindu-ne pentru dobândirea Împărăției 
Cerurilor. 

Prezenţa şi ajutorul dat de preotul de spital, a 
cărui viaţă e caracterizată de credinţă arzătoare şi 
smerenie, e asemenea fluviului Nil, sfânt făgaş al 
Cerului, care potoleşte setea şi răcoreşte sufletul su- 
ferindului ce arde mocnit pe altarul durerii. Doar 
prezenţa preotului în spital îi ajută pe bolnavi să 
spere şi să creadă că, în curând, Marele Vindecător 
al sufletelor şi al trupurilor, Domnul nostru lisus 
Hristos, urmează să le refacă pe deplin sănătatea, 
astfel încât, cu belşug de bucurie, aceştia să revină 
în mijlocul celor dragi. 

Pentru credincioşi, slujbele Bisericii Ortodoxe con- 
stituie un izvor nesecat de hrană duhovnicească. Doar 
acestea îi ajută să păstreze comuniunea cu Dumne- 
zeu, izvorul de har şi putere atât de necesare în lupta 
lor de zi de zi cu boala. 

Țintuiţi pe patul durerii, bolnavii au nevoie de cât 
mai multe slujbe. Altfel, unde ar putea găsi puterea 
necesară pentru a înfrunta durerea insistentă şi toată 
osteneala la care sunt supuşi de boală? Cum altfel s-ar 
putea tonifica şi întări? Cum şi-ar mai găsi odihna, 
fie şi pentru câteva clipe? Cum ar mai putea deveni 
imuni la atacul neîndurător al microbilor şi cum ar 
mai putea scăpa din ghearele morţii? Sunt şi aşa deja 
destul de obosiţi în urma analizelor de laborator şi 
radiologice, a injecţiilor şi a medicamentelor prescrise. 
De aceea, bolnavii au nevoie de ceva cu totul diferit, 
mult mai folositor decât medicamentele, care să le 
umple cu adevărat sufletul. 

La Spitalul „Hipocrat” nu aveam condiţiile nece- 
sare pentru a oficia Sfânta Liturghie. Prin urmare, 
m-am tot gândit ce aş fi putut face pentru cei încer- 
caţi de boală şi, relativ repede, am ajuns la con- 
cluzia că cel puţin un Paraclis al Maicii Domnului 
i-ar fi întărit cumva şi, cu siguranţă, le-ar fi mân- 
gâiat suferinţa. 

Paraclisul Maicii Domnului provoacă emoție, in- 
spiră şi sprijină fiecare inimă creştină şi, cu atât mai 
mult, pe cei suferinzi, care au nevoie imediată de mij- 
locirea Născătoarei de Dumnezeu către Fiul Său, 
Unicul şi Adevăratul Vindecător, Atotputernicul Mân- 
tuitor lisus Hristos. De aceea, bolnavii tânjesc nespus 
de mult să asculte Paraclisul Preasfintei Născătoare 
de Dumnezeu. 

La Spitalul „Hipocrat” nu exista însă o capelă unde 
aceştia să se poată ruga. Pentru mine, acest lucru nu 
a constituit însă un impediment. Dragostea, buna dis- 
poziţie şi rugăciunea plină de sfinţenie toate le icono- 
misesc, în modul cel mai potrivit şi mai satisfăcător. 
Astfel, bonavii nu sunt privaţi de nepreţuitul dar al 
Paracliselor. Aveam la îndemână mai multe soluţii, 
problema putându-se rezolva destul de uşor. Aveam 
la dispoziţie clădirile, sălile de aşteptare pentru rude 
şi holurile destul de încăpătoare. Mai erau apoi şi 
saloanele în care erau internaţi bolnavii. Ce altceva 
mai bun, mai încurajator şi mai mângâietor pentru 
bolnavii din saloane decât să poată asculta Sfântul 
Paraclis chiar la locul suferinţei lor? 

Prin urmare, cu ajutorul harului Preasfintei Năs- 
cătoare de Dumnezeu, am început Paraclisele. Cu 
mult zel, evlavie şi credinţă, în fiecare zi de vineri 
după-amiază bolnavii se adunau pe holurile spita- 
lului, pentru a participa la slujbe. Erau pe deplin 
convinşi că doar acolo aveau să găsească sprijinul 
necesar în lupta cu boala. Pentru aceştia, paraclisele 

erau ocazii unice, pe care nu voiau să le piardă pentru 
nimic în lume. Pentru a putea asculta Paraclisele, re- 
nunţau la orice, chiar şi la mâncare sau la vizitele 
celor dragi, sau fie şi la puţină odihnă în plus. 

O iubeau din tot sufletul pe Maica Domnului, la fel 
de mult cum o iubim noi toţi. O simțeau aproape, ca 
pe o mamă care le purta de grijă şi suferea alături de 
ei. De altfel, şi Maica Domnului a cunoscut suferinţa 
în timpul vieţii sale pământeşti, fiind supusă la grele 
încercări a căror culme a fost chiar Răstignirea pe 
Cruce a Fiului Său cel Unul Născut. Pentru Născă- 
toarea de Dumnezeu, Sfânta Cruce a fost asemenea 
unei spade cu două tăişuri care i-a sfâşiat inima. 

A suferit Maica Domnului şi încă continuă să 
sufere, pentru noi toţi, dar mai ales pentru cei încer- 
caţi de boală. Pentru toţi aceştia, Născătoarea de Dum- 
nezeu se roagă şi-L imploră pe Fiul Său, pentru ca 
Acela să-i vindece şi să-i mântuiască pe toţi suferinzii. 

Aşadar, iubirea noastră, a tuturor credincioşilor 
faţă de Maica Domnului este pe deplin justificată. La 
fel de justificată era şi speranţa bolnavilor internaţi 
în acea vreme la Spitalul „Hipocrat” care, nerăbdători, 
se adunau pe holul pe care urma să se citească Sfân- 
tul Paraclis. Era şansa lor de a dialoga cu Născătoarea 
de Dumnezeu, de a-i adresa rugăciuni fierbinţi pen- 
tru însănătoşire grabnică şi de a-şi mărturisi dragos- 
tea nemărginită faţă de aceasta, convinşi că doar ea 
avea să le aline durerea care-i măcina şi le va usca 
lacrimile fierbinţi: «la aminte la rugăciunea mea şi 
lacrimile mele nu le trece cu vederea». 

Mă rugam Preacuvioasei să nu înceteze să mijlo- 
cească la Fiul său pentru bolnavii de la Spitalul 
„Hipocrat”. În perioada binecuvântată dinaintea 
sărbătorii Adormirii Maicii Domnului (15 august), 
citeam Paraclisul zi de zi. Din primul momentul în 
care bolnavii au aflat că Paraclisul Maicii Domnului 
avea să se citească, în fiecare zi la ora şapte, imediat 
după masa de seară, pe unul dintre culoarele spita- 
lului sau în vreun salon, nu mai ştiau cum să-şi 
manifeste bucuria. 

Pe vremea aceea, Paraclisul era cântat de câteva 
asistente evlavioase, foarte îndrăgite de bolnavi. Erau 
titulare pe posturile pe care le ocupau în spital şi îi 
iubeau nespus pe bolnavi, slujindu-i până la sacrifi- 
ciu. Împreună cu acestea, cântau şi bolnavii: „Prea- 
sfântă Născătoare de Dumnezeu, mântuieşte-ne pe 
noi” şi „Fereşte-i de pericole pe robii Tăi, Născătoare 
de Dumnezeu...”. 

Înălţam către Dumnezeu rugăciuni fierbinţi, im- 
plorându-L pentru însănătoşirea bolnavilor. Toţi se 
bucurau de şansa duhovnicească care li se dădea. Cel 
mai mult se bucurau însă cei care, datorită bolii de care 
sufereau, erau nevoiţi să rămână internaţi pentru o 
lungă perioadă de timp, imobilizaţi la pat. Aceştia 
erau cei mai lipsiţi, de multe ori timp de luni sau ani 
de zile, de Sfintele Slujbe ale Bisericii noastre. În mo- 
mentul în care Paraclisul răsuna în saloane, bolnavii 
se emoţionau profund, sufletul umplându-li-se de 
sentimente de adâncă bucurie şi recunoştinţă faţă 

de Dumnezeu. Erau ferm convinşi că binecuvântatul 
Paraclis era calea cea mai potrivită pentru a li se mai 
uşura suferinţa grea prin care treceau. Pentru ei, era 
ca şi cum ar fi trăit clipe de poveste, pline de sfinţe- 
nie, momentul în care aveau ocazia să dialogheze 
cu Maica Domnului şi cu Atotputernicul Dumnezeu 
al cerurilor şi al pământului, spijinul, mângâierea 
şi salvarea oricărui suflet îndurerat. 

Cu câtă sensibilitate, emoție şi trăire personală au 
reuşit sfinţii imnografi să se închine preacinstitului 
Chip al Maicii Domnului, Născătoarei de Hristos, „mai 
cinstită decât Heruvimii şi mai mărită fără de ase- 
mănare decât Serafimii”. 

În sufletele suferinzilor, Paraclisul Maicii Domnu- 
lui vibra cu putere. Tresăreau ca de-o bucurie sfântă, 
se simțeau mângâiaţi şi odihniţi. Uitau de durere, iar 
inima lor se umplea de încredere şi speranţa că Prea- 
sfânta Născătoare de Dumnezeu le va asculta rugăciu- 
nile şi îi va ajuta: „Fiind cuprins de neputinţe cum- 
plite şi de chinurile bolilor, Tu, Fecioară, ajută-mi; cer 
ajutorul Tău, Fecioară, că pe Tine Te ştiu comoară 
de tămăduiri neîmpuţinată şi necheltuită, Ceea ce 
eşti cu totul fără de prihană”. 

La Sfântul Paraclis asistau şi credincioşi din afara 
spitalului, prieteni şi rude ale bolnavilor internaţi care, 
de asemenea, găseau în această rugăciune un izvor 
de bucurie plin de însemnătate. La sfârşitul fiecărui 
Paraclis, obişnuiam să adresez tuturor, dar în special 
celor măcinaţi de suferinţă, câteva cuvinte de suflet, 

rostite cu toată dragostea de care eram în stare. Astfel, 
dispoziţia bolnavilor se schimba. De pe feţele întune- 
cate şi măcinate de boală, suferința, supărarea şi ne- 
liniştea dispăreau ca prin minune. În faţa puterii 
Sfântului Paraclis, care îi punea pe cei suferinzi 
sub protecţia dragostei Domnului nostru lisus şi a 
Maicii Sale, calmantele, injecțiile sau medicamentele 
păreau neînsemnate, Maica Domnului Cuprinderea 
Celui Necuprins fiind pentru aceştia Mângâietoare 
fără de asemănare. 


Mărire ie, Doamne! 
Mă rugam Preacuvioasei Maici să nu înceteze să 


mijlocească pentru poporul Său şi în special pentru 
cei aflaţi în suferinţă pe paturile din spitale. 

7. SFÂNTA LITURGHIE 
ŞI CLINICA DE RADIOLOGIE 


„Căci piciorul meu a stat întru dreptate; întru adunări 
Te voi binecuvânta, Doamne” (Ps. 25,12) 


Comunicam continuu cu bolnavii, dialogul nostru 
fiind unul deosebit de roditor, iar Paraclisul Maicii 
Domnului plăcut şi nespus de folositor. Ceva lipsea 
însă. Era acel ceva de o importanţă vitală pentru su- 
ferinzi şi totodată indispensabil pentru misiunea şi 
lucrarea preotului. Este vorba de sfântul lăcaş, cen- 
trul activităţii misionare a preotului, de locul dedicat 
în mod special rugăciunii, unde se săvârşeşte Sfânta 
Liturghie şi Taina Sfintei Euharistii, astfel încât su- 
ferinzii să se poată înarma cu putere de la Dumnezeu. 
Dacă la sate, în oraşe sau în capitalele ţărilor sfin- 
tele lăcaşuri de închinăciune sunt ridicate în puncte 
strategice, la fel de necesar este un astfel de lăcaş 
şi în instituţiile spitaliceşti, acolo unde durerea şi 
lacrimile există din belşug. 

Astfel, bolnavii din spital îşi vor căuta refugiul, 
odihna sufletească şi mângâierea în capelă. Înspre 
acolo, înspre lăcaşul de închinăciune binecuvântat din 
cadrul spitalului, vor alerga neîncetat pentru a aprin- 
de o lumânare, a se închina şi bucura cu evlavie de 
sfintele icoane şi a se ruga cu credinţă lui Hristos, 
Maicii Domnului şi sfinţilor. 

La sfântul lăcaş din cadrul spitalului se vor grăbi 
să ajungă şi rudele celor suferinzi, pentru a înge- 
nunchea în faţa icoanei Maicii Domnului, indiferent 
dacă cei dragi lor sunt grav bolnavi sau dacă sunt duşi 
de urgenţă pe masa de operaţie. Acolo fiecare credin- 
cios se roagă cu dragoste şi lacrimi fierbinţi pentru 
sănătatea tatălui, a mamei, a vreunei asistente sau a 
copilului aflat în suferinţă şi, în general, a persoa- 
nelor dragi lor care, nu de puţine ori, sunt pândite de 
pericolul morţii. Aşadar, în cadrul oricărui spital, 
capela este indispensabilă, mai ales atunci când acolo 
există şi un preot misionar. 

Spitalul „Hipocrat” nu dispunea însă de un lăcaş 
de închinăciune şi nici măcar de o mică capelă. Aceas- 
ta conta mult în misiunea oricărui preot care, cu dra- 
goste şi zel, şi-ar fi ales să-şi desfăşoare activitatea 
acolo. Mă gândeam mereu cum aş fi putut obţine un 
spaţiu pentru oficierea slujbelor. În mintea mea, tot 
timpul doar la asta mă gândeam. Trebuia, cu orice 
preț, să rezolv problema într-un fel, să găsesc o so- 
luţie rapidă, astfel încât spitalul să capete un lăcaş de 
închinăciune cât mai repede cu putinţă, chiar dacă 
acesta urma să fie amenajat fie şi într-un colţişor al 
instituţiei spitaliceşti. Ne trebuia un spaţiu cât de 
mic, unde să poată fi oficiată Sfânta Liturghie, astfel 
încât bolnavii să se poată împărtăşi, fără întârziere, 
din Sfântul Potir Dătător-de-Viaţă. lar Dumnezeul 
dragostei şi al milosteniei, care oferă creaţiei Sale 
tot ceea ce are nevoie şi din belşug, a rânduit astfel 
încât să fie găsită o soluţie temporară. 

În urma discuţiilor şi a colaborării cu funcţionarii 
evlavioşi ai instituţiei, problema amenajării unui 
spaţiu de rugăciune a intrat pe un nou făgaş. Iniţial, 
s-a hotărât ca Sfânta Liturghie să fie oficiată pe holul 
Clinicii de radiologie, urmând ca mai târziu să fie 
găsit un alt spaţiu, mai bine poziţionat şi mai generos. 
Clinica de radiologie se afla la subsol, iar culoarul care 
conducea înspre aceasta era destul de încăpător, 
având atât lungimea, cât şi lăţimea potrivite pentru 
a adăposti două rânduri de scaune pentru bolnavi. 

Împreună cu domnul Karvelas, am cercetat în te- 
ren spaţiul repartizat. Tot împreună ne-am exprimat 
părerea şi în faţa directorului general, domnul Hrisos- 
tom Theodoridis, ulterior inspector al Ministerului 
Protecţiei Sociale, care a fost imediat de acord, chiar cu 
mare bucurie. 

Pentru serviciul pe care îl conducea, acesta părea 
directorul ideal, fiind înzestrat cu calităţi de conducere 
rare. Îl iubea pe Dumnezeu şi Biserica. Până şi arhi- 
ereu se îngrijise să aducă în spital, în Vinerea Mare, la 
slujba Sfântului Epitaf, spre bucuria bolnavilor in- 
ternaţi la acea dată. În timpul mandatului său, chiar 
şi doi miniştri au participat la Sfânta Liturghie de 
duminică, ţinută pe holul Spitalului „Hipocrat”. Îi adu- 
sese domnul Gherasim Konstantatos, cel mai activ 
dintre consilierii Spitalului „Hipocrat”. 

Plini de entuziasm binecuvântat, am procedat la 
punerea în practică a hotărârii luate. Pentru săvâr- 
şirea Sfintei Liturghii aveam nevoie de două mese, 

de acoperămintele aferente Sfintei Mese şi Prosco- 
midiei, precum şi de vase liturgice. Unde să ne fi dus 
să le căutăm? Lăcaşul de închinăciune fusese amena- 
jat la repezeală, fiind unul mobil. În afară de aceasta, 
nu dispuneam de resursele financiare necesare pen- 
tru a achiziţiona toate cele de trebuinţă. 

Însă prin grija lui Dumnezeu, pe care Acesta ne-o 
poartă necontenit, se găsesc soluţii pentru orice pro- 
blemă. În cazul nostru, soluţia a venit din partea Mi- 
tropoliei din Atena şi a Spitalului „Sfântul Sava”. 

Cu multă dragoste, părintele arhimadrit Nicodim 
Graikos, pe vremea aceea preot la Catedrala Mitro- 
politană din Atena şi mai târziu mitropolit al Tebei şi 
Livadia, şi-a asumat responsabilitatea de a ne împru- 
muta sfinte vase, pentru o perioadă mai lungă de 
timp. Cu Înaltpreasfinţitul Nicodim eram fraţi întru 
cele sfinte. Colaborasem încă din anii tinereţii, când 
amândoi eram încă simpli muncitori. Tot împreună 
fusesem şi la biroul preacuviosului părinte Serafim 
Papakostas, când acela ne-a vorbit de însemnătatea 
chemării la preoţie. 

Preacucernicul părinte arhimadrit Gheorghe Kou- 
tis, preot misionar al Spitalului Oncologic „Sfântul 
Sava”, s-a oferit să ne împrumute acoperăminte pen- 
tru Sfânta Masă şi Proscomidiar. Dumnezeul să-l odih- 
nească şi să-l pomenească în veci! A trecut la cele veş- 
nice în anul 1968. 

De acum, eram aproape pregătiţi pentru a săvârşi 
Sfânta Liturghie în lăcaşul nostru mobil. Sâmbătă 

după-amiază, imediat ce personalul din laboratoare a 
plecat acasă, pe holul Clinicii de Radiologie a început 
o activitate frenetică de pregătire a spaţiului, în 
vederea săvârşirii primei Sfinte Liturghii. Măicuţe 
evlavioase, membre ale comunităţii de maici „Evniki”, 
curăţau de zor, în încercarea de a amenaja umilul hol 
ce în ziua următoare avea să-L găzduiască pe însuşi 
Dumnezeu cel Necuprins. 

Funcţionari evlavioşi din administraţia spitalu- 
lui, precum domnii Mihail Karvelas, Panos Efthi- 
mopoulos, Constantin Kardasis şi Dimitrie Vlasopoulos, 
se oferiseră să ajute la amenajarea lăcaşului mobil. 
Toţi lucrau cu zel, până la sacrificiu, cu dispoziţie 
sfântă şi dragoste ce „nu cade niciodată”, după cum 
spune Sfântul Apostol Pavel. Tot ei au fost cei care au 
mers şi prin saloane, pentru a face cunoscut bolna- 
vilor că, în ziua următoare, duminică, urma să se 
săvârşească, pe acel hol la spitalului, Sfânta Litur- 
ghie, spre mângâierea şi sănătatea tuturor celor 
aflaţi în suferinţă. 

Imediat ce au luat la cunoştinţă de însemnatul 
eveniment, bolnavii au început să exulte de bucurie. 
ÎI slăveau şi-l mulţumeau lui Dumnezeu din tot su- 
fletul şi cu toată fiinţa, câtă le mai rămăsese. Cei 
mai bucuroşi erau cei care se spovediseră, pregătiţi 
fiind deja pentru a primi Sfânta Împărtăsanie. Mulţu- 
mirea lor sufletească depăşea orice imaginaţie. Peste 
tot, din gurile bolnavilor răsuna „Mărire Tie, Doamne!”. 

În mod obişnuit, lăcaşurile ortodoxe de închină- 
ciune funcţionează în spaţii potrivite, dispunând de 

mijloace bogate. În oricare dintre acestea pot fi ad- 
mirate candelabre scumpe, nenumărate clopote ce 
bat plăcut, psalţi cu voci nemaipomenite, epitropi 
evlavioşi şi, înainte de toate, preoţi care, în cele mai 
multe dintre cazuri, sunt cel puţin doi la număr, 
bineînţeles în funcţie de numărul de enoriaşi. Acest 
tot duhovnicesc unitar îi atrage cu uşurinţă pe credin- 
cioşi, cărora li se dă astfel posibilitatea de a participa, 
în mod comod şi fără a se obosi, la viaţa religioasă 
a parohiei din care fac parte. 

Ce putea, însă, să ofere un hol izolat şi întunecat 
dintr-un spital, astfel încât să-i atragă pe credincioşi? 
Nu avea chiar nimic care să impresioneze. Era un 
simplu coridor de spital şi, mai mult decât atât, se 
afla chiar la subsolul clădirii, acolo unde funcţiona zi şi 
noapte Clinica de Radiologie. Cum ar fi fost, aşadar, 
posibil să se creeze acolo o atmosferă plăcută? Toţi cei 
ce lucrau în cadrul acelei clinici, doctori, asistente sau 
simpli funcţionari, aşteptau cu nerăbdare terminarea 
programului, ca să poată ieşi de acolo şi să respire 
aer curat. 

Cu toate acestea însă, coridorul ce conducea spre 
această clinică fusese ales de noi drept lăcaş de închi- 
năciune, iar bolnavii se îndreptau acolo cu multă 
speranţă. Puteau fi văzuţi şi mulţi credincioşi din 
afara spitalului, în special tineri evlavioşi, simpli 
muncitori sau studenţi. 

La Sfintele Liturghii săvârşite pe holul spitalu- 
lui participa, nelipsit şi cu deosebită smerenie, şi 


46 


În mijlocul durerii, la căpătâiul celor suferinzi 


actualul mitropolit al Mitropoliei Kalavrita şi Aigialeia, 
Înaltpreasfinţitul Ambrozie, pe atunci încă student. 

Toţi veneau acolo plini de optimism, parcă cu- 
prinşi de o sete duhovnicească de neastâmpărat. 
Niciunul dintre ei nu părea deranjat de alegerea 
locului unde fusese amenajat lăcaşul de închinăciune. 
Erau cu toţii mânaţi doar de nevoia imperioasă de a 
dialoga cu Dumnezeu. Nimic altceva nu îi preocupa. 
Erau convinşi, din tot sufletul că, pe durata Sfintei 
Liturghii, cerul întreg cobora pe acel hol, iar credin- 
cioşii se înălţau spre ceruri, mai ales cei care se îm- 
părtăşeau cu Sfântul Trup şi Sânge, unindu-se cu 
Dumnezeu cel Necuprins, Izvorul nesecat al tuturor 
darurilor şi binecuvântărilor. 

De acum spaţiu zilnic de rugăciune, holul Clinicii 
de Radiologie a rămas întipărit în memoria bolna- 
vilor şi a personalului medical, atâţia câţi în acei ani 
au ales să participe acolo la Sfintele Slujbe. Toate 
activităţile legate de viaţa bisericească şi rugăciu- 
nile pentru uşurarea suferinţei bolnavilor şi binecu- 
vântarea celor ce lucrau în acel spital porneau de acolo. 
În afară de Sfânta Liturghie, pe acel hol se săvâr- 
şeau şi Paraclisele, Taina Sfântului Maslu şi a Sfintei 
Spovedanii. Pentru aceasta din urmă, amenajasem 
un loc special unde, la orele după-amiezii, bolnavii 
veneau să se spovedească. 

Atunci când locurile pe unde se preumblă oa- 
meni sunt transformate în spaţii de rugăciune şi în- 
chinăciune, apar şi minunile. La fel s-a întâmplat 

şi pe acel hol al Clinicii de Radiologie din cadrul Spi- 
talului „Hipocrat”. Era, într-adevăr, o minune! Holul 
se transformase într-un fel de catacombă plină de 
viaţă. lubeam mult acel loc şi nu îmi era deloc uşor să 
plec de acolo, de câte ori spitalul funcţiona ca unitate 
de primire urgenţe, când nu puteam săvârşi Sfânta 
Liturghie. 

Acel lăcaş de închinăciuune, fie el şi temporar, a 
fost, într-adevăr, o mare binecuvântare, inspiraţie şi 
luminare din partea lui Dumnezeu. Timp de mulţi ani, 
holul a servit foarte bine scopului pentru care fusese 
amenajat. Mai mult de atât, experienţa lăcaşului mobil 
s-a dovedit a fi una foarte utilă, având în vedere că, 
ulterior, am fost chemat să slujesc în cadrul Spita- 
lului „Alexandra”, care, de asemenea, nu dispunea nici 
de lăcaş de închinăciune şi nici de preot misionar. La 
acel spital, pentru o lungă perioadă de timp, Sfânta 
Liturghie se săvârşea într-un spaţiu din cadrul Cli- 
nicii de Patologie. Locul însă era mai puţin important, 
dacă e să ţinem cont de faptul că mulţi dintre cei 
internaţi acolo aveau posibilitatea să se împărtă- 
şească cu Sfintele Taine, bineînţeles după ce, în pre- 
alabil, se spovedeau. 

De asemenea, de multe ori am fost nevoit să săvâr- 
şesc Sfânta Liturghie folosindu-mă de aceeaşi tactică 
a holului, mai ales într-o sală special amenajată în 
cadrul Şcolii de asistente medicale în ambulatoriu, 
aflată la mică distanţă de Spitalul „Hipocrat”. Desi- 
gur, şi în acest caz prioritate avea Taina Sfintei 

Spovedanii. Doamna Apostolopoulou, directoarea ace- 
lui aşezământ, era deosebit de evlavioasă, interesân- 
du-se în mod deosebit de formarea duhovnicească a 
cursantelor pe care le instruia. Chiar dânsa era cea 
care, la perioade regulate de timp, mi se adresa, che- 
mându-mă să slujesc acolo, fiind întotdeauna prima 
care venea să se spovedească, nerăbdătoare să-şi în- 
drepte paşii către Sfântul Potir Dătător-de-Viaţă. 

Lucrarea duhovnicească sistematică a preotului 
în cadrul spitalului, săvârşirea de către acesta a Sfin- 
tei Liturghii, a Sfintelor Paraclise, a Sfântului Maslu 
nu se dovedesc doar deosebit de mângâietoare şi încu- 
rajatoare, dar mai ales au rolul de a pregăti sufletul 
pentru viaţa în Hristos. 

Harul lui Dumnezeu mişcă inimile, înmuindu-le. 
Prezenţa Mântuitorului lisus Hristos şi puţinele cu- 
vinte pe care preotul le rosteşte, cu dragoste părin- 
tească, la sfârşitul fiecărei Sfinte Liturghii, au ecou 
puternic în sufletele bolnavilor, făcându-i să înţe- 
leagă că încercarea prin care trec constituie, în fapt, 
o încercare izvorâtă din iubirea lui Dumnezeu, pen- 
tru desăvârşirea lor duhovnicească. Bolnavii aveau 
astfel şansa deosebită de a se spovedi. Pentru unii 
dintre ei, acest lucru se întâmpla poate chiar pentru 
prima oară în viaţă, fiind ca un fel de rebotezare în 
dragostea lubitorului de oameni. Hotărârea lor de 
a-şi câştiga mântuirea se baza pe metania sinceră, 
care le trezea dorinţa de a se spovedi. 

Nu doar când eram chemat de cei suferinzi, pen- 
tru o simplă rugăciune, pentru a-i spovedi sau a-i îm- 
părtăşi, ci şi din proprie iniţiativă şi în conformitate cu 


50 


În mijlocul durerii, la căpătâiul celor suferinzi 


tactica pe care o urmam, alergam încontinuu, fără 
a mă mai gândi la odihnă. Bolnavul este o fiinţă ce nu 
poate fi neglijată. El nu trebuie văzut doar ca un 
simplu pat, deasupra căruia stă scris un număr, ci 
este un OM. Este fiinţa pentru care Dumnezeu a creat 
o întreagă lume, adică toate câte există pe pământ. 
Pentru mântuirea sufletului nemuritor al acestuia, 
Dumnezeu cel Necuprins S-a făcut om, S-a răstig- 
nit şi a înviat. 

În persoana omului suferind, preotul conştient 
de misiunea sa vede pe Însuşi Hristos. În inima sa 
răsună neîncetat cuvintele Mântuitorului: „bolnav 
am fost şi M-aţi cercetat” (Mt. 25,36) sau „Orice aţi 
făcut unuia dintr-aceşti fraţi ai Mei, prea mici, Mie 
Mi-aţi făcut” (Mt. 25,40), precum şi „Păstorul cel 
bun îşi pune sufletul pentru oile sale.” (In. 10,11). 

Interesul nemărginit şi grija neobosită a preotului 
faţă de bolnav este cel mai puternic şi mai eficace 
medicament. În momentul în care suferindul îl vede 
pe preot lângă patul său de suferinţă, îşi dă seama 
că acesta participă, îşi asumă suferinţa prin el care 
trece. Dragostea de tată, cu care preotul vorbeşte bol- 
navilor, îi întăreşte şi îi ajută să suporte suferinţa. 

Duhovnicul îi vede pe cei suferinzi ca pe nişte 
persoane împlinite duhovniceşte, ca pe nişte suflete 
a căror valoare depăşeşte pe cea a lumii în întregul ei, 
suflete chinuite şi sleite de puteri, pe care dragos- 
tea lui Dumnezeu le-a chemat aproape de El pentru 
a le ajuta. 

Aceasta nu înseamnă însă că preotul nu trebuie să 
dea importanţă şi suferinţei trupeşti. Ba mai mult, 
este chiar dator să se oprească asupra acesteia şi de 
la aceasta să îşi înceapă misiunea, din primul mo- 
ment în care se apropie de bolnav. Preotul este dator 
să-şi salute bolnavii cu zâmbetul pe buze, să radieze 
bunătate şi dragoste nemărginită, să-i întrebe dacă 
suferă şi să afle amănunte despre boala care i-a țintuit 
la pat. Abia după aceea le va citi rugăciunea special 
rânduită de Biserică pentru redobândirea sănătății, 
în încercarea sa de a le insufla speranţă şi credinţă în 
Dumnezeu. Le va spune că omul este alcătuit nu nu- 
mai din trup, ci şi din suflet, şi că pentru mântuirea 
sufletelor chiar Hristos S-a pogorât pe pământ. Şi 
trupul însă, ca templu şi lăcaş al Sfântului Duh, s-a 
bucurat de aceeaşi cinstire din partea Mântuitorului 
lisus Hristos, ca şi sufletul. Hristos îi simpatizează 
pe cei suferinzi, alături de care veghează neîncetat. 
Nenumăratele Sale minuni au vindecat tot felul de 
boli şi bolnavi, chiar şi pe cei suferinzi de boli incura- 
bile, doar cu un cuvânt al Său chiar morţii înviind. 

De multe ori, Dumnezeu permite instalarea bolii 
în suflete alese, astfel încât, prin suferinţă, acestea 
să ajungă la un grad cât mai înalt de curăţire: „Ca pe 
aur în topitoare, aşa i-a lămurit, şi ca pe o jertfă de 
ardere întreagă i-a primit” (Înţ. Sol. 3, 6). Adesea, prin 
intermediul bolii, Preabunul Dumnezeu îi conduce pe 
cei păcătoşi pe drumul căinţei, întru mântuirea su- 
fletelor lor. Dumnezeu permite durerea pentru că 

aceasta vindecă şi mântuieşte, conducând creaţia Sa 
spre desăvârşire. Dacă boala cruntă nu l-ar fi condus 
pe paralizatul de la Vitezda pe patul suferinței, nu 
ştim sigur că acela ar fi conştientizat vreodată păca- 
tul sau că ar mai fi ajuns să-l cunoască pe Hristos. 

Ce i-a poruncit Mântuitorul Hristos paralizatului, 
de îndată ce l-a vindecat? Să nu spună nimănui, ci, 
„mergând, arată-te preotului şi, pentru curățirea ta, du 
jertfa, precum a orânduit Moise, spre mărturie lor” 
(In 5, 14). În cazul aceluia, păcatul a avut ca rezultat 
paralizia, timp de 38 de ani. De aceea, Mântuitorul 
Hristos i-a atras atenţia să nu mai păcătuiască, ca să 
nu i se întâmple ceva şi mai rău. 

Mântuitorul nostru lisus Hristos a dăruit sănă- 
tatea multor oameni credincioşi, dar în acelaşi timp 
le-a recomandat cu severitate viaţa curată, în sfin- 
ţenie. Aceasta pentru că, după cum ne învaţă Hristos, 
viaţa curată este cea care îl pregăteşte pe omul neîn- 
semnat, neputincios şi plin de slăbiciuni pentru Împă- 
răţia cerurilor, pentru rai. Şi vai de credinciosul care 
nu reuşeşte să câştige Împărăţia cerurilor! Omul a 
fost creat astfel încât să guste din fericirea raiului. 

Raiul! Sfântul Apostol Pavel, cel care a fost dus 
până în al treilea cer, învrednicindu-se să guste, ca 
pregustare, viaţa de apoi, să vadă frumuseţea, tri- 
umful şi măreţia raiului, nu a fost în stare să de- 
scrie cele câte a auzit sau a văzut acolo. Chiar şi cea 
mai înţeleaptă minte nu-şi poate închipui, câtuşi de 
puţin, ce înseamnă fericirea raiului: „Cele ce ochiul 

n-a văzut şi urechea n-a auzit, şi la inima omului nu 
s-au suit, pe acestea le-a gătit Dumnezeu celor ce-L 
iubesc pe E!” (| Cor. 2, 9). 

Drepţii din ceruri vor fi egali şi asemănători înge- 
rilor. Trupul, care în viaţa aceasta este îngreunat de 
suferinţă, efort şi poate chiar şi de vreun handicap, 
în rai va fi din nou întreg, strălucitor şi înviat. Unit cu 
Dumnezeu, sufletul va contempla măreţia lui Dumne- 
zeu, adăpându-se din aceasta. Câtă fericire! În rai nu 
mai există moarte, ci doar viaţă, şi nici măcar noapte. 
Acolo ziua străluceşte în toată măreţia ei, nu mai 
există lacrimi, durere sau suferinţă, ci doar bucurie 
nesfârşită. În rai nu există nici boli şi nici infirmi- 
tate sau microbi care să-l atace pe om şi să-l arunce în 
patul suferinţei, al durerii. Acolo nu există nici spitale, 
clinici sau azile. Doar vântul adie, vântul sfinţeniei 
şi al bucuriei. 

De ce, aşadar, omul, înzestrat cu suflet, să nu se 
gândească la asta? De ce să nu se ostenească, să 
nu lupte ca să câştige Împărăţia cerurilor? 

Fericirea raiului nu cunoaşte sfârşit, este veşnică, 
nu se termină în vecii vecilor. Acesta este, de altfel, şi 
înţelesul cuvântului „veşnicie”: „Că o mie de ani îna- 
intea ochilor Tăi sunt ca ziua de ieri, care a trecut, şi 
ca straja nopţii” (Ps. 89,4), spune psalmistul. Aşadar, 
ne aşteaptă viaţă fără de sfârşit. Merită, aşadar, să 
scăpăm din mâini acest tezaur al veşniciei, raiul? 
Doamne, fereşte! Doar puţin efort ne trebuie, răbdare 
şi blândețe, pentru a face faţă tristeţii şi încercărilor 

de tot felul. Suntem chemaţi să luptăm împotriva 
răului din noi, iar credinciosul care nu depune armele 
trăieşte, încă din viaţa aceasta, în rai: „Căci, iată, împă- 
răţia lui Dumnezeu este înăuntrul vostru” (Le. 17,21). 

Preotul de spital vede în bolnav chipul lui Dumne- 
zeu, hărăzit asemănării după har cu Acesta, adică 
îndumnezeirii. Chiar acest sentiment încearcă şi 
să i-l insufle, să-i spună că are obligaţia de a lupta, de 
a trudi pentru atingerea acestui scop. Credinciosul 
are datoria de a lupta pentru a-şi elimina eventualele 
slăbiciuni şi defecte, pentru a se elibera din pati- 
mile întinătoare şi pentru a gusta, încă din timpul 
vieţuirii sale pământeşti, din Împărăţia cerurilor, 
aşa cum se întâmplă cu îngerii. 

De aceea, de fiecare dată când îi vizitam pe bol- 
navi, încercam să stabilesc cu aceştia cel mai bun dia- 
log posibil, întru folosul sufletesc al lor. În acest mod, 
ajutat de plugul harului lui Dumnezeu, aram încon- 
tinuu, încercând să cultiv sufletele bolnavilor, astfel 
încât aceştia să poată renunţa la tot ceea ce le era de 
prisos şi dăunător, la tot răul care se cuibărise în- 
lăuntrul lor. 

De multe ori, celor care se spovedeau pentru prima 
oară, dând dovadă de neştiinţă, le spuneam: „Păcatul 
este un mare rău. Să ne închipuim că are loc un cutre- 
mur puternic, care ar înghiţi întregul oraş, iar ziarele 
din Europa, America şi Canada ar scrie despre această 
nenorocire întâmplată în Grecia. Cam aşa este şi 
păcatul, un rău mai mare chiar şi decât o astfel de 
catastrofă naturală”. 

Păcatul este cel care oboseşte omul cel mai mult. 
În momentul în care se lasă condus de defectele şi 
lipsurile sale, omul se oboseşte mai mult şi decât dacă 
şi-ar fi petrecut toată ziua la muncile câmpului. Pen- 
tru oameni, Taina Sfintei Spovedanii este singurul 
lucru care nu-i oboseşte, este un laborator duhovni- 
cesc, un cabinet medical, o baie care le curăţă sufletul, 
le îndulceşte gândurile şi inima de murdăria păca- 
tului şi îi uneşte cu Dumnezeu. Înainte de aceasta însă, 
se impune căinţa sinceră. Căindu-se sincer pentru 
faptele săvârşite, oamenii găsesc puterea de a se 
mărturisi, de a se detaşa de propria persoană şi de 
nemernicia slăbiciunilor lor. 

Pe durata celor 35 de ani de diaconie la Spitalul 
„Hipocrat”, am întâlnit foarte multe cazuri de 
bolnavi care, prin puterea căinţei sincere şi a Sfin- 
tei Spovedanii, au reuşit să se smulgă din braţele pă- 
catului şi să renască. Aceasta este minunea căinţei 
pentru păcatele săvârşite! Îi transformă pe oamenii 
furioşi, blasfemiatori, beţivi sau jucători de cărți, din 
bestii nemiloase în fiinţe blânde, plăcute la vedere 
chiar dacă, mai înainte, tuturor le era teamă de ei. 

Mulţi dintre bolnavii din acest spital, câţi dintre 
aceştia s-au spovedit pentru prima oară, au plecat de 
acolo cu lacrimi fierbinţi pe obraji. „Din acest moment, 
le spuneam, peste toate s-a aşternut pământul. Acum 
sunteţi ca şi cum tocmai aţi ieşit din cristelniţa lui 
Hristos”. În acele momente, lacrimile îi podideau. 

Mărire Ţie, Doamne! Binecuvântate sunt lacrimile po- 
căinţei! Astfel de lacrimi au curs şi pe faţa Preacuvi- 
oasei Maria Egipteanca, transformând-o într-o sfântă 
ce-a rămas, peste veacuri, un simbol al pocăinţei. 

Sensul cuvântului „pocăinţă” este cunoscut de ma- 
joritatea oamenilor, însă se schimbă în nedreptate 
atunci când lacrimile vărsate de păcătos nu conduc 
spre schimbarea mult aşteptată, aşa am văzut în cazul 
samaritencei sau al Preacuvioasei Maria Egipteanca. 
De aceea, de fiecare dată când se întâlnesc, părinţii 
aghioriţi se salută cu cuvintele „Căinţă sinceră!”, 
în loc de orice alt salut. 

Căinţa este mijlocul prin care omul se educă pe 
sine, unindu-se cu Dumnezeu. Este starea care su- 
primă, care face una cu pământul tot ceea ce este mai 
urât în om. Dar oare doar suprimă şi face una cu pă- 
mântul? Nu! Chiar le îngroapă pentru totdeauna, face 
din omul plin de defecte unul ce radiază sfinţenie. Sa- 
mariteanca ce-a fost? Nu cumva era cufundată, până 
peste cap, în păcat? Oare nu la fel s-a întâmplat şi cu 
Sfânta Fotini? Fiecare dintre noi ştie unde este punc- 
tul terminus al decăderii morale. Am văzut acest lucru 
în momentul în care Hristos a întâlnit-o pe samari- 
teancă la fântâna lui Iacob. Însă, după ce aceasta s-a 
căit, am văzut-o în culmea măreției sale sufleteşti. 
Căinţa înseamnă cutremurul sufletului, demolare şi 
reconstrucţie. Un astfel de cutremur a avut loc şi în 
sufletul samaritencei, pentru ca ea să se metamor- 
fozeze în sfântă şi apostol, iar căinţa ei puternică şi 

statornicia s-au dovedit exemplare pentru restul zi- 
lelor sale. 

Sfânta Taină a Spovedaniei înseamnă concretiza- 
rea întregii slujiri duhovniceşti a preotului şi a regretu- 
lui sincer al bolnavului. Astfel, sufletele celor suferinzi 
devin mai accesibile, aceştia lăsându-se pătrunşi, cu 
smerenie, de puterea vindecătoare a Sfântului Har. 
Durerea îl înmoaie pe om, conducându-l pe drumul 
credinţei şi al căinţei. Pentru mulţi dintre semenii 
noştri, durerea este mijlocul prin care aceştia se că- 
iesc şi se mântuiesc. 

Nu voi putea uita niciodată cuvintele unui bolnav 
care, în timpul spovedaniei, a dat dovadă de o căinţă 
zdrobitor de sinceră. Îmi vorbise despre el Arhiepis- 
copul Atenei, Preafericitul Teoclit, rugându-mă să îl 
ajut cum puteam mai bine. Bolnavul acesta deţinea un 
rang deosebit de înalt. În acea epocă, dacă acesta nu 
îşi punea semnătura, nici un funcţionar public din 
provincia în care trăia nu şi-ar mai fi primit retri- 
buţia lunară. 

După ce s-a spovedit, acesta mi-a spus: „Părinte, 
am avut atâta putere, încât simţeam că pot să-mi iau 
zborul cu maşina pe care o conduceam... Acum mă 
simt asemeni unei păsări cu aripile frânte. Parcă îmi 
țin picioarele în mâini. Faceţi cu mine ceea ce consi- 
deraţi că merit... Pentru prima oară în viaţă simt 
aşa o bucurie în suflet. Doar acum sunt cu adevărat 
liber. Boala care mă încearcă a fost pentru mine o 
ocazie de a mă lepăda de păcat şi de a-mi îmblânzi 
propria persoană”. 

Duhovnicul îi sprijină pe cei suferinzi, le iartă 
păcatele, le dăruieşte har şi putere, le ridică moralul, 
răspunde la eventualele nelămuriri ale acestora şi îi 
sfătuieşte să aibă în continuare o viaţă atentă, plină 
de sfinţenie, şi să lupte neîncetat, aşa cum ne învaţă 
dintotdeauna Biserica noastră Ortodoxă. 


Sfânta Împărtăşanie 


După Sfânta Spovedanie şi întotdeauna după ce 
cer binecuvântarea duhovnicului, cu nerăbdare şi do- 
rinţă negrăită, bolnavii vin către Sfântul Potir pentru 
a se împărtăşi cu Sfântul Trup şi Sânge ale Mântui- 
torului nostru lisus Hristos. Participă, aşadar, la Cina 
cea de Taină, primind hrana sfântă, Pâinea cea din 
Ceruri, expresie negrăită a bucuriei. Cum să nu ţi se 
umple inima de mulţumire şi recunoştinţă? 

Pentru orice credincios, Sfântul Potir înseamnă 
mântuire. Paraclisele, Sfântul Maslu, cuvintele pline 
de învățături ale preotului, toate le sunt de folos cre- 
dincioşilor. Cel/ care mântuieşte însă este Sfântul 
Potir, după cuvintele: „Cel ce mănâncă trupul Meu 
şi bea sângele Meu are viaţă veşnică, şi Eu îl voi învia 
în ziua cea de apoi.” 

Din nefericire însă, nu sunt puţini bolnavii care 
nu cunosc importanţa Sfintei Împărtăşanii. De multe 
ori chiar, rudele acestora se pun piedică în calea Sfin- 
tei Taine, considerând că omul lor ar putea fi in- 
fluenţat negativ, din punct de vedere psihologic, mai 
precis că va crede că îl împărtăşesc fiindcă în curând 

urmează să treacă la cele veşnice. Acest mod de gân- 
dire constituie însă o mare rătăcire. Sfânta Împăr- 
tăşanie nu doar deschide calea spre veşnicie, ci este 
chiar dătătoare de viaţă, dăruind trupurilor slăbite 
sănătate şi putere. Cei care participă cu credinţă la 
Sfânta Împărtăşanie, la Taina Tainelor, se împărtă- 
şesc cu Hristos cel Răstignit şi Înviat, cu Hristos cel 
Dătător-de-Viaţă: „Adevărat zic vouă, dacă nu veţi 
mânca trupul Fiului Omului şi nu veţi bea sângele 
Lui, nu veţi avea viaţă în voi”. 

Aşadar, de multe ori, cel suferind este nedrep- 
tăţit chiar de cei apropiaţi lui care, din neştiinţă, îl 
văduvesc de Pâinea Vieţii lui Hristos, de ajutorul sin- 
gurului Vindecător al sufletelor şi al trupurilor, de 
singura cale spre vindecare. Bolnavii care, în spital 
fiind, nu ratează chemarea lui Dumnezeu, se pot con- 
sidera privilegiați. Folosul acestora din participarea 
la Sfintele Taine este deosebit de însemnat, nu doar 
în ceea ce priveşte sănătatea sufletului, ci şi în ceea ce 
priveşte sănătatea trupului. De acum fii ai lui Dum- 
nezeu, aceşti oameni binecuvântaţi receptează spriji- 
nul binefăcător al Bisericii, reuşind astfel să se în- 
toarcă în sânul familiilor lor imediat ce depăşesc 
momentul dificil, cu o gândire mult mai constructivă, 
asemeni meteoriţilor strălucitori. 


Îndoială şi rătăcire 


În ultima vreme se pune tot mai mult întrebarea 
dacă, prin Sfânta Impărtăşanie, există posibilitatea 

transmiterii unor boli. Discuţia a devenit şi mai aprinsă 
mai ales de când şi-a făcut apariţia boala SIDA. Bine- 
înţeles, creştinii adevăraţi nu-şi pun deloc această 
întrebare. Nu sunt puţini, însă, nici cei care se tul- 
bură, punând semne de întrebare. 

Cea mai bună dovadă, bineînţeles pentru cei care 
au nevoie de ea, referitor la faptul că bolile nu se 
transmit prin Sfânta Împărtăşanie cu Sfântul Trup şi 
Sânge ale Mântuitorului nostru Hristos, sunt chiar 
preoţii de spital, cei care consumă Sfânta Împărtă- 
şanie rămasă după împărtăşirea tuturor bolnavilor. 

Pe perioada cât am slujit în cadrul Spitalului 
„Hipocrat”, am avut ocazia de a cunoaşte şi colabora 
cu truditori de seamă ai Bisericii, care se puneau în 
slujba aproapelui până la sacrificiu de sine, oferind 
mângâiere, timp de mulţi ani, fiecărui bolnav în parte. 
Între aceştia, îi amintesc pe părintele Georgios Koutis, 
de la Spitalul „Sfântul Sava”, pe părintele Elpidios, 
fratele părintelui Filoumenos, ieromartir al zilelor 
noastre, de la Spitalul „Crucea Roşie”, pe părintele 
Ilie Tsokogiannis, ulterior mitropolit al Demetriadei, 
de la Spitalul „Buna Vestire”, pe părintele Anastasie 
Drapaniotis, de la Spitalul „Popular” şi pe părintele 
aghiorit Pantelimon, de la Spitalul „Mântuleasa”, 
toţi activând în perioada în care tuberculoza făcea 
ravagii. 

La ora la care scriu aceste pagini, menţin încă le- 
gături duhovniceşti cu majoritatea dintre preoţii care, 
dând dovadă de zel şi putere de sacrificiu, slujesc 
prin spitalele din Atena. Vă asigur, fără nici un fel 

de ezitare - şi sunt convins că şi preoţii pe care i-am 
amintit aici, dacă ar fi fost întrebaţi, ar fi răspuns, în 
mod categoric, la fel - că niciodată nu s-a constatat ca 
vreo boală, fie ea dintre cele mai uşoare sau mai grele, 
să fie transmisă prin intermediul Sfintei Împărtă- 
şanii, respectiv de la bolnav către preot. Chiar şi eu, 
după 35 de ani de slujire în cadrul Spitalului „Hipo- 
crat”, nu m-am îmbolnăvit vreodată din cauza vreunui 
microb luat de acolo sau de oricare alta dintre bolile de 
care sufereau cei internaţi acolo. Mai mult decât atât, 
în ultimii ani de slujire ai mei, la Spitalul „Hipocrat” 
fuseseră internaţi destul de mulţi bolnavi de SIDA. 

Cu ajutorul harului lui Dumnezeu, pe toţi i-am 
cercetat, i-am spovedit şi împărtăşit în repetate rân- 
duri. După cum era normal, de fiecare dată am consu- 
mat Sfânta Împărtăşanie rămasă cu aceeaşi bucurie şi 
evlavie şi fără nici un fel de reţinere. 

Cum ar fi fost posibil, de altfel, ca microbii, care 
sunt atât de neînsemnaţi, să fie mai puternici decât 
Creatorul Universului, decât Atotputernicul Dumne- 
zeu? Cum ar fi fost posibil ca Marele Vindecător, Cel 
care vindecă toate bolile doar prin Cuvântul Său, 
să fie chiar cel care transmite boala? Aceasta este o 
mare blasfemie, fraţilor! Cel care doar gândeşte aşa 
face dovada că este un om care nu L-a cunoscut nicio- 
dată, cu adevărat, pe Hristos. 


Boala înseamnă mântuire 


Consider că prezentarea câtorva cazuri trăite de-a 
lungul slujirii mele ca duhovnic vor mişca inimile 

tuturor celor ce activează în acest domeniu al sufe- 
rinţei, constituind în acelaşi timp argumente referi- 
toare la modul în care Atotputernicul Dumnezeu, 
prin mijlocirea directă a Sfântului Său Har, ne poartă 
de grijă şi ne arată dragostea Sa. 


Clinica nr. 2 Patologie bărbaţi 


Internat în salonul cu numărul 3 al Clinicii de 
Patologie bărbaţi, domnul Gheorghe F. era foarte bol- 
nav. De mai mult de douăzeci de zile se afla în stare 
de inconştienţă, în urma unui atac cerebral sever. 
Doctorii şi asistentele medicale manifestau faţă de 
dânsul multă dragoste şi interes. În mod special însă, 
acest bolnav era monitorizat, cu deosebită atenţie, 
de profesorul Goutas, aceasta pentru că bolnavul pre- 
zenta febră mare, lucru care, de obicei, nu se constată 
la cei care suferă atac cerebral. 

Domnul Goutis era profesor universitar şi fonda- 
tor al Clinicii de Patologie bărbaţi şi femei nr. 2 din 
cadrul Spitalului „Hipocrat”. Era un om deosebit de 
evlavios. De fiecare dată când mă întâlnea prin curtea 
interioară a spitalului ţinând în mâini Sfântul Potir, 
în drumul meu către cei suferinzi, lua poziţie de 
drepţi şi îşi făcea semnul Sfintei Cruci. Abia după ce 
mă îndepărtam îşi continua şi el drumul către bol- 
navi sau spre cabinet. 

În cea de-a 21-a zi, bolnavul Gheorghe F. a început 
să-şi deschidă ochii şi să vorbească. Evoluţia i s-a 
părut profesorului foarte ciudată. Iniţial, acesta şi-a 

închipuit că îmbunătăţirea situaţiei bolnavului era 
una de moment şi că acesta urma să cadă din nou în 
starea de inconştienţă. Cu toate acestea însă, starea 
bolnavului se îmbunătăţea de pe o zi pe alta. 

În cea de-a 27-a zi, domnul Gheorghe discuta cu 
profesorul fără nici un fel de dificultate. Profesorul 
îi vorbea, iar bolnavul îi dădea răspunsuri logice şi 
clare. De aceea, profesorul nu a mai ezitat deloc în 
a-i face cunoscută părerea sa de medic specialist: 

- Dragă domnule Gheorghe, situaţia în care v-aţi 
aflat nu explica prezenţa unei febre atât de mari, 
respectiv 40%C, şi asta timp de mai multe zile. Mai 
precis, în mod normal, în acest moment nu ar fi tre- 
buit să vă mai aflaţi printre noi, ci, dimpotrivă, ar 
fi trebuit să fi plecat deja, de mai multe zile, înspre 
alte zări. 

Calm şi împăcat, cu faţa radiind un optimism 
molipsitor, bolnavul i-a răspuns: 

- Domnule profesor, nu am cuvinte să vă mulţu- 
mesc pentru dragostea arătată şi pentru modul în 
care înţelegeţi să vă achitaţi de obligaţiile de medic 
specialist. Cel ce se află însă deasupra dumnea- 
voastră, Adevăratul Vindecător şi Profesor, Atotputer- 
nicul Mântuitor lisus Hristos, nu a fost de acord cu 
dumneavoastră şi nici cu medicina pe care o practi- 
caţi. Mijloacele prin care Biserica îi ajută pe cei aflaţi 
în suferinţă sunt mult mai eficiente şi mai de folos 
decât medicina oamenilor. Unicul Vindecător este 
Preabunul Mântuitor lisus Hristos! Acest preot de 

spital, aflat neîncetat alături de dumneavoastră, a 
folosit, în misiunea pe care o desfăşoară, un alt fel de 
medicamente, muncind prin bogăţia binecuvântărilor 
pe care i le-a pus la dispoziţie Mântuitorul Hristos, 
prin rugăciune neîncetată şi paraclise, într-o primă 
fază, şi mai apoi prin Potirul Vieţii. De fiecare dată 
după ce săvârşea Sfânta Liturghie, acesta venea să mă 
împărtăşească, dându-mi speranţă şi arătându-mi 
dragoste. Trupul şi Sângele lui Hristos fac totul să 
renască, vindecând chiar şi cele mai grele boli. 
Într-adevăr, nu eram în stare să vorbesc sau să mă 
exprim, dar asta nu înseamnă că nu înţelegeam tot 
ceea ce se petrecea cu mine, iar acest lucru îi părea 
cunoscut preotului, care a folosit din belşug mijloa- 
cele puse la dispoziţie de Biserică pentru vindecarea 
trupului şi a sufletului meu. Mulţumesc lui Dumnezeu 
şi dumneavostră, domnule profesor, pentru tot! 

Profesorul Goutas l-a ascultat cu multă bucurie, 
fiindcă şi el îl iubea mult pe Hristos şi Biserica Sa. 
Plecând, i-a urat bolnavului sănătate şi însănăto- 
şire grabnică. La rândul său, bolnavul mi-a cerut să 
se mai spovedească încă o dată, după care a părăsit 
imediat spitalul, pe deplin pregătit din punct de vedere 
duhovnicesc, întorcându-se în satul şi la casa sa. 

Cu dragostea de care m-a învrednicit Dumnezeu, 
l-am sfătuit să păstreze ceea ce Creatorul, în marea Sa 
iubire faţă de oameni, îi dăruise în urma acestei 
încercări prin care trecuse, respectiv să fie mai con- 
secvent în ceea ce priveşte îndatoririle sale de creştin, 

astfel încât să devină un model de virtute şi sfinţenie 
pentru familia sa şi pentru toţi cei din jurul său. 


Clinica nr. 1 Patologie femei 


Grav bolnavă de rinichi, doamna Maria G. ajun- 
sese la anurie totală. De aceea, după cum era de aş- 
teptat, doctorul se gândea că, în dimineaţa următoare, 
avea să găsească patul gol. Doamna Maria era însă 
una dintre cele mai liniştite şi plăcute bolnave, nu 
doar din salonul cu nr. 1, ci din întreaga Clinică de 
Patologie femei. Din acest motiv, doctorii şi asisten- 
tele de acolo o simpatizau în mod deosebit şi făceau 
tot ceea ce le stătea în putinţă pentru a o îngriji şi 
a o ajuta. 

Din când în când, în salonul în care aceasta era 
internată puteau fi auzite celelalte bolnave plân- 
gându-se de una şi de alta, când de geamurile des- 
chise, când de mâncare sau de deranjul provocat lor 
de bolnavele din paturile alăturate. Doamna Maria 
însă nu se plânsese niciodată de nimic. Părea întot- 
deauna mulțumită, iar sufletul său radia un opti- 
mism molipsitor. Niciodată nu amintea de ceva ce 
o deranja sau de boala de care suferea, ci încerca să 
uite de situaţia în care se afla şi chiar să se pună în 
slujba celorlalte paciente din salon. Deşi situaţia în 
care se afla era una foarte serioasă, doamna Maria 
continua să le impresioneze pe celelalte bolnave, 
alergând când la una, când la alta, şi făcând tot ceea 
ce-i stătea în putinţă pentru a le mai uşura suferinţa. 

Drept urmare, toate bolnavele se rugau pentru cea 
care le îngrijea ca o soră, cu multă dragoste. 

Situaţia doamnei Maria se înrăutăţea însă cu 
fiecare clipă. Într-o sâmbătă, doctorul a constatat că 
aceasta nu mai putea urina deloc şi era convins că, în 
ziua următoare, respectiv duminică, buna sa pacientă 
urma să se mute la cele veşnice. Pe vremea aceea nu 
existau aparatele de hemodializă, aşa cum există în 
zilele noastre. Dar pe doamna Maria o caracteriza 
credinţa puternică şi sinceră. În momentul în care 
am vizitat-o, propunându-i să ceară ajutorul Marelui 
Vindecător, Dumnezeul Cerurilor şi al Pământului, 
aceasta a acceptat cu nespusă bucurie, mărturisind 
cu multă sinceritate toate clipele în care considera că 
păcătuise. Mai mult chiar, mi-a cerut şi un Sfânt 
Maslu. Se simţea în al nouălea cer. De cu seară fă- 
cuse toate pregătirile pentru ca dis-de-dimineaţă 
să se scoale devreme şi să fie între primii creştini 
care să ajungă pe holul Clinicii de Radiologie. Şi aşa 
s-a şi întâmplat. Doamna Maria a venit acolo foarte 
bine dispusă, dornică de a participa la Sfânta Li- 
turghie şi de a se împărtăşi cu Sfintele Taine. 

Credinţa în Dumnezeu şi convingerea deplină 
în ajutorul Său, prin mijlocirea Sfintelor Taine ale 
Bisericii, îl conduce pe omul neînsemnat şi deosebit 
de vulnerabil în culmea fericirii. 

Aşa s-a întâmplat şi în cazul doamnei Maria G., 
care suferea de o boală serioasă ce îi pusese viaţa în 
primejdie. Credinţa fierbinte şi vie în Atotputernicul 

lisus Hristos i-a alungat din minte până şi ultima 
umbră de frică şi îndoială, astfel încât nu mai simţea 
nici un fel de neliniște. Cu încredere nemărginită, îşi 
pusese toate speranţele în mâinile Unicului Vinde- 
cător pentru vindecarea bolii grave de care suferea. 
Pacea pusese stăpânire pe întreaga sa fiinţă, după 
înfăţişare aceasta arătând, din toate punctele de ve- 
dere, ca un om perfect sănătos. 

Şi, într-adevăr, doamna Maria G. chiar se însă- 
nătoşise, din toate punctele de vedere, şi asta pentru 
că, deşi păşea pe pământ, trăia deja în ceruri, întru 
Hristos cel răstignit şi înviat, lzvorul de-Viaţă-Dătător, 
Mântuitorul nostru, al tuturor. În special după ce 
s-a spovedit şi s-a împărtăşit, doamna Maria devenise 
asemeni unei torţe vii, fiind pe deplin convinsă că 
problema sa de sănătate avea să fie tratată în cel mai 
potrivit mod de către Mântuitorul Hristos. Şi mi- 
nunea nu a întârziat să se întâmple. Deşi, încă de 
sâmbătă, rinichii săi încetaseră să mai funcţioneze, 
bolnava suferind de anurie totală, de unde şi îngrijo- 
rarea medicului, datorită credinţei vii, arzătoare, 
după Sfânta Liturghie de duminică lucrurile s-au 
schimbat radical. Imediat după Sfânta Împărtăşanie, 
chipul acesteia a început să se îmbujoreze, iar apa- 
ratul său urinar a început să funcţioneze normal. Nici 
doctorului nu îi venea să creadă dar, după ce s-a 
convins de realitate, s-a bucurat nespus de evoluţia 
neașteptată. Mai apoi a monitorizat-o încă vreo câteva 
zile, după ce s-a convins de faptul că pacienta se 

vindecase complet, şi i-a dat permisiunea să plece 
acasă. Emoţionată, doamna Maria le-a salutat pe toate 
bolnavele din salon, urându-le din toată inima să se 
întoarcă cât mai repede la casele lor. Apoi, cu bucurie 
nespusă, s-a îndreptat spre cartierul „Sfânta Paras- 
chiva”, acolo unde îşi avea domiciliul şi era aşteptată 
de familia mult-iubită. 

După o săptămână, doamna Maria s-a întors în 
spital, de această dată doar pentru a mă căuta. După 
ce m-a întâlnit, cu deosebit respect şi profund emo- 
ționată, mi-a sărutat dreapta, mărturisindu-mi recu- 
noştință nespusă. Am întâmpinat-o cu bunătate, bucu- 
ros că se vindecase şi urându-i să aibă parte de să- 
nătate pentru tot restul vieţii. Asemeni unui părinte, 
am sfătuit-o să lupte sistematic pentru viaţa ei, să 
trăiască conform învățăturilor Bisericii şi să fie con- 
secventă cu obligaţiile sale de creştină: să se spove- 
dească cât mai des, să participe în fiecare duminică 
la slujbe, să se roage acasă, dimineaţa şi seara, şi să se 
împărtăşească cât mai des cu putinţă. Am asigu- 
rat-o că, în acest fel, Dumnezeu avea să fie mereu 
alături de ea, să îi poarte de grijă, să o păzească şi să 
îi conducă paşii pe drumul cel drept, umplând-o de 
harul Său şi de bogatele Sale binecuvântări. Mă- 
rire Ţie, Doamne! 


Clinica nr. 2 Patologie bărbaţi 


În salonul cu numărul 2, pe latura din dreapta, 
pe un pat rabatabil, zăcea domnul Constantin L., grav 
bolnav în urma unui atac cerebral. Toţi cei care îl 

vizitau, rude şi prieteni, stăteau de vorbă între ei, 
doar cu acesta nu puteau discuta deloc. Trecuse deja 
o săptămână de când nu mai avea nici un contact cu 
mediul înconjurător. Rudele şi prietenii îl vizitau 
regulat. Aşezaţi pe marginea patului, îi vorbeau, în- 
cercând în zadar să comunice cu dânsul. Bolnavul 
nu era însă în stare să-şi deschidă nici măcar ochii, 
ca să nu mai spunem că nu prea mai dădea nici un 
semn de viaţă. Rudele veneau şi plecau la fel cum 
veniseră, amărâţi şi dezamăgiţi. În fiole, serul fizio- 
logic se scurgea neîntrerupt, însă nu se observa nici o 
îmbunătăţire a situaţiei. 

În felul meu aparte, l-am vizitat şi eu. M-am apro- 
piat de patul său, mi-am scos, din geantă, epitrahilul 
pe care aproape întotdeauna îl aveam la mine, l-am 
îmbrăcat, i-am citit rugăciunea pentru sănătate şi am 
plecat. Vizitele mele s-au repetat vreo trei-patru zile 
la rând, aşa cum obişnuiam să fac pentru toţi bolnavii. 
Într-o zi, în momentul în care mă îndreptam spre 
patul rabatabil în care se afla domnul Constantin, 
m-am întâlnit cu doctorul, care tocmai îl vizitase, şi 
l-am întrebat: 

- Ce părere aveţi, domnule doctor, despre pacien- 
tul cu atac cerebral? 

- Din păcate, părinte, lucrurile nu merg deloc 
bine. Situaţia se înrăutăţeşte din ce în ce mai mult. 
Nu vă mai obosiţi! Nici eu şi nici dumneavoastră nu 
îl mai putem ajuta cu nimic!, a completat doctorul 
în timp ce se îndepărta. 

Eu însă nu am plecat. M-am apropiat de capul 
bolnavului şi i l-am acoperit cu epitrahilul, singura 
mea armă. Mai întâi i-am citit sfintele rugăciuni vin- 
decătoare ale Bisericii noastre. Îl ţineam, ca un pă- 
rinte, de umăr, strigându-l pe nume: 

- Domnule Constantin, domnule Constantin, cum 
vă mai simţiţi? 

În acel moment, cu puterea harului lui Dumne- 
zeu, bolnavul a mijit ochii şi mi-a şoptit: 

- Mulţumesc lui Dumnezeu! 

Astfel, situaţia sa a început să se îmbunătăţească, 
în mod nesperat. Sechelele atacului cerebral au înce- 
put să se vindece, iar chipul domnului Constantin 
arăta din ce în ce mai bine. Ochii săi erau tot mai clari 
şi, încetul cu încetul, bolnavul a început să vorbească. 
Nespus de bucuros, m-am aşezat lângă el şi am în- 
ceput să-i vorbesc despre Marele Vindecător, Domnul 
Cerurilor şi al Pământului: 

- Stimate domnule Constantin, cazul dumnea- 
voastră ne-a umplut de bucurie. Îl mărim şi-l mulţu- 
mim lui Dumnezeu pentru intervenţia Sa plină de dra- 
goste şi pentru darul de nepreţuit al însănătoşirii. 

La vizitele care au urmat, am încercat să-l ajut 
cât mai mult, ca să poată pleca din spital cu cât mai 
mare folos duhovnicesc. De aceea, i-am spus: 

- Domnule Constantin, în clipa de faţă mă aflu 
alături de dumneavoastră, cu toată dragostea mea de 
slujitor al Domnului şi pe deplin conştient de răspun- 
derea care îmi revine în calitate de preot de spital. 

Îmi doresc foarte mult să părăsiţi spitalul de două 
ori mai sănătos, atât trupeşte, cât şi sufleteşte. Toţi 
suntem oameni plini de slăbiciuni, cu lipsuri şi multe 
defecte. Nimeni n-a coborât pe pământ direct din 
ceruri. Aici ne-am născut cu toţii. De multe ori însă 
ne opintim în cele lumești, îl uităm pe Dumnezeu şi 
nu ne mai îngrijim de mântuirea noastră... De cât 
timp nu v-aţi mai spovedit? 

Părea căzut pe gânduri. Era concentrat, de ziceai 
că îşi analizează întreaga viaţă. L-am lăsat cu gân- 
durile sale... După câteva minute însă, acesta mi-a 
răspuns: 

- Părinte, vă mulţumesc din suflet pentru dragos- 
tea şi interesul arătat pentru mântuirea sufletului 
meu. Pentru câteva clipe mi-am lăsat mintea să zburde 
în voie. Cred că ultima oară m-am spovedit în anii co- 
pilăriei. În satul meu aveam în anii aceia un preot 
deosebit de râvnitor. De atunci însă, nu m-am mai 
spovedit niciodată. Dragostea pe care mi-o arătaţi 
mă emoţionează profund, părinte. Mi-aş dori mult 
să mă spovedesc din nou, înainte de a mă externa. 

- Dragă domnule Constantin, am adăugat, aţi luat 
cea mai bună hotărâre. Sunteţi un om sincer şi de 
bună credinţă. Dumnezeu vă iubeşte nespus şi de 
aceea a permis această încercare, pentru a vă da posi- 
bilitatea de a gusta din bucuria şi fericirea adevărată. 
Vă rog să primiţi de la mine această carte, care are ca 
temă căinţa. O să vă fie de mare folos. Mâine după- 
amiază, respectiv vineri, după terminarea programu- 
lui de vizite, voi veni să stăm de vorbă. Vreau însă 

să vă rog, fără să vă stresaţi sau să vă obosiţi, să vă 
notaţi într-un carneţel tot ceea ce doriţi să mărtu- 
risiţi, ca nu cumva să uitaţi vreun păcat. Vă las să 
vă pregătiţi în linişte. Ne vedem mâine. Vă salut! 

M-am rugat continuu, implorându-L din suflet pe 
Bunul Dumnezeu să-l lumineze pe bolnav, astfel încât 
acesta să se privească adânc în suflet, pentru a se 
putea înţelege pe sine şi a-şi recunoaşte slăbiciu- 
nile. Voiam ca acesta să conştientizeze faptul că urma 
să se înhame la trăsura lui Adam şi a Evei, să-şi 
conştientizeze păcatele şi, mai ales, faptul că ar fi tre- 
buit cu mult timp înainte să se spovedească. 

M-am pregătit în ceea ce mă privea, iar în după- 
amiaza zilei ce a urmat mă aflam la patul domnu- 
lui Constantin. Mulțumită lui Dumnezeu, l-am găsit 
într-o dispoziţie foarte bună. Plin de optimism şi 
bucurie, mă aştepta. L-am salutat şi imediat am ru- 
gat-o pe asistenta de serviciu să aducă un paravan, 
astfel încât ceilalţi bolnavi să nu ne poată vedea. 
Mi-am scos din geantă epitrahilul şi, imediat ce i l-am 
aşezat pe cap, am rostit: „Binecuvântat este Domnul 
Dumnezeul nostru...”. După câteva secunde de li- 
nişte, Sfânta Taină a Spovedaniei începuse... 

Domnul Constantin a fost deosebit sincer, iar spo- 
vedania a avut efecte imediate asupra stării sale de 
sănătate. Era ca şi cum nu s-ar fi îmbolnăvit nicio- 
dată. Stătea întins pe pat, iar când am plecat, s-a ridi- 
cat în picioare ca să mă salute. Ascultase cu mare 
atenţie tot ceea ce îi spusesem că avea de făcut, astfel 
încât în duminica ce urma să se poată împărtăşi. 

Vizita mea îl umpluse de entuziasm. În ziua ce a ur- 
mat, respectiv sâmbătă după-amiază, l-am vizitat 
din nou, pentru a-i aminti despre cele câte avea de 
pregătit pentru ziua Sfintei Împărtăşanii. 
Duminică, după ce am săvârşit Sfânta Liturghie, 
am trecut, ca de obicei, prin toate saloanele, pentru 
a-i împărtăşi pe bolnavi. M-am dus şi la domnul Con- 
stantin care, pe deplin conştient de ceea ce făcea şi 
cu multă credinţă, s-a împărtăşit. În cursul săptă- 
mânii ce a urmat, domnul Constantin a fost externat, 
îndreptându-se spre casă plin de bucurie, entuziasm 
sfânt şi cu folos sufletesc nespus. Mărire Ţie, Doamne! 


% 


Atitudinea creştinească a bolnavului faţă de viaţă 
şi de moarte şi înfruntarea cu curaj, de către acesta, 
a bolii necruțătoare depind, în mare măsură, de aju- 
torul acordat acestuia de preotul de spital. Redau în 
continuare câteva cazuri, exact aşa cum le-am con- 
semnat în jurnalul personal, în cursul anului 1954. 

„Adolescent, 16 ani, elev. După o suferinţă de trei 
luni, s-a mutat la Domnul. Slujba de înmormântare a 
avut loc la Biserica «Sfântul Pavel». La sfârşitul sluj- 
bei am ţinut o predică scurtă, având ca temă cuvin- 
tele «Eu te voi învăţa calea înţelepciunii şi te voi 
purta pe căile dreptăţii» (Înţ. Sol. 4, 11). Tânărul 
decedat se spovedise şi se împărtăşise în numeroase 
rânduri. Ultima spovedanie însă avusese loc cu o 
seară mai devreme şi le întrecuse pe toate celelalte. 
Tânărul s-a spovedit cu multă sinceritate şi am ho- 
tărât să-l împărtăşesc pe loc. A ascultat, cu mare 

atenţie, tot ceea ce i-am spus referitor la împărăţia 
cerurilor. Părea foarte împăcat. Cu dragoste şi cre- 
dinţă în Hristos, mi-a promis că se va ruga pentru 
mine de acolo, din ceruri. Imediat după aceea, exact la 
ora 02:30 noaptea, şi-a început marea călătorie, 
înarmat cu toate cele de trebuinţă”. 

Ce să-i fi produs adolescentului atâta bucurie, deşi 
suferea de o boală gravă care îi provoca dureri greu 
de suportat, epuizându-l? Fără îndoială, comuniunea 
adevărată cu Mântuitorul nostru lisus Hristos, Dă- 
tătorul-de-Viaţă, prin mijlocirea înfricoşatei Taine 
a Sfintei Împărtăşanii. A plecat la ceruri pregătit din 
toate punctele de vedere, asemenea unui învingător, 
iar acum se odihneşte în braţele lui Dumnezeu. 


% 


De multe ori Dumnezeu se foloseşte de boală, la fel 
precum chirurgul se foloseşte de bisturiu. Jurnal: 

„Clinica de Chirurgie. Tânără, 22 de ani. S-a spo- 
vedit, dând dovadă de căinţă sinceră. La sfârşitul 
spovedaniei, mi-a spus următoarele: 

- Am avut o viaţă plină de păcate, în chin, cu multă 
durere, întristare şi nelinişte. De pace n-am avut parte 
deloc. Nici măcar să dorm nu mai reuşeam. Aveam 
mereu coşmaruri. Acum însă mi-am regăsit propria 
persoană. Sunt împăcată cu mine însumi şi chiar bucu- 
roasă. Îi mulţumesc lui Dumnezeu că m-a adus pe 
masa de operaţie, că mi-a dat şansa de a mă bucura 
de Taina Sfintei Spovedanii. De acum consider că, prin 
puterea harului lui Hristos, voi reuşi să-mi continui 

noua viaţă. Mă voi lupta şi sunt convinsă că voi reuşi. 
Voi fi foarte severă cu propria-mi persoană. Voi în- 
cerca să-mi păstrez bucuria câştigată prin Sfânta 
Spovedanie, până mă va chema Dumnezeu”. 

Acesta este răspunsul adevărat la durere: Sfânta 
Spovedanie, cu căinţă sinceră. 


% 


De cele mai multe ori, cauza bolii trupeşti este 
viaţa în păcat. În acelaşi timp însă, suferinţa este şi 
un dar sfânt, pentru că se transformă într-o cauză 
a mântuirii sufletului, bineînţeles dacă există predis- 
poziţie sinceră. Din acelaşi jurnal: 

„Tânără, 26 de ani. A fost adusă la spital după 
ce a fost înjunghiată de un tânăr. Traumatismele 
suferite au fost atât de grave, încât a rămas parali- 
zată. S-a spovedit cu căință adâncă. După spovedanie, 
mi-a spus: 

- Sunt nespus de bucuroasă. Mă consider o per- 
soană deosebit de fericită. Bineînţeles, trupul mă 
doare, din punct de vedere sufletesc însă mă simt 
împăcată. Rănile trupului m-au adus în situaţia de 
a rămâne paralizată, însă pentru mine paralizia a 
însemnat înviere sufletească. Nu-mi pot mişca tru- 
pul. Din punct de vedere sufletesc însă, simt că am 
aripi şi zbor de bucurie. La prima vedere, par ţin- 
tuită la pat. În realitate însă, sunt liberă. Voi trăi cum 
voi putea mai bine această libertate sufletească pe 
care o simt, iar bucuria pe care am câştigat-o o voi 
păstra în suflet până la sfârşitul zilelor”. 

* 

Disperarea şi încercarea de suprimare a propriei 
vieţi nu pot veni decât de la diavol. Sfintele Taine 
mântuitoare ale Bisericii noastre înving însă şi alungă 
acest păcat de moarte. Jurnal: 

„Clinica de Patologie femei. Tânără, 17 ani. A în- 
cercat să se sinucidă. S-a spovedit cu sinceritate. După 
spovedanie, şi-a exprimat bucuria nespusă şi fericirea 
pe care le trăia pentru prima oară în viaţă. Mi-a mul- 
tumit în repetate rânduri, promiţându-mi că va veni 
regulat să se spovedească şi că, toate cele câte dis- 
cutasem în timpul Sfintei Spovedanii, avea de gând 
să le transforme în fapte”. 


% 


Căinţa adâncă şi suferinţa nu doar îl eliberează 
pe om de frica de moarte, ci îl umplu de bucurie şi 
optimism. Jurnal: 

„Clinica de Patologie bărbaţi. Bolnav, 60 de ani. 
Frica şi sceptrul morţii l-au făcut să se căiască pro- 
fund. S-a spovedit. După ce l-am împărtăşit, mi-a 
spus: 

- Acum mă simt împăcat şi bucuros. Nu-mi mai 
e frică de moarte. Dimpotrivă, sunt bucuros că m-am 
eliberat din păcat, care îmi apăsa greu pe suflet. Cu 
ajutorul harului lui Dumnezeu, voi gusta din Împă- 
răţia Cerurilor”. 


Jurnal: 
„Clinica nr. 1 Chirurgie. Tânăr, aproximativ 27 de 
ani. A fost internat în spital după ce a fost înjunghiat 


77 


Arhim. Eusebiu Giannakakis 


de mai multe ori. Situaţia sa era una deosebit de gravă. 
Moartea se încolăcea tot mai mult în jurul său, ame- 
ninţându-l în fiecare clipă. A acceptat să se spove- 
dească. Imediat după aceea, s-a simţit uşurat şi, dacă 
până atunci, gândul morţii îl speria, după ce s-a îm- 
părtăşit nu-i mai era teamă de nimic. Pe chipul său se 
putea citea împăcarea. Deborda de optimism. Credinţa 
sa vie a făcut ca suferinţa să-i fie mult uşurată. Evo- 
luţia sa era tot mai promițătoare, iar după două luni 
de spitalizare, s-a vindecat. Înainte de a se externa, 
a cerut din nou să se spovedească, pentru a mai primi 
câteva sfaturi din partea mea. După ce s-a mai spo- 
vedit încă o dată, radia de bucurie. Mi-a promis că, 
pe viitor, avea să devină un creştin adevărat. Încă de 
pe atunci s-a abonat chiar şi la o revistă teologică”. 
* 


Jurnal: 

„Clinica de Cardiologie. Tânăr, 35 de ani. Până 
să ajungă în spital, trăise o viaţă dezordonată. În mo- 
mentul în care asistenta i-a recomandat să se spove- 
dească, s-a revolat, refuzând categoric, însă după 
ce l-am vizitat şi am discutat cu el mai mult timp, a luat 
singur hotărârea de a se spovedi. Mărturisirea sa a 
fost una plină de căinţă. În ziua următoare s-a împăr- 
tăşit. Se împăcase de acum cu propria-i persoană, 
încercând o bucurie interioară şi satisfacţie necunos- 
cute lui până atunci. Tuturor celor care îl vizitau, 
amintea de noile sale trăiri cu multă mulţumire. 
La două zile după internare, s-a mutat la ceruri cu 
sufletul liniştit şi împăcat”. 

Cine poate spune că nu te invidiază, frate? În ceea 
ce mă priveşte, te invidiez chiar foarte mult, pentru 
că ai plecat pregătit din toate punctele de vedere, 
înarmat cu documente binecuvântate de călătorie, 
spre destinaţia „Rai”. 


% 


Omului ce îmbătrâneşte departe de Biserică îi este 
foarte greu să mai înţeleagă necesitatea Sfintelor 
Taine ale acesteia, pe care să le folosească pentru 
propria-i mântuire. Jurnal: 

„Pacient, 85 de ani. În momentul în care i s-a re- 
comandat să se spovedească, a recunoscut că nu s-a 
spovedit niciodată în viaţă şi chiar a devenit ironic 
la adresa Sfintei Taine şi a duhovnicului: 

- În ceea ce mă priveşte, îl voi spovedi eu pe du- 
hovnic şi nu acela pe mine”. 

Mai apoi s-a îndreptat împotriva asistentei medi- 
cale care îndrăznise să îi facă această propunere. 
Atitudinea sa nu a întârziat însă să se schimbe. Un 
pacient din acelaşi salon îmi ceruse să se spovedească. 
Cu atenţie nedisimulată, vârstnicul îmi urmărea fie- 
care mişcare. Aplecat deasupra pacientului care se 
spovedea, îi şopteam la ureche, iar acela răspundea 
în acelaşi mod. După ce s-au spovedit toţi bolnavii 
aflaţi în acel salon, vârstnicul m-a chemat ca să-l 
spovedesc, mărturisirea lui fiind una deosebit de 
sinceră”. 

Trei au fost factorii care au condus la această de- 
cizie a bolnavului: 

a) recomandarea făcută de asistentă, indiferent 
dacă aceasta avea să fie acceptată sau nu, 

b) faptul că l-am vizitat şi salutat cu prioritate 
faţă de ceilalţi bolnavi internaţi în acel salon, şi 

c) faptul că toţi ceilalţi pacienţi din salonul res- 
pectiv s-au spovedit. 

Dragostea şi milostovirea lui Dumnezeu l-au ur- 
mărit până în ultimele clipe ale vieţii sale. Imediat ce 
l-a acceptat de Dumnezeu în inima sa, a fost mân- 
tuit. Exemplele de acest fel pe care le-aş putea aminti 
sunt nenumărate. Mă voi rezuma însă doar la cele 
descrise până aici. 

Doamne Dumnezeul meu, pe toţi aceşti robi ai Tăi, 
care în toţi aceşti ani de misiune preoțească s-au spo- 
vedit Tie la Spitalul „Hipocrat”, ajută-i, întăreşte-i şi 
fă-i vrednici de Împărăţia Ta din Ceruri. 


80 


9. CAPELA „SFÂNTUL 
EVANGHELIST LUCA” 


Poziționarea lăcaşului 


Problema înfiinţării unui lăcaş de închinăciune în 
cadrul Spitalului „Hipocrat” m-a frământat nespus de 
mult. Din luna martie a anului 1952 şi până la sfâr- 
şitul anului 1958, săvârşisem Sfânta Liturghie pe holul 
Clinicii de Radiologie. Ne putem închipui însă condi- 
țiile vitrege în care funcţiona acest lăcaş de închină- 
ciune temporar, aflat în continuă mişcare. În reali- 
tate, era vorba de două mese simple, din lemn, una mai 
mare, având o înălţime de 1 metru, lăţime de 1,20 me- 
tri şi lungime de 90 de centimetri, folosită pe post de 
Sfântă Masă, în timp ce a doua, de dimensiuni mai 
mici, era folosită în loc de Proscomidiar. 

Odată cu Vecernia de sâmbătă seara şi până dumi- 
nică la prânz, holul întunecat al Clinicii de Radiologie 
se transforma în lăcaş de închinăciune, devenind stră- 
lucitor. Acelaşi lucru se întâmpla în sărbătorile mari, 
precum şi în zilele de Crăciun, în Săptămâna Mare şi 
de Sfintele Paşte. De fiecare dată, paraclisul mobil era 
amenajat prin bunăvoința asistentelor evlavioase, 
angajate ale spitalului. La sfârşitul fiecărei Sfinte 
Liturghii, lăcaşul mobil era dezmembrat, iar Sfintele 
Vase şi Acoperăminte erau depozitate cu grijă într-un 

dulap. Era vorba de un dulap adus special pentru acest 
scop de la Şcoala „Sivitanidio”, această piesă de mo- 
bilier făcând de acum parte din averea lăcaşului de 
închinăciune al spitalului. Tot în acest dulap păstram 
şi Sfântul Artofor, folosit în cazuri extraordinare, res- 
pectiv la Sfânta Liturghie pentru cei aflaţi în suferinţă. 

Holul era un spaţiu al evlaviei. Sfintele Liturghii 
săvârşite acolo au rămas adânc întipărite în minţile 
tuturor celor ce participau la ele. Nu era vorba doar de 
bolnavii internaţi, ci şi de alţi credincioşi, din afara 
spitalului, care alegeau acel lăcaş pentru a participa 
la Sfânta Liturghie. Acestora li se alăturau studenţii 
cazaţi într-un cămin preoţesc aflat în apropierea Spi- 
talului „Hipocrat”. Directorul căminului era domnul 
Bastas, teolog în deplinul sens al cuvântului şi, în ace- 
laşi timp, scriitor deosebit de cunoscut, căruia nu de 
puţine ori i-am dat binecuvântarea pentru a le vorbi 
celor prezenţi. Cuvântările sale, de altfel deosebit de 
constructive, deveniseră memorabile. 

Pe acest hol şi, mai târziu, în capela permanentă 
a spitalului, am avut şansa rară de a-l asculta pe prea- 
cucernicul profesor Panagiotis Trembelas, de la Uni- 
versitatea din Atena, unul dintre marii teologi ai Gre- 
ciei. Predicile sale înflăcărate, pline de Duh Sfânt, îi 
făceau pe toţi cei prezenţi să se cutremure. Profesorul 
Trembelas obişnuia să le vorbească şi asistentelor de 
acolo, în întruniri ţinute în după-amiezele de duminică. 

Holul era un spaţiu binecuvântat, original şi plin de 
smerenie. O adevărată catacombă. Într-un anumit 

fel, servea scopurilor Bisericii. Spitalul avea însă ne- 
voie de o capelă permanentă. 

Mai mult decât terapie necesară vindecării lor, 
suferinzii au nevoie de compasiunea Bisericii. Orice 
om încercat din greu de boală are nevoie de această 
compasiune, pe care o caută, nerăbdător fiind să-şi 
părăsească patul de suferinţă şi să alerge înspre lă- 
caşul de închinăciune, să îngenuncheze şi să se roage. 
Doar acolo îl poate întâlni pe preotul misionar al spi- 
talului şi îi poate vorbi, cerându-i să-l binecuvin- 
teze, să-i citească vreo rugăciune pentru sănătate sau 
să îl ajute în orice mod consideră mai potrivit. 

Cu alte cuvinte, în orice spital lăcaşul de închină- 
ciune este un lucru imperios necesar. În acest sens 
fusese votată şi o lege specială, conform căreia orice 
spital avea dreptul la un lăcaş de închinăciune şi la un 
preot misionar, pentru nevoile duhovniceşti ale bolna- 
vilor, aceasta în cazul în care spitalul dispunea de mai 
mult de trei sute de paturi. 

Toate aceste aspecte le discutasem, în repetate 
rânduri, cu preşedintele Consiliului de conducere al 
spitalului, domnul George Voiskos, un om deosebit şi 
un creştin ales. Era deosebit de evlavios, la fel ca şi 
consilierii săi, domnii Gherasim Konstantatos şi Ni- 
colae Tsakogiannis. Mai mult chiar, domnul Tsako- 
giannis îmi dăduse buletinul dânsului de identitate 
pentru a putea încasa, în numele dânsului, indemni- 
zaţia pe care o primea în calitate de consilier, cu care 
urma să cumpăr cărţi folositoare sufletului pentru 

bolnavi. Astfel, cererea pe care am înaintat-o Consi- 
liului de conducere al spitalului având ca obiect în- 
fiinţarea unui lăcaş de închinăciune a fost aprobată 
imediat, la prima şedinţă. Mărire Ție, Doamne! 

În perioada 1956-1960, angajat al spitalului era şi 
un arhitect foarte evlavios, domnul Teodor Adamis. 
Imediat după aprobarea cererii de înfiinţare a capelei, 
acesta s-a îngrijit de găsirea unui inginer construc- 
tor, de asemenea bun creştin. Este vorba de domnul 
Vallianatos Nicolae. Dând dovadă de multă deschidere 
şi interes, domnul Vallianatos s-a angajat să supra- 
vegheze personal lucrările de construcție a lăcaşului. 
Nici nu pot descrie bucuria şi satisfacția pe care le 
simţeam cu toţii. Spitalul „Hipocrat” urma să aibă un 
lăcaş de închinăciune permanent şi, mai mult decât 
atât, într-un loc privilegiat, respectiv în primul pătrar 
al vechii aripi, cu vedere înspre bulevardul Reginei 
Sofia. Pe terenul respectiv funcţionase cândva cantina 
spitalului, mai apoi mutată în altă parte. Dar pen- 
tru capelă locul era mai mult decât perfect. 

Datorită poziţiei privilegiate pe care urma să o 
aibă lăcaşul însă, am avut de întâmpinat greutăţi din 
partea Ministerului Protecţiei Sociale. Funcţionari 
înalţi ai acestui minister, străini faţă de viaţa în Hris- 
tos şi faţă de Ortodoxie în general, s-au împotrivit. Ca 
într-un asediu bine organizat, acest serviciu special 
al ministerului insista ca lăcaşul de închinăciune să fie 
amenajat undeva în interiorul spitalului, într-una din 
sălile acestuia, sau să fie construit doar un fel de 

chioşc în care să încapă numai preotul misionar al spi- 
talului, în curtea interioară a instituţiei. Cu alte cu- 
vinte, de marile sărbători (Paşte, Crăciun) preotul 
urma să săvârşească Sfânta Liturghie într-una din în- 
căperile spitalului, toţi cei care participau urmând 
a se afla undeva în exterior. Însă, în ciuda eforturilor 
funcționarilor amintiţi de a contramanda construirea 
lăcaşului de închinăciune în locul în care se hotărâse 
de către Consiliul director al spitalului, încercările au 
eşuat. Harul şi dragostea lui Dumnezeu au binecu- 
vântat ca lăcaşul să fie ridicat în locul hotărât. De 
altfel, construcţia lăcaşului pe terenul respectiv nu 
avea decât să contribuie la înfrumusețarea arhitec- 
turală a întregului aşezământ. 

Nici nu am apucat să trecem peste piedicile puse 
de minister, că au şi apărut altele mai mari, de data 
aceasta chiar din interiorul spitalului. Anumiți medici 
ai spitalului l-au atacat dur pe preşedintele Consiliului 
director, domnul Voikos, încercând fiecare în felul său 
să îl convingă să anuleze hotărârea de ridicare a unui 
lăcaş de cult pe terenul ales. 

Acest om binecuvântat li s-a adresat însă creşti- 
neşte, spunându-le: „Biserică facem! Biserică - mân- 
gâiere sufletească pentru bolnavi. Construim o capelă 
pentru bolnavi, care au nevoie să se roage, pentru a 
trece mai uşor peste boala care îi asediază. Va fi folo- 
sitor însă şi tuturor celor care vor trece pe lângă spital 
fiindcă, văzând capela, îşi vor face semnul Sfintei 
Cruci”. 

Reclamaţiile însă au continuat. Un alt preşe- 
dinte al Consiliului director şi mai mulţi membri ai 
acestuia, cu funcţii importante în cadrul spitalului, 
şi-au exprimat dezacordul faţă de proiect. Cel mai în- 
verşunat dintre aceştia, preşedintele de care am amin- 
tit, a sugerat că sfântul lăcaş ar fi putut fi mutat în 
cantina destinată cadrelor medicale. De altfel, acesta 
şi-a exprimat această părere chiar în prezenţa mea 
şi de faţă cu directorul general al spitalului: 

- Părinte Eusebiu, v-aţi gândit bine la ce vreţi să 
faceţi? Vă simţiţi cu conştiinţa împăcată? Asta doriți 
dumnevoastră, să oferiţi odihnă şi mângâiere bolna- 
vilor într-o fostă cantină? 

Atotputernicul Dumnezeu nu a fost însă de acord 
cu acesta. Dragostea Sa mişcătoare nu ne-a părăsit 
nici în acele clipe grele, intervenind imediat şi în mod 
minunat, astfel încât intenţiile respectivului preşe- 
dinte nu s-au materializat. Mărire Ție, Doamne! 


Sfințirea capelei — piatra de temelie 


Cu ajutorul harului lui Dumnezeu, aşadar, am par- 
curs întreaga procedură de aprobare a proiectului de 
construire a lăcaşului la Ministerul Protecţiei Sociale. 
În paralel, ministerul ne-a alocat şi sumele necesare, 
în total trei sute de mii de drahme, pentru cheltuielile 
aferente construcţiei. Aceşti bani ajungeau însă doar 
pentru construcţia la roşu, inclusiv acoperiş. 

Imediat ce s-a anunţat că în cadrul Spitalului 
„Hipocrat” urma să fie construită o capelă, toţi s-au 


86 


În mijlocul durerii, la căpătâiul celor suferinzi 


bucurat. Data începerii lucrărilor şi a punerii pietrei 
de temelie a fost fixată pentru 2 ianuarie 1958, aşa că 
am adus acest lucru la cunoştinţa tuturor personali- 
tăţilor instituţiei, precum şi a unor personalităţi din 
afara acesteia. Un înscris special a fost trimis chiar şi 
ministrului Protecţiei Sociale, doamnei Lina Tsaldari, 
care a acceptat bucuroasă să participe la ceremonie. 

Ceremonia a fost una deosebită. Au fost prezenţi 
acolo preşedintele Consiliului director al spitalului şi 
membrii acestuia, directorul general, asistenta şefă, 
responsabilii de pe laboratoare, responsabilele de pe 
secţii, multe dintre asistente şi o mulţime de funcţio- 
nari. O ceremonie atât de aleasă, cu atât de mulţi ofi- 
ciali prezenţi, nu cred să mai fi avut loc vreodată la 
Spitalul „Hipocrat”. 

Odată cu „Binecuvântat este...”, slujba de sfințire 
a decurs în mod minunat. Format din asistente ale 
spitalului, corul cânta îngereşte. Imediat după ce am 
citit rugăciunea specială de umilinţă, ministrul Lina 
Tsaldari a pus piatra de temelie. Era un moment emo- 
ționant pentru întreg spitalul, dar mai ales pentru 
mine, preotul misionar. Mă simţeam ca şi cum ca- 
pela fusese deja terminată! 

După slujba de sfințire şi punerea pietrei de te- 
melie, a urmat o manifestare constructivă, plăcută, în 
sala de oaspeţi a spitalului, unde s-au servit prăjituri 
şi mâncăruri gustoase. Toţi îşi doreau din suflet ca 
lăcaşul de închinăciune să fie terminat în cel mai 
scurt timp posibil, pentru ca spitalul să se poată 
mândri cu această minunăţie binecuvântată. 

Finisarea şi pictarea lăcaşului 


De acum nu mai era timp de pierdut. Proiectul tre- 
buia făcut cât mai repede, pentru a ne putea apuca 
intens de partea de construcţie. Şi, într-adevăr, dom- 
nul Adamis a terminat proiectul nesperat de repede, 
chemându-mă să-l văd şi să-mi spun părerea: 

- Preotul, i-am răspuns, nu este şi inginer, însă 
vă rog să îmi permiteţi să vă întreb dacă în proiect se 
prevede şi un subsol care să servească drept birou 
pentru preot. 

Întrebarea mea a fost pe placul inginerului, care 
a prevăzut imediat un spaţiu la subsol, sub Sfântul 
Altar, care urma să folosească drept birou pentru 
preotul misionar. Imediat după definitivarea proiec- 
tului, domnul Vallianatos, desemnat fiind de către 
Consiliul director al spitalului, s-a ocupat de găsirea 
personalului calificat şi, în ritm susţinut, a trecut la 
punerea în practică a proiectului. Toţi cei ce treceau 
pe acolo, întrebau: 

- Ce se construieşte aici? 

Iar constructorii, mândri, răspundeau: 

- Construim o capelă pentru bolnavii din spital. 

Toţi se mirau cum fusese posibil ca factorii răs- 
punzători să cadă de acord asupra unui asemenea 
proiect şi mai ales în cel mai bun loc posibil, res- 
pectiv în primul colţ al spitalului, cu vedere înspre 
bulevardul Regina Sofia. Era, într-adevăr, o mare 
minune! Întâmpinaserăm multe greutăţi şi piedici 

peste piedici, însă harul şi dragostea lui Dumnezeu 
ne-a îndrumat paşii în această încercare, astfel încât 
am reuşit să trecem peste toate cu bine. 

Inginerul constructor, domnul Vallianatos, se mişca 
cu o repeziciune binecuvântată. Zi de zi, construcţia se 
înălța tot mai sus, foarte repede ajungându-se la aco- 
periş care, datorită arhitecturii sale, l-a impresionat 
până şi pe domnul Fytrakis, profesor în cadrul Fa- 
cultăţii de Teologie din Atena, secţia Arheologie. La 
examenele de licenţă, acesta îi întreba pe studenți: 
„Ce lăcaş de cult din Atena este construit în stil de 
bazilică şi are acoperiş în formă de cruce?”. 

Răspunsul corect era: capela Spitalului „Hipocrat”. 

Construcţia lăcaşului a început în primele luni 
ale anului 1958 şi, de Sfintele Paşte ale aceluiaşi an, 
ajunsese deja la acoperiş. Lucrările continuau în ritm 
susţinut şi, ca o binecuvântare a lui Dumnezeu, în vară 
capela era aproape terminată. De acum, acel colţ al 
Spitalului „Hipocrat” îşi schimbase definitiv înfăţişa- 
rea. Fusese împodobit cu un lăcaş de închinăciune deo- 
sebit de frumos şi smerit. 

Construcţia lăcaşului se terminase, însă lipseau 
porţile de la intrări, iar catapeteasma, zidită, nu fusese 
încă împodobită cu icoane. Însă, slavă lui Dumnezeu! 
Dragostea Sa toate le rânduieşte. Într-o primă fază 
am găsit un sponsor pentru uşa de la intrare. Uşa de la 
intrarea în Sfântul Altar, de pe lateral, şi alte două uşi, 
de o parte şi de cealaltă a intrării principale, au fost 
astupate, provizoriu, cu cărămizi. De asemenea, pe 

zidurile Sfântului Altar lipisem icoane de hârtie. Ast- 
fel, cu ocazia sărbătorilor de Crăciun am săvârşit 
Sfânta Liturghie chiar în acest lăcaş încăpător şi co- 
mod. E drept, era puţin cam frig, având în vedere că 
era iarnă, însă bucuria săvârşirii Sfintei Liturghii ne-a 
făcut să nu îl simţim chiar deloc. 

Bucuria interioară, satisfacția că, de pe holul pe 
care slujisem aproximativ şapte ani, acum ne aflam 
într-un lăcaş de închinăciune adevărat, alunga orice 
obstacol ne apărea în cale, fie că era vorba de frig sau 
de orice altceva. Minţile şi sufletele noastre, întreaga 
noastră fiinţă trăia din plin bucuria duhovnicească 
a ridicării unui lăcaş de închinăciune în cadrul Spita- 
lului „Hipocrat” care, de pe acum, nu mai era doar un 
vis, ci devenise realitate. Ce să mai spunem despre vii- 
tor, având în vedere că lăcaşul era ridicat în acel colţ 
al spitalului, urmare a hotărârii Consiliului director. 
Mărire Ţie, Doamne! Mărire ie, Doamne! Mărire ie, 
Doamne! 

După finisarea binecuvântată a sfântului lăcaş, au 
început să iasă la iveală numeroasele lipsuri din inte- 
rior. Uşile Împărăteşti, Sfânta Masă şi Proscomidiarul, 
Sfintele Acoperăminte, Sfintele Vase, icoanele catape- 
tesmei, finisarea spaţiului de la subsol, toate acestea 
şi multe altele trebuiau, încet-încet, puse la punct. 

Erau necesari, bineînţeles, bani, care însă nu exis- 
tau. Lăcaşul de închinăciune trebuia totuşi terminat, 
iar lipsurile acoperite cu orice sacrificiu, astfel încât 
lăcaşul să funcţioneze normal, pentru ca cei ce luau 

parte la Sfânta Liturghie să plece de acolo mulţumiţi. 
De asemenea, şi preotului slujitor îi trebuia asigurat 
un oarecare confort, aşa cum cere disciplina biseri- 
cească şi sfinţenia spaţiului. În calitate de preot misio- 
nar, dorinţa mea era aceea de a face din acel lăcaş o 
bijuterie arhitecturală, din care să nu lipsească abso- 
lut nimic. Voiam ca totul să fie perfect, nou şi la lo- 
cul lui. 

Iar Dumnezeu este mare! Această nouă ispită care 
ne-a ieşit în cale ne-a adus roade bogate, aş spune 
nesperat de bogate. Donaţiile unor creştini deosebit de 
evlavioşi mă emoţionau. Toţi cei care, cu credinţă şi 
dragoste, luau parte la slujbe, la privegheri şi la Sfin- 
tele Liturghii, nu rămâneau nepăsători faţă de nevoile 
sfântului lăcaş ci, dompotrivă, dădeau câte o mână de 
ajutor, astfel încât din sfântul lăcaş să nu lipsească 
nimic. Astfel, rând pe rând, au apărut Uşile Împără- 
teşti, a fost terminată catapeteasma şi Sfânta Masă, 
toate odoarele necesare vieţii liturgice aflându-se de- 
finitiv la locul lor binecuvântat. Lăcaşul de cult şi-a 
căpătat însă frumuseţea desăvârşită abia după ce a 
fost pictat, o lucrare dificilă şi, mai ales, costisitoare. 
Însă Bunul Dumnezeu s-a îngrijit şi de aceasta, capela 
fiind pictată într-un timp destul de scurt. 

Preamilostivul Dumnezeu ni-l scosese în cale pe 
domnul Dimitrie Kentakas, un pictor bisericesc talen- 
tat, desăvârşit aş putea spune. Bine intenţionat, cu 
multă râvnă şi punând suflet în tot ceea ce făcea, aces- 
ta a acceptat să ducă la bun sfârşit pictura lăcaşului. 

Domnul Dimitrie Kentakas nu era doar un foarte bun 
cunoscător al tehnicii bizantine, ci şi un om foarte 
harnic. Lucra în ritm susţinut, definitivând în fiecare 
săptămână câte o bucată din pictura capelei, astfel 
încât, în aproximativ doi ani, lăcaşul de cult a fost pic- 
tat în întregime, semănând în cele din urmă cu lăca- 
şurile de închinăciune pictate în stil bizantin de la 
Muntele Athos. Nici un petec al lăcaşului nu a rămas 
neacoperit. Credincioşii care participau la slujbele re- 
ligioase, în noul lăcaş de închinăciune, se întreceau 
între ei care să suporte cheltuielile cu pictura. 

Iconografia bizantină bogată, începând cu Maica 
Domnului Cuprinderea Celui Necuprins (gr. Platytera) 
din Sfântul Altar şi terminând cu cele 24 de meda- 
lioane ale Imnului Acatist, din pronaos, împodobesce 
astăzi sfântul lăcaş, creând o atmosferă deosebită. 
Pictura se adresează sufletului fiecărui credincios, 
înălţându-l sufleteşte. Totodată, trezeşte sentimente 
binecuvântate de teamă şi admiraţie. Ulterior, mulți 
pictori novici mi-au cerut permisiunea de a fotografia 
anumite porţiuni ale picturii murale, pe care le-am şi 
dat-o, bineînţeles, după ce, la rândul meu, am primit 
acordul pictorului, domnul Kentakas. 

De acum, capela era gata! Atât la interior, cât şi la 
exterior, apărea asemeni unei capodopere. Interiorul, 
foarte încăpător, putea primi de acum aproximativ 
două sute de credincioşi. Pentru spital, capela devenise 
un fel de podoabă duhovnicească, iar pentru sufletele 


92 


În mijlocul durerii, la căpătâiul celor suferinzi 


bolnavilor, o mângâiere. Mărire Ţie, Doamne! Dragos- 
tea lui Dumnezeu dăduse roade, iar Spitalul „Hipo- 
crat” avea de acum un lăcaş propriu de închinăciune, 
ridicat după o mulţime de demersuri, cu nenumărate 
eforturi şi sacrificii. De aceea, bucuria şi satisfacția tu- 
turor, şi mai ales a mea, ca preot misionar, nu putea 
fi descrisă în cuvinte. 

Îi mulţumesc Preamilostivului Dumnezeu că mi-a 
împlinit această dorinţa arzătoare, că m-a învred- 
nicit pe mine, păcătosul, robul neînsemnat al Său, să 
văd terminată, atât de repede, această capelă a spi- 
talului, în care urma să-L slujesc în anii mai de pe 
urmă. Aşa sunt minunile lui Dumnezeu! Aşa se mani- 
festă purtarea de grijă, necondiționată, a Mântuito- 
rului nostru Iisus Hristos, precum şi psalmistul spune: 
„Altarele Tale, Doamne al puterilor, Împăratul meu 
şi Dumnezeul meu” (Ps. 83, 3). Topos sfânt, destinat 
Sfintei Liturghii şi rugăciunilor, capela spitalului era 
un dar făcut credincioşilor internaţi acolo de către 
Dumnezeu, întru sfințire şi mântuire. Era edificiul 
care lipsise spitalului, foarte necesar bolnavilor, ase- 
menea apei care dă viaţă livezii şi în lipsa căreia nu 
poate exista rod. 

La fel sunt toate sfintele lăcaşuri de închinăciune, 
izvoare nesecate de apă sfinţită din care se adapă su- 
fletele celor suferinzi, întru înnoire. De acum, bolnavii 
spitalului aveau posibilitatea de a participa la Sfânta 
Liturghie, de a se apropia şi de a cunoaşte Taina Sfin- 
tei Împărtăşanii, bineînţeles după pregătirea potrivită 

pentru unirea cu Mântuitorul lisus Hristos. Sfintele 
slujbe, ca şi predica parohului în noua capelă, aveau 
să-i ajute pe aceştia nespus de mult, pentru a putea 
trece, cu optimism şi încredere în dragostea lui Dum- 
nezeu, peste toate greutăţile provocate de boală. 

În forfota de zi cu zi, capela spitalului avea să 
devină un liman ferit de furtuni, un țărm al salvării. 
Doar acolo cei îndureraţi aveau să-şi găsească pacea, 
mângâierea, puterea şi curajul necesar pentru a face 
faţă bolii. 

Fiecare lăcaş de închinăciune seamănă cu „scăldă- 
toarea din Siloam”. Prin intervenţia minunată a 
harului lui Dumnezeu, credincioşii îşi află acolo vinde- 
carea deplină a trupului. Sfântul lăcaş este, înainte de 
toate, un cabinet duhovnicesc, către care se îndreaptă 
sufletele obosite, epuizate şi rănite, pentru a-şi găsi 
odihna sub epitrahilul duhovnicului, pentru a primi 
iertare de păcate şi vindecare sau a scăpa din chin- 
gile păcatului. Renăscute, acestea încep o viaţă nouă, 
curată, luminoasă şi sfinţită. 


Hramul Sfântului Lăcaş 


Dintru început, lăcaşul de închinăciune trebuia 
închinat unui sfânt. Am considerat că cei mai potri- 
viţi ar fi fost Sfinţii fără de Arginţi care, la rândul lor, 
fuseseră doctori. Mă rugam mult, pentru ca Dumne- 
zeu să mă lumineze în privința sfântului căruia urma 
să-i fie închinat lăcaşul. Şi, fără a întârzia, dragostea 
lui Dumnezeu s-a arătat şi în această privinţă. 

Într-o zi, la o discuţie referitoare la hramul capelei, 
de faţă se afla şi preacucernicul arhimadrit Nicodim 
Valindras, mai apoi mitropolit de Patra. Îl cunoşteam 
încă din anii tinereţii. Avea destul de multă experi- 
enţă în ceea ce priveşte hramurile lăcaşurilor de închi- 
năciune şi mai ales în ceea ce priveşte hramurile ca- 
pelelor aparținătoare de spitale. Era o ocazie, aşadar, 
ca şi acesta să-şi spună părerea. Şi, într-adevăr, Dum- 
nezeu l-a luminat şi mi-a spus următoarele: 

- Lăcaşurile spitaliceşti se cuvine să fie cinstite cu 
hramul Sfinţilor fără de Arginţi, Cosma şi Damian, 
făcătorii de minuni. Aproape toate lăcaşurile de închi- 
năciune cu această destinaţie din Atena poartă hra- 
mul acestor sfinți. La fel de potrivit este însă şi hramul 
Sfântului Apostol şi Evanghelist Luca, căruia nu cu- 
nosc să-i mai fi fost închinat vreun lăcaş de închi- 
năciune spitalicesc. Prin urmare, n-ar fi oare bine- 
cuvântat ca acest lăcaş să poarte hramul Sfântului 
Evanghelist Luca? 

Am urmat bucuros sfatul preacucernicului părinte 
arhimandrit Nicodim, considerând că voia lui Dum- 
nezeu era ca noua capelă să poarte hramul sugerat de 
acesta. Astfel, lăcaşul a fost închinat definitiv Sfân- 
tului şi Măritului Apostol şi Evanghelist Luca, Vinde- 
cătorul de Suflete. Pe faţa tuturor celor implicaţi în 
realizarea proiectului se putea citi bucuria. Cel che- 
mat să sfinţească noul lăcaş de închinăciune a fost 
Î.P.S. Nicodim Valindras, mitropolit de Patra, căruia 
îi mulţumim din inimă şi îi dorim sănătate şi viaţă 
lungă, întru bunăstarea Bisericii. 

În absida din dreapta a Sfântului Altar am ame- 
najat un paraclis închinat dreptei Xenia, a cărei me- 
morie o cinstim în ziua de 24 ianuarie. În fiecare an, 
de sărbătoarea acesteia, săvârşeam Sfânta Liturghie, 
urmată de împărţirea anafurei. 

Hramul capelei era şi este sărbătorit, în fiecare an, 
la data de 18 octombrie. Procesiunea era una fastu- 
oasă. Era ziua în care capela respira un aer special. 
Împodobită fiind de sărbătoare, strălucea de cură- 
ţenie. În acea zi, toţi cei prezenţi acolo, dar mai ales 
bolnavii internaţi în spital, exultau de bucurie. La 
Sfânta Liturghie din ziua hramului, la care ierarhul 
locului era nelipsit, participau atât doctori evlavioşi, 
asistente medicale, funcţionari din administraţie, cât 
mai ales bolnavi şi o mulţime de rude ale acestora 
sau simpli credincioşi. 

Cu această ocazie, se împărțeau prescuri atât par- 
ticipanţilor la Sfânta Liturghie, cât şi întregului perso- 
nal al spitalului. Patru asistente, al căror duhovnic 
eram, se îngrijeau ca prescurile să ajungă la toţi anga- 
jaţii, începând cu cei care lucrau în biroul directorului 
general şi terminând cu cei care aveau în grijă poartă 
de acces. 

Timp de mulţi ani, prescurile au fost oferite pe 
cheltuiala evlaviosului Panagiotis Pantazopoulos, pro- 
fesor în cadrul secţiei ORL a Universităţii din Atena 
şi doctor al Spitalului „Hipocrat”. Ofranda sa, exem- 
plu de dragoste şi bunătate creştinească, venea pe de- 
plin în conformitate cu cuvintele Sfintei Scripturi: 

„Fiecare să dea cum socoteşte cu inima sa, nu cu pă- 
rere de rău, sau de silă, căci Dumnezeu iubeşte pe cel 
care dă cu voie bună”. 

În după-amiază sărbătorii de hram avea loc litania 
icoanei Sfântului Evanghelist Luca, care era purtată 
pe toate coridoarele şi prin toate saloanele spitalului. 
Fixată pe umerii a doi tineri evlavioşi, icoana era să- 
rutată, cu multă speranţă, de toţi bolnavii, care se 
rugau sfântului cu lacrimi în ochi, cerând mijlocirea sa 
şi ajutor pentru sănătate. În viaţa sa pământească, 
Sfântul Evanghelist Luca a fost, la rândul său, doctor. 

Alcătuit din asistente şi alte tinere evlavioase, 
corul capelei cânta neîncetat troparul sfântului: „Apos- 
tole Sfinte şi Evangheliste Luca, roagă pe milostivul 
Dumnezeu să dăruiască iertare de greşeli sufletelor 
noastre”. 

Din când în când, rosteam câte o ectenie, câte o 
rugăciune: „lară şi iară să ne rugăm pentru sănă- 
tatea celor ce lucrează în acest spital, a membrilor Con- 
siliului director, a preşedintelui şi a personalului 
medical, a doctorilor, a asistentelor şi a tuturor anga- 
jaților şi a fraţilor noştri internaţi în acest aşezământ, 
pentru ca Domnul Dumnezeu, Vindecătorul sufletelor 
şi trupurilor, să-i ajute, să-i lumineze, să-i întărească 
şi să-i îndrume pe ei în toate zilele”. 


Sfințirea Sfântului Lăcaş 


Fiecare sfânt lăcaş trebuie sfinţit, astfel încât acolo 
să poată fi săvârşite Sfintele Taine. Chiar dacă un lă- 
caş de închinăciune nu este sfinţit, Sfânta Biserică 

s-a îngrijit, prin prezenţa Sfântului Antimis, ca acolo 
să poată avea loc Sfânta Liturghie. Sfântul Antimis 
este o bucată de stofă specială, pe care este brodată 
punerea în mormânt a Mântuitorului lisus Hristos, 
fiind sfinţit odată cu sfinţirea lăcaşurilor de închină- 
ciune. Într-unul din colţurile sale, Sfântul Antimis are 
cusute sfinte moaşte. Această bucată de stofă ţine loc 
de Sfântă Masă, în cazul în care aceasta nu există 
sau dacă nu a fost încă sfinţită. În spitalele care nu 
dispun de un lăcaş de închinăciune, pentru a se putea 
săvârşi Sfânta Liturghie pentru bolnavi, este folo- 
sit Sfântul Antimis. La fel se întâmplă şi în tabe- 
rele şi în excursiile religioase sau ori de câte ori 
Sfânta Liturghie se săvârşeşte în aer liber. 

Aceeaşi rânduială binecuvântată urmasem şi în 
lăcaşul provizoriu de închinăciune amenajat în holul 
spitalului şi la fel am procedat şi în noul lăcaş, până în 
ziua sfințirii acestuia, Sfânta Liturghie săvârşindu-se 
în prezenţa Sfântului Antimis. Din acest punct de 
vedere nu am avut de întâmpinat nici o dificultate, 
rânduiala fiind stabilită chiar de către Sfânta Bise- 
rică. Însă, din momentul în care lăcaşul de închină- 
ciune este sfinţit, parcă harul este altul. Slujitorul 
intră în Sfântul Altar cu alt spirit, cu altă dispoziţie. 
De aceea, dorinţa mea fierbinte era ca sfinţirea lăca- 
şului să aibă loc cât mai repede posibil. 

În anul 1965, arhiepiscop al Atenei şi al întregii 
Elade era Hrisostom al II-lea, iar mare protosinghel 
era părintele arhimandrit Teoclit Arvanitis, mai apoi 
mitropolit de Aitolia şi Akarnania, de care mă lega 

o prietenie strânsă. Ne cunoşteam de pe vremea când 
ne nevoiam împreună la Mănăstirea „Sfânta Lavră” 
din localitatea Kalavrita. Ulterior, fusesem şi colegi 
de facultate. După ce, iniţial, m-am înţeles cu acesta 
asupra procedurii care trebuia urmată, m-am adresat 
arhiepiscopului Atenei cu o cerere în care îi ceream 
binecuvântarea pentru sfinţirea noului lăcaş spita- 
licesc. Fără întârziere, Preafericitul Hrisostom mi-a 
aprobat cererea, delegându-l în acest scop pe episcopul 
care urma să participe la slujba de sfințire. M-am 
bucurat nespus când am aflat că însărcinat cu sfin- 
țirea lăcaşului fusese IPS Dionisie, mitropolitul de 
Trikkis şi Stagon. Îl cunoşteam foarte bine. Era un 
ierarh ales, foarte evlavios şi cu multă frică de Dum- 
nezeu. Fără a mai pierde timp, am stabilit, de comun 
acord cu acesta, data sfințirii, pentru ziua de dumi- 
nică, 25 septembrie 1965. 

IPS Dionisie venise la capelă dis-de-dimineaţă. 
Din locul în care stătea, putea admira pictura în stil 
bizantin, mai exact scena „Coborârii de pe Cruce a 
Mântuitorului lisus Hristos”. Părea că nu se mai sa- 
tură să o privească. De altfel, la sfârşitul slujbei de 
sfințire şi a Sfintei Liturghii, IPS Dionisie mi-a măr- 
turisit şi că, imediat ce a aflat că fusese delegat să 
săvârşească slujba de sfințire a capelei, nu a mai putut 
dormi toată noaptea. De aceea, s-a rugat neîncetat. 

Atât pentru mine, cât mai ales pentru cei prezenţi, 
rânduiala târnosirii şi Sfânta Liturghie arhierească au 
constituit o mare binecuvântare. Slujba a fost atât 

de frumoasă, încât până şi copiii au participat cu 
deosebită atenţie şi evlavie, la fel ca şi mulţimea de 
credincioşi, pe feţele cărora se putea desluşi o bu- 
curie profundă. 

Ce clipe binecuvântate! Ce prilej unic! Slujba a fost 
una deosebit de emoţionantă, irepetabilă aş spune. 
Expresia de pe feţele credincioşilor era o dovadă clară 
că sufletele lor trăiau măreţia cerurilor. Bucuria, mul- 
țvumirea, entuziasmul şi sfinţenia scăpărau în ochii 
tuturor! 

Slujba a fost oficiată de un arhiereu, patru arhi- 
mandriţi, tot atâţia presbiteri, precum şi de un iero- 
diacon, în total zece slujitori, unul mai ales şi mai 
vrednic decât celălalt. 

Mă simţeam ca într-o oază a harului, de parcă par- 
ticipam la o sărbătoare a sărbătorilor. Slujbe de 
târnosire se fac destul de des. Se sfinţesc magazine, 
hoteluri, instituţii, dar şi edificii private. Sfinţirea lăca- 
şurilor de închinăciune însă nu se poate compara cu 
niciuna dintre acestea. Mintea omenească nici nu-şi 
poate imagina ce înseamnă cu adevărat o sfințire. 
E vorba de un act care priveşte strict pe om şi mân- 
tuirea sa. 

După sfințire, capela Spitalului „Hipocrat” avea să 
rămână deschisă permanent, ca sprijin duhovnicesc 
pentru spital şi bolnavii internaţi acolo. Sfânta Li- 
turghie avea să fie săvârşită continuu, pentru ca cre- 
dincioşii să se poată împărtăşi cu Trupul şi Sângele 
lui Hristos, să se întărească în credinţă şi speranţă 

şi să poată înfrunta greutățile vieţii. Orice suflet în- 
tristat avea să găsească aici mângâiere din partea 
Unicului Mângâietor, lisus Hristos cel fără de păcat. 
Cei mai îndreptăţiţi dintre toţi urmau să fie bolnavii 
internați în Spitalul „Hipocrat”, aceştia urmând să 
aibă cele mai multe drepturi, fiindcă lăcaşul de închi- 
năciune le aparţinea. 

Pe la capela spitalului se perindau, zilnic, foarte 
mulţi credincioşi. Mulţi dintre ei, bolnavi sau rude ale 
acestora, veneau special pentru a discuta cu mine, ca 
preot misionar. Numeroşi erau însă şi cei care veneau 
acolo pentru a-şi întâlni duhovnicul, pentru a se spo- 
vedi şi a-mi cere sfatul. Alţii veneau pentru a se ruga 
pentru bolnavii lor cu lacrimi fierbinţi. Mai erau şi 
cei aflaţi în trecere, care intrau pentru a aprinde o 
lumânare, mulţi dintre ei fără legături speciale cu 
Biserica sau poate chiar indiferenți faţă de aceasta. 

Preotul însă, reprezentantul lui Dumnezeu, nu 
poate fi indiferent faţă de nimeni. Toţi cei ce calcă pra- 
gul unui lăcaş de închinăciune sunt pentru acesta chi- 
puri ale lui Dumnezeu. De aceea, preotul este dator 
a-i primi pe fiecare în parte, ca pe persoane unice şi 
irepetabile, şi de a-i întreba despre neliniştile pe care 
le au şi dacă le poate fi de folos în vreun fel. De ase- 
menea, preotul are obligaţia de a se afla alături şi de 
rude, pentru a le recomanda viaţa în rugăciune şi cre- 
dinţă, căinţa şi continua înnoire, astfel încât Bunul 
Dumnezeu să le răspundă la rugăciuni. Le va cere, de 
asemenea, pomelnice, pentru a-i pomeni la Sfânta 

Liturghie. Dragostea preotului de spital trebuie să în- 
semne mângâiere, pentru ca toţi aceştia să fie ajutaţi 
în hotărârea lor de a se apropia cât mai mult de Dum- 
nezeu, de a se căi şi de a se spovedi cu multă părere 
de rău pentru păcatele săvârşite. În felul acesta, în 
sufletele credincioşilor se va produce adevărata mi- 
nune a renaşterii duhovniceşti. 

Iubirea lui Dumnezeu nu cunoaşte limite. Pentru 
toţi membrii familiei, suferinţa unei persoane dragi 
constituie prilej de binecuvântare, calea prin care Dum- 
nezeu ne poartă de grijă. 

După sfințire, capela cu hramul „Sfântul Apostol 
şi Evanghelist Luca” a devenit un fel de meteor al 
Spitalului „Hipocrat”, acolo continuându-se lucrarea 
sfinţită, folositoare şi mântuitoare pentru urcuşul du- 
hovnicesc al multor suflete, spre slava lui Dumnezeu. 

Cultul ortodox constituie o comoară unică, de ne- 
prețuit, fiind asemenea unei cariere de piatră din care 
omul slăbit extrage şi se umple de harul şi puterea lui 
Dumnezeu. După ce se hrăneşte cu acestea, omul se 
transformă, devenind puternic. De aceea, nu va fi ni- 
ciodată lipsit de apărare, fiindcă Dumnezeu nu îl pă- 
răseşte neajutorat, nu îl lasă influenţat de ceilalţi sau 
de faptele lor. 

Tezaurul Bisericii noastre este inepuizabil, mă- 
reţia acestuia fiind de neegalat. Din acesta credin- 
ciosul se înarmează cu mijloace cereşti, astfel încât să 
poată izbândi în urcuşul său duhovnicesc. Fiecare om 
are datoria de a se lupta, pentru ca viaţa sa să fie 
într-adevăr una neîntinată, frumoasă şi sfântă, şi 
să răspundă iubirii lui Dumnezeu şi binecuvântărilor 
date de Acesta prin mijlocirea Bisericii. 

În capela cu hramul „Sfântul Luca” nu se săvârşea 
doar Sfânta Liturghie, ci şi toate celelalte sfinte slujbe 
ale Bisericii, neîntrerupt, aşa cum se întâmplă în toate 
bisericile parohiale. Diferenţa era că, odată cu con- 
struirea acestui lăcaş de închinăciune, slujbele pentru 
cei suferinzi puteau fi săvârşite mult mai comod şi 
cu o strălucire mult mai mare decât slujbele făcute 
pe holul Clinicii de radiologie. 

Săvârşeam regulat Sfânta Liturghie, în fiecare zi 
de duminică, dar şi în zilele de sâmbătă, la orele di- 
mineţii, respectiv 04:00-07:00, astfel încât asistentele 
medicale să aibă posibilitatea de a se împărtăşi îna- 
inte de a intra în tură, iar bolnavii înainte de a-şi lua 
medicamentele. De asemenea, săvârşeam destul de 
des Sfânta Liturghie şi în cinstea anumitor sfinţi, de 
sărbători. Acest lucru era de folos atât angajaţilor 
spitalului, cât şi mai ales studenţilor care participau la 
acestea, împărtăşindu-se cu Hristos şi plecând de acolo 
pregătiţi întru toate pentru efortul pe care urmau să îl 
depună la facultate. 

O dată pe lună, în zi de sâmbătă, între orele 
08:00-10:00, săvârşeam Sfânta Liturghie pentru folo- 
sul copiilor internaţi la Casa de copii surdo-muţi, aflată 
în apropiere. Între anii 1960-1986, această rânduială a 
fost respectată cu sfinţenie. Părintele arhimandrit Ni- 
codim Graikos, ulterior mitropolit de Thiva, îi iubea 
mult pe aceşti copii, în sprijinul cărora depusese mult 
efort şi făcuse multe sacrificii. Învăţase bine chiar şi 
limbajul semnelor, devenind astfel sufletul instituţiei. 
Copiii îl considerau ca un tată. Mai mult decât atât, 
părintele arhimandrit Nicodim Graikos îşi donase 
întreaga avuţie pentru folosul copiilor internaţi în 
instituţie. 

Pentru acele fiinţe necăjite, Sfânta Liturghie era 
prilej de bucurie rară, o adevărată sărbătoare. La fie- 
care Sfântă Liturghie, în capelă erau prezenţi aproxi- 
mativ 150 de copii. Cei mai mici erau puşi de către 

învăţătoare să stea pe scaune, iar cei mai mărişori 
stăteau în picioare, pe culoar, sau în stranele desti- 
nate femeilor. Erau foarte isteţi, mult mai virtuoşi şi 
mai deschişi la suflet decât alți copii care se bucură de 
darul sfânt al auzului şi al vorbirii. Feţişoarele lor stră- 
luceau de bucurie. Toţi participau la Sfânta Liturghie 
cu multă evlavie. Erau foarte ataşaţi de părintele Ni- 
codim care, din uşile împărăteşti, interpreta, în limba 
lor, Sfânta Liturghie, precum şi predica de după aceas- 
ta. Mai târziu, misiunea aceasta a fost preluată, cu 
mult zel şi dragoste, de domnişoara Katsimbra, o tâ- 
nără aleasă, întru totul dedicată misiunii sale. La sfâr- 
şitul Sfintei Liturghii, într-o ordine perfectă, toţi copiii 
se împărtăşeau. 

Începând cu anul 1967, părintele Nicodim a fost 
hirotonit arhiereu şi, ca urmare, a plecat la noua sa 
slujire. De aceea, spovedania copiilor internaţi în acea 
instituţie a revenit în sarcina mea. Îi vizitam regulat, 
iar aceia nu-şi ascundeau sentimentele de dragoste. 
De câte ori mă vedeau trecând prin faţa şcolii, alergau 
cu nerăbdare şi dragoste pentru a-mi săruta dreapta. 

În afară de Sfânta Liturghie, la capelă săvârşeam, 
în mod regulat, şi Sfânta Taină a Maslului. În fiecare 
întâi ale lunii, bolnavii mă aşteptau cu nerăbdare în 
capelă, dornici de a primi binecuvântarea. În fiecare 
an, la data de 15 august, de praznicul „Adormirii Mai- 
cii Domnului”, în capelă răsunau Paraclisele Născă- 
toarei de Dumnezeu. 

În data de 14 septembrie, de sărbătoarea „Înălţării 
Sfintei Cruci”, la sfârşitul Sfintei Liturghii, treceam 

prin toate saloanele, pe la fiecare pat, astfel încât toţi 
bolnavii să aibă ocazia de a se închina şi a săruta 
Sfânta Cruce: 

- Primiţi Sfânta Cruce, ajutorul nostru, al tuturor! 
La mulţi ani şi să vă vedem cât mai curând sănătoşi 
la casele voastre...”, le uram părinteşte. 

De câte ori ajungeam la cineva grav bolnav, care 
nu părea a avea contact cu realitatea, îl binecuvân- 
tam cu semnul Sfintei Cruci, rostind în numele aces- 
tuia rugăciunea: 

„Doamne lisuse Hristoase, dulce Mântuitorul su- 
fletelor noastre, mărturisim înaintea Ta, întru această 
zi a răstignirii Tale, în care ai pătimit şi ai luat moarte 
pe Cruce pentru păcatele noastre, că noi suntem cei 
ce Te-am răstignit cu păcatele noastre cele multe şi 
cu fărădelegile noastre cele rele. De aceea ne rugăm 
bunătăţii Tale celei nemărginite, ca să ne faci şi pe noi 
părtaşi sfintelor Tale Patimi, cinstitelor răni şi morţii 
Tale celei de viaţă făcătoare, pentru ca să ne învred- 
nicim, prin Darul Tău, să câştigăm şi noi, asemenea 
Ţie, pentru dragostea Ta, precum Tu cel milostiv le-ai 
răbdat pentru mântuirea noastră, întărindu-ne pu- 
rurea cu aceeaşi putere şi răbdare ce ai avut când 
Te-au răstignit nemulţumitorii evrei...”. Imediat ce 
terminam rugăciunea, le atingeam buzele cu Sfânta 
Cruce. 

Alături de mine se afla corul asistentelor medicale, 
care intonau imnuri de sărbătoare: „Crucii Tale ne 
închinăm, Mântuitorule, şi preasfânta Înviere a Ta 

o preamărim” şi „Cel ce de bunăvoie pe Cruce Te-ai 
răstignit...”. 

În paralel, cu multă bunătate şi urări de sănătate, 
asistente medicale împărțeau busuioc bolnavilor, ru- 
delor acestora şi angajaţilor spitalului. Sfânta Cruce 
era purtată cu evlavie, pe rând, de mai mulţi dintre 
participanţii la slujbă. Emoţia de pe feţele bolnavilor 
era deosebit de evidentă. Cu lacrimi în ochi, se în- 
chinau Sfintei Cruci, mulţumind din adâncul inimii 
pentru această mare binecuvântare. 

Perioadele de post de dinaintea Crăciunului şi Paş- 
telui erau cele mai potrivite pentru lucrarea duhov- 
nicească. În aceste zile, toţi bolnavii doreau să se îm- 
părtăşească. În momentul în care îi îndemnam să 
se spovedească, majoritatea dintre aceştia acceptau 
bucuroşi: 

- Fraţilor, se apropie Crăciunul. Să ne pregătim 
sufletul cum se cuvine, pentru ca Hristos să Se nască 
din nou şi în noi... 

Colaboram foarte bine cu asistente medicale evla- 
vioase, care cu deosebită dragoste şi dăruire îi ajutau 
pe bolnavi să se pregătească pentru Sfânta Spove- 
danie. Acestea îmi aduceau la birou sau îmi înmânau 
personal listele cu numele, secţia şi salonul în care 
se aflau bolnavii care doreau să se spovedească, aju- 
torul lor fiind unul nepreţuit! 

De multe ori, până târziu în noapte, continuam 
Sfânta Spovedanie în saloane sau într-unul din cabi- 
netele libere ale doctorilor. Faptul că eram prezent 


107 


Arhim. Eusebiu Giannakakis 


permanent în spital era de mare folos bolnavilor. 
La orice oră din zi sau noapte, puteam fi găsit cu 
uşurinţă. 

Dorinţa mea fierbinte era ca toţi bolnavii să fie 
pregătiţi, în orice moment, pentru a se împărtăşi din 
Sfântul Potir. Cu ajutorul harului lui Dumnezeu, în 
ajunul marilor sărbători, reuşeam să împărtăşesc sute 
de bolnavi. 

După Sfânta Liturghie, îmbrăcat în veşmintele 
preoţeşti şi ţinând în mâini Sfântul Potir, pe deplin 
concentrat asupra a ceea ce aveam de făcut, treceam 
dintr-un salon în altul, împărtăşindu-i pe toţi bol- 
navii. „Cinei Tale celei de Taină, astăzi, Fiule al lui 
Dumnezeu, părtaş primeşte-mă...”, intonam în timp 
ce mă apropiam de paturile bolnavilor. Şi continuam: 
„Se împărtăşeşte robul lui Dumnezeu... cu Trupul şi 
Sângele Dumnezeului şi Mântuitorului nostru lisus 
Hristos, întru iertarea păcatelor şi dobândirea vieţii 
veşnice”. 

Atmosfera era una plină de sfinţenie, deosebit de 
emoţionantă. Cu lacrimi de recunoştinţă şi slăvind 
numele lui Dumnezeu, bolnavii îl primeau în inimi pe 
cel mai important Sprijinitor al lor, pe Domnul nostru 
lisus Hristos. Una dintre asistente, fiică duhovni- 
cească, purta în mâini coşuleţul cu anaforă, pentru a 
oferi tuturor celor ce se împărtăşeau, precum şi ori- 
cui dorea. 

De obicei, împărtăşirea bolnavilor dura ore întregi. 
Toţi cei ce mă zăreau ţinând Sfântul Potir în mâini, 

fie că se aflau pe holurile spitalului, pe scări, în lift 
sau în curte, se opreau cu respect şi cu elvavie şi îşi 
făceau semnul Crucii. 

Sărbătoarea Crăciunului, ora 04:00. Clopotul ca- 
pelei „Sfântul Luca” răsuna voios. Câţi dintre bolnavi 
găsiseră puterea necesară, coborâseră în capela care, 
în acea noapte specială, era învăluită într-o aură spe- 
cială. Mulţi dintre credincioşi veneau acolo şi din zo- 
nele mai îndepărtate, chiar şi de la periferia Atenei, 
pentru a participa la Sfânta Liturghie de Crăciun. 
Într-o atmosferă liniştită, plină de pioşenie, cântăreţi 
cu voci melodioase intonau imnurile sărbătorii: „Hris- 
tos Se naşte, slăviţi-L,/Hristos din Ceruri, întâmpina- 
u-L...”. La cuvintele „Cu frică de Dumnezeu...”, într-o 
ordine exemplară, unul în spatele celuilalt şi la dis- 
tanţă unul faţă de altul, aproape toţi cei prezenţi se 
apropiau pentru a se împărtăşi, cum de altfel se în- 
tâmpla în fiecare duminică, la sfârşitul Sfintei Litur- 
ghii. La sfârşitul slujbei, după ce am adresat credin- 
cioşilor mesajul de Crăciun, am completat: 

„Sfânta sărbătoare a Crăciunului! În aceste zile 
sfinte, fiecare dintre noi îşi doreşte, tânjeşte să fie la el 
acasă! Departe însă de familiile iubite, fraţii noştri 
întru Hristos, câţi dintre aceştia rămân internaţi, 
suferă nespus. De aceea, se cade ca, aceia dintre dum- 
neavoastră care au posibilitatea, să ne însoţească 
în spital, pentru a le dărui câteva clipe de bucurie”. 

După ce se împărtăşeau şi bolnavii din saloane, 
icoana Crăciunului era purtată prin tot spitalul. Cu 

icoana pe braţe, treceam pe la fiecare bolnav, întin- 
zându-i-o să o sărute: 

- La mulţi ani şi însănătoşire grabnică! Să vă în- 
toarceţi cât mai repede acasă cu sănătate îndoită, atât 
sufletească, cât şi trupească!, le uram. 

Una dintre asistente împărțea tuturor iconiţe cu 
Naşterea Domnului, pe care notam, în prealabil, dife- 
rite urări. La fiecare secţie, ne opream pentru a înălța 
o ectenie „pentru fraţii noşti angajaţi sau internaţi în 
această instituţie, şi pentru ca aceştia să se întoarcă cu 
bine la casele lor”. Intonate de corul asistentelor me- 
dicale, cântările Crăciunului răsunau în întreg spita- 
lul: „Astăzi S-a născut Hristos...”. 

Atmosfera era una plină de sfinţenie, sărbătoare şi 
bucurie! Profund mişcaţi, bolnavii începeau să cânte 
împreună noi: „Naşterea Ta, Hristoase, Dumnezeul 
nostru...”. Dintr-odată, chipurile palide Li se luminau. 
Se bucurau şi ei, cum puteau, de sărbătoarea Crăciu- 
nului. Binecuvântat este Dumnezeu! 

În fiecare an, întotdeauna în prima zi, în urma 
unei ceremonii speciale, în amfiteatrul spitalului tă- 
iam plăcinta cu răvaşe de Anul Nou a Sfântului Vasile. 
Erau prezenţi, cu această ocazie, directorul general 
al spitalului, profesori, doctori, asistente medicale şi o 
mulţime de funcţionari, precum şi câţi dintre bolnavi 
aveau posibilitatea. Procesiunea începea cu „Binecu- 
vântat...”, iar corul intona Tedeumul, troparele sfân- 
tului zilei şi diferite colinde. Întotdeauna ţineam să 
adresez urările de început de an, asigurându-i pe toți 

cei prezenţi de continuarea misiunii mele întru ali- 
narea suferinței. La sfârşit, toţi primeau câte o bucată 
din plăcinta Sfântului Vasile şi se reîntorceau, mulțţu- 
miţi, la datorie. 

Nu erau puţine nici cadourile schimbate cu această 
ocazie. Sunt de părere, însă, că cel mai bun, mai fru- 
mos şi mai sfânt între daruri este sănătatea pe care 
Dumnezeu o dăruieşte omului întru prelungirea vieţii. 
I se dă astfel omului posibilitatea, şansa unică de a 
mai îndrepta din lucrurile de care nu a reuşit să se 
îngrijească în anul ce tocmai s-a încheiat. 

Fiecare dintre noi îşi scrie propria-i poveste. Viaţa 
omului este alcătuită din clipe. Să valorificăm, aşa- 
dar, fiecare clipă, fiecare oră, pentru că numai aşa vom 
avea o viaţă binecuvântată. După ce vom fi părăsit 
această lume, mutându-ne la cele veşnice, în Împă- 
răţia cerurilor, va fi prea târziu pentru a mai spune: 
„Ah, dacă aş mai fi avut încă puţin timp să-mi în- 
drept greşelile!”. 

Prin prelungirea vieţii noastre, dragostea lui Dum- 
nezeu ne cheamă pe toţi, clerici şi laici deopotrivă, să 
luptăm pentru a deveni creştini mai buni, mai recep- 
tivi, mai conştienţi. Doar atât rămâne în urma noas- 
tră: „Şi lumea trece şi pofta ei, dar cel ce face voia lui 
Dumnezeu rămâne în veac” (| In 2, 17). Cel care face 
voia lui Dumnezeu dă dovadă de constanţă, de sme- 
renie, de neîntinare. Aşa este şi aşa rămâne pentru 
totdeauna. Doar atunci când ne jertfim, aşa cum ne-o 
cere Dumnezeu, ne umplem de bucurie. De aceea, 

„până când avem vreme, să facem binele către toţi, dar 
mai ales către cei de o credinţă cu noi” (Gal. 6,10). 
Cât de plăcut este să semănăm seminţele iubirii, 
ale sacrificiului, ale compasiunii, pe calea pe care pă- 
şim! În acest fel, ziua şi anul se termină stând măr- 
turie a faptelor noastre, atâtea câte am fost în stare 
să facem, cu mulţumirea că ne-am făcut doar datoria 
de creştini. Doar aşa vom fi mereu binecuvântaţi, vom 
dobândi harul şi ajutorul lui Dumnezeu, iar noul an va 
fi unul plin de sfinţenie, în pace şi binecuvântare. 
Datoria, misiunea Bisericii este de a pune în prac- 
tică, în fiecare clipă, porunca iubirii, mai ales în aceste 
zile sfinte, în care Dumnezeu cel Nevăzut şi Necreat 
Se pogoară pe pământ, pentru a smulge fiinţa umană 
din ghearele păcatului şi ale morţii. Acelaşi lucru este 
valabil şi pentru Sânta sărbătoare a Bobotezei, când 
Biserica se află din nou alături de cei suferinzi. 
Sfântă Bobotează! „Astăzi, cele de sus cu cele de jos 
împreună-prăznuiesc. Şi cele de jos cu cele de sus 
împreună-vorbesc” (Agheasma Mare). Plini de bucurie 
şi recunoştinţă, în această zi fiinţa umană dialo- 
ghează cu Cerul: „Astăzi ne-am izbăvit de întuneric şi, 
cu lumina cunoștinței de Dumnezeu, ne-am luminat”. 
După Sfânta Liturghie şi slujba Aghesmei Mari 
în capela spitalului, cu bucurie nespusă treceam prin 
toate saloanele, stropind cu apă sfinţită pe fiecare 
bolnav în parte. Corul şi mulţi dintre cei care mă în- 
soțeau intonau la unison cântările Bobotezei: „În Ior- 
dan botezându-Te Tu, Doamne, închinarea Treimii 
s-a arătat...”. 

Mă opream cât mai des, pentru a înălța o ectenie: 
„Pentru ca să fim noi izbăviţi de tot necazul, mânia, 
primejdia şi nevoia, Domnului să ne rugăm... Pentru 
sănătatea şi mântuirea tuturor celor ce mărturisesc 
numele lui Dumnezeu, Domnului să ne rugăm”. E 
greu de descris în cuvinte bucuria, încântarea şi emo- 
ţia de pe fețele bolnavilor; îi vedeam cum se umplu de 
har şi putere, preamărindu-L pe Dumnezeu, Care îi 
vizita pe patul de suferinţă. Botezam fiecare credin- 
cios în parte, stropeam cu agheasmă fiecare încăpere 
şi colţişor, astfel încât toate să fie sfinţite, să strălu- 
cească în această zi deosebită. 

Un loc special în viaţa Bisericii îl ocupă peri- 
oada binecuvântată a Triodului. Perioada Triodului 
este una a căinţei, în care creştinul este chemat să 
lupte şi mai mult pentru mântuirea sa, să se ocupe 
mai îndeaproape de propria-i persoană, pentru a se 
îndrepta şi a deprinde cunoaşterea de sine. 

Fariseul se laudă. Conştient de păcatele săvâr- 
şite, vameşul se căieşte cu lacrimi fierbinţi. Aceasta 
înseamnă perioada Triodului, autocunoaştere. Este 
ceea ce chiar Dumnezeu îi cere credinciosului. Să-şi 
țună mereu conştiinţa trează, să umble, să se mişte 
şi să gândească cu smerenie, mintea sa să fie mereu la 
Dumnezeu şi, deşi păşeşte pe pământ, să trăiască în 
ceruri. Perioada Triodului înseamnă „sus să avem 
inimile”. Nu e timpul carnavalului, şi vai de cei care se 
lasă amăgiţi de aceste obiceiuri păgâne. Perioada Trio- 
dului înseamnă lacrimi, căinţă, rugăciune şi slujbe. 

Bineînţeles, pentru căinţă şi reflecţie este bine- 
venită fiecare clipă pe care o trăieşte omul, dar mai 
ales această perioadă binecuvântată a Triodului. Pos- 
tul Mare, perioada cea mai importantă din viaţa fiecă- 
rui credincios, este cea mai grea în lupta cu ispitele. 

„Stadionul virtuţilor s-a deschis! Cei ce voiţi să vă 
întreceţi, intraţi, încingându-vă cu nevoinţa cea bună 
a Postului!”. Toţi laolaltă, clerici şi laici, suntem che- 
maţi în această perioadă plină de sfinţenie să depu- 
nem mai multe eforturi, pentru a ne ridica sufletul la 
un alt nivel şi pentru a dobândi virtuțile lui Dumne- 
zeu: sinceritatea, curăţenia sufletească, bunătatea, 
smerenia, răbdarea şi iubirea aproapelui. 

O bogăţie de care nu trebuie să ne despărțim 
niciodată o constituie virtuțile, o avere incontesta- 
bilă. Bunurile materiale sunt perisabile, virtuțile însă 
nu i le poate lua nimeni credinciosului. Cu ajutorul 
virtuților, sfinţii au înfruntat, pe parcursul vieţii, toate 
greutăţile ivite, chiar şi martiriul. 

Dacă le ţese cu fir de iubire şi smerenie, omul poate 
dobândi oricare dintre virtuţi. Cu cât este mai smerit, 
cu atât mai mult reuşeşte să capteze harul şi dragos- 
tea lui Dumnezeu. Dacă Însuşi Mântuitorul Hristos, a 
doua persoană a Sfintei Treimi, ne spune: „Învăţaţi-vă 
de la Mine, că sunt blând şi smerit cu inima” (Mt. 
11,29), ce mai poate spune omul? Iar când Hristos Se 
naşte în iesle şi Îşi sfârşeşte viaţa răstignit pe Cruce, 
omul chiar nu mai poate completa decât „Doamne, 
iartă-mă pe mine, păcătosul!”. 

Omul smerit nu primeşte gândurile urâte, nu se 
supără, nu se ceartă şi nu-şi caută dreptatea. Chiar şi 
atunci când lucrurile nu-i merg aşa cum şi-ar fi dorit, 
nu se cutremură. Mai mult decât atât, se gândeşte că 
toate acestea se întâmplă din cauza păcatelor sale, 
care-i sunt piedici în viaţă. Chiar şi atunci când este 
defăimat, acuzat pe nedrept, omul cu adevărat smerit 
tace, rezumându-se la mimarea smereniei desăvârşite 
a Mântuitorului lisus Hristos. Aşa ne cere Mântui- 
torul, să dăm dovadă de smerenie, aşa cum Acela ne-a 
arătat. Vorbea lisus cel Răstignit pe Cruce? Dimpo- 
trivă, tăcea! 

La fel şi în cazul bolii, creştinul care dă dovadă de 
virtuți adevărate se supune, smerit, voinţei lui Dum- 
nezeu, acceptând suferinţa ca pe un dar al iubirii Sale 
şi convins fiind că durerea este mijlocul binefăcător 
care îl va căli, astfel încât să dobândească cât mai 
mult folos duhovnicesc. Creştinul smerit înfruntă boala 
fără a se văita, cu răbdare nesfârşită, rugându-se, mul- 
tvumindu-l şi mărindu-L pe Dumnezeu. Drept răsplată, 
Dumnezeu revarsă asupra lui harul Său, atât pe din- 
afară, cât şi pe dinăuntru. Este şi explicaţia de ce 
chipul bonavul, întins pe patul de suferinţă, strălu- 
ceşte. Bolnavul smerit este, aşadar, un exemplu de răb- 
dare, transformată într-o ocazie de mărire a numelui 
lui Dumnezeu. 

Cu încredere totală şi optimism, bolnavul se lasă 
întru totul în mâinile lui Dumnezeu, îşi dă seama că 
numai cu ajutorul Său poate trece mai uşor peste 

boală, în comparaţie cu cei care se vaită, fiind în ago- 
nie. Considerăm că aici ar fi potrivit să aducem ca 
exemplu unul dintre miile de cazuri pe care le-am 
întâlnit în spital. 

Într-un salon erau internaţi doi bolnavi, operaţi de 
ulcer la stomac. Unul dintre aceştia era credincios, op- 
timist, împăcat cu sine, pe când celălalt era foarte 
agitat. M-am adresat celui dintâi: 

- Ce faceţi, domnule Gheorghe? 

- Bine, mulțumesc lui Dumnezeu! 

- Ce părere aveţi despre situaţia în care vă aflaţi? 

- Mă lupt, nu mă dau bătut. 

- La Dumnezeu vă rugaţi? 

- Bineînţeles. 

- Şi ce-l spuneţi? 

- „Crezul” şi „Tatăl nostru”. 

- Doar atât? 

- Îi mai spun că sunt foarte mulţumit de EI şi îl 
întreb dacă şi El e mulţumit de mine. 

Celălalt bolnav era agitat, se văita continuu, nimic 
nu-l mai mulțumea. De câte ori doctorul trecea prin 
salon, acesta îi spunea referitor la domnul Gheorghe: 

- Doctore, l-au părăsit efectiv. Nimeni nu-l mai 
vizitează! Nici măcar asistentele nu-l mai bagă în 
seamă. 

Surâzând, domnul Gheorghe răspundea: 

- Cum puteţi să spuneţi aşa ceva? Surorile mele fac 
totul pentru mine, până la sacrificiu. Toţi mă îndră- 
gesc şi au grijă de mine. Mulţumesc lui Dumnezeu! 

Domnul Gheorghe a rămas internat douăzeci de 
zile, pe când celălalt pacient, două luni. 

Suntem datori să-i mulţumim lui Dumnezeu din 
tot sufletul nostru, fiindcă EI este cel care ne prelun- 
geşte viaţa, pentru ca noi să sporim în virtute şi sfin- 
ţenie, prin toate ocaziile binecuvântate pe care Acela ni 
le scoate în cale. Mijloacele Bisericii noastre sunt bo- 
gate, belşug adevărat. Perioada Postului Mare, cu 
Sfintele Slujbe care se oficiază atunci, constituie un 
tezaur de nepreţuit. Vecernia, Pavecerniţa Mare, Sfân- 
ta Liturghie a Darurilor mai înainte Sfinţite, Acatistul 
Mare, Canonul Mare şi, punctul culminant al tuturor, 
Săptămâna Mare, grăiesc cu putere minţii şi inimii 
noastre. 

Neînsemnat şi slab, prin intermediul Sfintelor 
Slujbe, omul dialoghează cu Dumnezeu cel Necuprins, 
Atotputernic şi Milostiv, hrănindu-se astfel cu harul 
Sfântului Duh şi gustând din viaţa de apoi în Împă- 
răția cerurilor. Această hrană sfântă, neasemuită, îl 
înnoieşte pe om, slăbiciunile sale împuținându-se. Ast- 
fel, din lăcaşul de cult, credinciosul pleacă împăcat, 
satisfăcut, odihnit, hotărât, sfinţit. De altfel, acesta 
este şi rostul Postului Mare. 

Odată cu construirea capelei, nici bolnavii de la 
Spitalul „Hipocrat” nu aveau să mai fie văduviţi de 
aceste ocazii duhovniceşti unice. De atunci, în Sfântul 
Altar al lăcaşului de închinăciune am săvârşit neîn- 
cetat toate slujbele acestei perioade de post. Deşi mulţi 
dintre bolnavi nu puteau posti, participau totuşi la 

slujbă, savurând frumuseţea şi măreţia Bisericii noas- 
tre. La fiecare slujbă mă rugam neîncetat „pentru 
fraţii noştri aflaţi în suferinţă din spitalul acesta...”. În 
felul acesta, şi acei bolnavi care erau ţintuiţi la pat, 
neavând posibilitatea să coboare la capelă, se umpleau 
de har şi se întăreau. 

La cea dintâi Vecernie din Sfântul Post, în care 
cerem de la semenii noştri iertare pentru greşelile să- 
vârşite faţă de ei, capela Spitalului „Hipocrat” era plină 
până la refuz de bolnavi şi angajaţi ai spitalului, dar şi 
de mulţi creştini veniţi din afara instituţiei. Doar 
candelele erau aprinse, învăluind într-o lumină di- 
fuză chipurile în stil bizantin ale sfinţilor. 

„Nu-Ţi întoarce faţa Ta de la mine, ca să nu mă 
asemăn celor ce se coboară în mormânt. Fă să aud 
dimineaţa mila Ta, că la Tine mi-e nădejdea.” Credin- 
cioşii îngenuncheaseră, uitând de problemele de zi cu 
zi. Mintea lor se înălţase către Dumnezeu. Intonate 
de către cântăreţi cu multă pricepere, imnurile smere- 
niei răsunau înalţătoare, umplând sufletele credincio- 
şilor de căinţă. La sfârşitul Vecerniei, le-am adresat 
credincioşilor câteva cuvinte: 

- Binecuvântată este seara aceasta, fraţilor. Este 
seara iertării! Cu toţii greşim. Soții, unul faţă de ce- 
lălalt, copiii faţă de părinţi, de colegii de şcoală, de 
vecini. Fiecare dintre noi, oriunde ne-am afla, trebuie 
să cerem iertare celor de lângă noi. Se întâmplă, de 
multe ori, să ne nedreptăţim semenii. Aceasta se în- 
tâmplă pentru că ne lăsăm pradă superficialității, 

neliniştii, geloziei şi egoismului. Din păcate, acesta din 
urmă este prezent în fiecare dintre noi. Nu de astea 
avem însă nevoie, ci doar de harul lui Dumnezeu. 

Avem nevoie să dialogăm cu Dumnezeu, să ne 
ținem aproape de EI, alături de Mult-iubitul nostru 
lisus Hristos. Nu are nici o importanţă dacă suntem 
foarte ocupați cu treburile de zi cu zi. Oriunde ne-am 
afla, acasă, în maşină, la birou, la cumpărături, în 
mintea noastră, fără a ne face auziţi, avem datoria de 
a ne ruga: „Doamne lisuse Hristoase, Fiul lui Dum- 
nezeu, miluieşte-mă pe mine, păcătosul” şi „Prea- 
sfântă Născătoare de Dumnezeu, mântuieşte-ne pe 
noi”. Chiar şi atunci când mergem pe stradă, avem 
datoria de a ne ruga. La fel şi la locul de muncă. Doar 
dacă vom da dovadă de dragoste, bunăvoință, smere- 
nie, doar dacă ne vom cântări întotdeauna cuvintele, 
dacă atitudinea noastră va fi una constructivă, chipul 
nostru va străluci. Numai atunci când, deşi în jurul 
nostru alţii ţipă, se supără, se ceartă, vom reuşi să ne 
păstrăm calmul. 

Pacea este dar al Sfântului Duh. Lumea însă 
aleargă după alte lucruri, după orice în afară de sfin- 
ţenie şi pace. Mai mult decât atât, în fiecare clipă omul 
îşi perturbă pacea. Dacă nu comunicăm şi nu trăim în 
Dumnezeu, cum să ne bucurăm de pace? Nu se vinde 
în nici un laborator, pe nici un drum, prin nici o ideo- 
logie. Doar Hristos este începutul păcii. Aşadar, se im- 
pune să parcurgem această perioadă a Postului Mare, 
care începe în această seară, în pace şi sfinţenie, 

fiindcă numai aşa ne vom putea numi oameni cereşti şi 
îngeri pământeşti. 

Fraţilor, să nu amânăm pentru altă zi lupta pe 
care o avem de dat: „La vreme potrivită te-am ascul- 
tat şi în ziua mântuirii te-am ajutat”. Foarte probabil 
cei mai mulţi dintre noi îşi spun în sinea lor: „Am 
doar treizeci, patruzeci de ani. Mai am timp până să 
împlinesc şaizeci. De ce să mă stresez de pe acum”?”. 
Aşa se întâmplă cu mulţi dintre noi, însă astfel de gân- 
duri sunt de la diavol şi trebuie să fim foarte atenţi 
cu ele. În mod contrar, nu avem decât de pierdut, ne- 
dreptăţindu-ne propria persoană. 

Din mulţimea de spovedanii pe care le-am făcut la 
Spitalul „Hipocrat”, mi-a rămas întipărit în minte 
un caz mai special. Un bolnav, în vârstă de 85 de ani, 
s-a căit şi s-a spovedit pentru prima oară în viaţă. 
După ce s-a spovedit, mi s-a adresat: 

- Părinte, vă mulțumesc din suflet pentru cuvintele 
frumoase. Mă căiesc pentru toate câte am făcut, însă 
ce mai pot îndrepta acum? Pentru Hristos nu am mai 
păstrat aproape nimic. În tinereţe, la 35 de ani, ar fi 
trebuit să fiu mai înţelept, să mă fi bucurat mai mult 
de viaţa în Hristos. 

Chiar aşa şi este. Ce mai aşteptăm ca să ne lup- 
tăm cu păcatele? Să îmbătrânim? De mic copil omul 
este dator să se facă plăcut lui Dumnezeu, pentru a 
se umple de harul Său. 

Fraţilor, să-L rugăm pe Bunul Dumnezeu să ne în- 
vrednicească de căinţă puternică şi sinceră, iar în- 
ceputul acesteia să fie Vecernia din seara aceasta. 

Iertarea celorlalţi să nu fie doar de suprafaţă, doar 
vorbe în vânt, ci să iasă cu convingere, din adâncul 
inimii. Doar aşa vom porni la drum pe deplin echipați 
cu toate cele necesare, hotărâți să avem o viaţă su- 
perioară, în sfinţenie. 

Şi noi, preoţii, facem greşeli. Avem lipsuri pe care 
nu ar trebui să le avem. Purtăm veşminte care, după 
cum spune Sfântul loan Gură de Aur, sunt destinate 
doar sfinţilor. Ce se întâmplă însă cu credincioşii care, 
imediat ce ies din cristelniţă, sunt şi ei îmbrăcaţi în 
Hristos şi însemnați cu semnul Duhului Sfânt? Tre- 
buie să fim primii care dăm exemplul. Şi pentru că 
şi eu, ca preot, am defectele şi lipsurile mele, vă cer 
iertare şi vă rog foarte mult să mi-o acceptaţi. 

Din uşile împărăteşti de unde mă aflam, i-am în- 
demnat pe cei prezenţi la căinţă. La rândul lor, cu 
emoție pe chipuri, aceştia mi-au sărutat mâna, ce- 
rându-mi iertare. La fel au făcut şi unul faţă de celă- 
lalt. I-am sfătuit să facă la fel şi acasă şi să ceară 
iertare de la membrii familiilor lor în această seară 
binecuvântată, precum şi să urmeze acest obicei seară 
de seară. 

De asemenea, în capela spitalului bolnavii inter- 
naţi au avut ocazia să asiste şi la slujba Pavecerniţei 
Mari, o slujbă deosebit de frumoasă care dă naştere 
speranţei şi întăreşte credinţa: „Binecuvântat este 
Dumnezeul nostru, totdeauna, acum şi pururea şi în 
vecii vecilor!”. 

Dumnezeu este mereu alături de noi, în orice clipă 
din zi şi din noapte. Oamenii nu sunt însă conştienţi 

de această realitate. Cu Dumnezeu cel Nemărginit 
alături de el, credinciosul poate înfrunta cu vitejie 
toate greutăţile vieţii. La fel se întâmplă şi când omul 
se îmbolnăvește sau se întristează, pentru că Dum- 
nezeu îi vine în ajutor: „Că afară de Tine altă scăpare 
şi ajutor nu avem” (Paraclisul Maicii Domnului). Dum- 
nezeu este Cel care ne sare întotdeauna în ajutor, alun- 
gând tristeţea, iar dacă se întâmplă să cădem pe patul 
suferinţei, Acesta ne ajută îndoit. 

Un paraplegic foarte credincios locuia singur într-un 
subsol dintr-un cartier al Atenei. Îl vizitam des, îm- 
preună cu mai mulţi tineri, angajaţi ai spitalului. 
Într-o zi a plouat atât de mult, încât toate drumu- 
rile şi casele au fost inundate. Speriaţi, am alergat să 
vedem ce s-a întâmplat cu bolnavul nostru. Subsolul 
fusese inundat, iar patul pe care acesta era țintuit 
plutea pe apă. Ne-a întâmpinat liniştit şi bucuros, 
spunându-ne: „Nu vă temeți, sunt bine! Hristos e 
lângă mine! Chiar în acest moment mă ţine în brațe. 
Mărire ie, Doamne!”. 

Aceasta este măreţia şi puterea sufletului care se 
hrăneşte din prezenţa lui Dumnezeu. 

În capela Spitalului „Hipocrat”, imnurile Acatis- 
tului răsunau parcă nelumesc, având o rezonanţă ie- 
şită din comun. În centrul lăcaşului se afla icoana 
Sfintei Născătoare de Dumnezeu. Mulţi dintre bolnavi 
coborau în acea capelă, pentru a asculta Acatistele 
Maicii Domnului. Erau nerăbdători să stea de vorbă 
cu Preasfânta Născătoarea de Dumnezeu, Dulce Liman 

şi Alinare al tuturor celor suferinzi. Se bucurau nespus 
de această slujbă, care îi umplea de har şi putere. Erau 
cu toţii acolo, bolnavi şi asistente medicale în halatele 
lor albe, alături de credincioşi veniţi din afara spi- 
talului. Capela era plină până la refuz. 

Sfântul Acatist este o slujbă foarte îndrăgită şi 
cunoscută de către credincioşi. Mulţi dintre aceştia 
o ştiu pe de rost. Acolo, în capela spitalului, intonau 
în cor imnurile sale, alături de cântăreții de la strană. 
Bucuria şi râvna acestora sunt greu de descris: „Apă- 
rătoare Doamnă, pentru biruinţă mulţumiri, izbăvin- 
du-ne din nevoi, aducem ţie, Născătoare de Dumne- 
zeu noi robii tăi. Ci, ca ceea ce ai stăpânire nebiruită, 
slobozeşte-ne din toate nevoile, ca să strigăm ţie: Bu- 
cură-te, Mireasă, pururea fecioară!”. 

Sufletul fiecărui credincios se îndrepta, cu încre- 
dere, către chipul dulce al Preacinstitei Maici a Dom- 
nului. În mod special bolnavii o simt foarte aproape, 
pentru că sunt siguri că aceasta mijloceşte şi Îl im- 
ploră pe Fiul Său pentru ei. În Născătoarea de Dum- 
nezeu, bolnavii îşi pun toate speranţele. 

La jumătatea Postului Mare Slujba, Acatistul 
Maicii Domnului este asemenea unui buchet de flori 
frumos mirositoare. Salutul repetat „Bucură-te!”, pe 
care sfinţitul imnograf îl adresează preasfântului 
chip al celei pline de har, Născătoarei de Dumnezeu, 
abundă de sensuri teologice: „Bucură-te, floarea ne- 
stricăciunii; Bucură-te, cununa înfrânării; Bucură-te, 
masă îndestulată de milostiviri; Bucură-te, minune 
mult-slăvită de îngeri...”. 

Maica Domnului a trăit în anonimat. Cu toate 
acestea, a fost cea mai binecuvântată între femei. Fiica 
smerită a Nazaretului întrunea toate virtuțile, până 
la perfecţiune. Viaţa ei era una neîntinată, iar sufletul 
său mai curat şi decât lumina. S-a învrednicit să de- 
vină Maica Domnului, Maica Mântuitorului Hristos: 
„Sfânt este Dumnezeu şi întru odihna Sa toţi sfinţii 
se odihnesc”. Prin sfinţenia ei, Maica Domnului a făcut 
păcatul să dispară şi iadul l-a pustiit, deschizând din 
nou porţile Edenului. Ea a devenit mijlocitoarea mân- 
tuirii noastre. 

Cu recunoştinţă şi devotament ne adresăm Născă- 
toarei de Dumnezeu cu cuvintele: „Bucură-te!”. Aceasta 
aşteaptă însă de la noi mult mai mult. Aşteaptă din 
partea noastră, a credincioşilor, viaţă curată, în sfin- 
țenie, plăcută Fiului ei. Doar aşa se bucură cu ade- 
vărat Preasfânta Maică a lui Dumnezeu şi revarsă 
asupra noastră bogatul ei har. 

Cu ajutorul lui Dumnezeu, viaţa creştinului trebuie 
să urmeze aceste coordonate, pentru a putea semăna 
cu cea a Născătoarei de Dumnezeu. Dacă însă nu are 
grijă, credinciosul poate fi uşor influenţat de vieţuirea 
în păcat, care-i subjugă sufletul. Vieţuirea după cri- 
terii lumești duce, aşadar, la catastrofă şi pierzanie. 

Mai ales femeile trebuie să aibă ca model viaţa 
Născătoarei de Dumnezeu. Dacă reuşesc acest lucru, 
nu se vor mai rătăci niciodată, nu vor mai păcătui şi 
nici nu vor regreta. Pentru femei, Maica Domnului este 
asemeni unui far puternic, care luminează, împrăşti- 
indu-şi razele de jur-împrejur. Trecerea şi prezenţa lor 

în lume va fi asemenea miresmelor lui Hristos, iar ha- 
rul şi purtarea de grijă a Maicii Domnului nu vor cu- 
noaşte sfârşit. 

Preasfântă Născătoare de Dumnezeu, Mireasă 
Neprihănită a Cuvântului, Maică a creştinilor de pre- 
tutindeni, cum am putea să-ţi mulţumim, ție, care ai 
făcut atât de multe pentru oameni, ţie, „cauza îndum- 
nezeirii noastre”? Nu suntem vrednici nici măcar să te 
lăudăm... „Dar acum îmi plec genunchii inimii mele, 
rugând bunătatea Ta”. Primeşte rugăciunile noastre 
smerite şi mijloceşte pentru noi către Fiul Tău să 
ne învrednicească să moştenim Împărăţia Sa cea din 
ceruri. 

Cu ocazia slujbelor Săptămânii Mari şi ale Învierii, 
la început pe holul binecuvântat al Clinicii de Radio- 
logie şi mai apoi în capela spitalului, am trăit clipe 
frumoase, emoţionante. Alături de cei suferinzi, frați ai 
noştri, reuşeam să retrăim Patimile Domnului nostru 
lisus Hristos. 

În slujbele din Săptămâna Mare, capela era întot- 
deauna plină până la refuz. Mulţi dintre bolnavi asis- 
tau şi la Taina Sfântului Maslu, în Miercurea Mare. 
Destui erau însă şi cei care nu puteau să coboare în 
sfântul lăcaş şi, ţintuiţi pe patul suferinţei, mă aştep- 
tau cu nerăbdare. 

La sfârşitul slujbei, treceam pe la toate etajele şi 
prin toate saloanele, pentru a mirui pe fiecare bolnav 
cu ulei sfințit: „Sfinte Părinte, Vindecătorul sufletelor şi 
al trupurilor... vindecă-l pe robul Tău...”. Câtă alinare 

şi bucurie mai simțeau fraţii noştri suferinzi! Mărire 
Ție, Doamne! 

Sfânta Liturghie din Joia Mare se constituie într-o 
adevărată mistagogie. Cu emoție şi teamă, călătorim 
în lerusalimul ceresc, acolo unde Domnul nostru isus 
Hristos a instituit, în faţa ucenicilor Săi, la Cina cea de 
Taină, cu puţin înainte de Sfintele Patimi, Sfintele 
Taine. 

Câtă dragoste ne arată, aşadar, Mântuitorul nos- 
tru lisus Hristos! Neînsemnată şi umilă, mintea ome- 
nească nici măcar nu o poate cuprinde. 

La fiecare Sfântă Liturghie repetăm Cina cea de 
Taină: „Faceţi aceasta în amintirea mea...”, ne cere 
Mântuitorul. Cu ajutorul Sfintei Euharistii, omul plin 
de defecte şi păcate se uneşte cu Atotţiitorul Dumne- 
zeu, cu Dumnezeul cerurilor şi al pământului. Câtă 
dăruire! 

Aproape toţi credincioşii care participau la Sfânta 
Liturghie veneau să se cuminece cu Sfintele Taine: 
„Cinei Tale celei de Taină, astăzi, Fiul lui Dumnezeu, 
părtaş mă primeşte”. 

În capela Spitalului „Hipocrat”, Sfânta Liturghie 
începea de fiecare dată la ora patru dimineaţa şi se 
termina în jurul orei opt. Imediat după aceea, mă 
îndreptam spre spital. Numărul credincioşilor care se 
pregăteau şi aşteptau cu nerăbdare să se împărtă- 
şească era de ordinul sutelor. Imediat după aceea, cu 
Sfântul Potir în mâini, plecam spre Spitalul „Ale- 
xandra” şi către clinicile „Crucea Roşie” şi „Cinstita 

Cruce”. Aceste instituţii spitaliceşti se aflau foarte 
aproape de Spitalul „Hipocrat”, iar eu obişnuiam să îi 
spovedesc şi să îi împărtăşesc şi pe bolnavii de acolo. 

Cum era de aşteptat, toate slujbele Sfintelor Pa- 
timi ale Mântuitorului nostru Hristos pe care le-am 
săvârşit mi-au rămas adânc întipărite în memorie. Cel 
mai mult însă îmi amintesc de slujba din Vinerea 
Mare. La această slujbă sfântă eram întotdeauna ono- 
raţi de prezenţa unui arhiereu. Î.P.S. Evdochimos, 
episcop de Ierusalim, cunoscut şi apropiat al direc- 
torului general al spitalului, domnul Hrisostom Theo- 
doridis, propusese ca procesiunea Sfântului Epitaf 
să aibă loc pe holurile instituţiei. 

De obicei, arhiereii slujesc doar prin catedrale mi- 
tropolitane sau biserici mai mari şi nicidecum prin 
capele sau pe coridoare de spitale. Acest lucru a pro- 
vocat o impresie deosebită tuturor celor aflaţi atunci în 
Spitalul „Hipocrat” şi, cel mai mult, bolnavilor de acolo. 
Î.P.S. Evdochimos şi-a îmbrăcat veşmintele arhie- 
reşti şi i-a binecuvântat pe creştinii evlavioşi aflați pe 
coridor. Toţi erau profund emoţionaţi de dragostea 
arhierească pe care le-o arăta. 

Imnurile religioase, intonate întotdeauna de corul 
asistentelor medicale angajate ale Spitalului „Hipo- 
crat” sau de tinere evlavioase, îi impresionau pe toţi 
cei prezenţi. Ceea ce provoca cea mai mare impresie 
era însă procesiunea Sfântului Epitaf. La aceasta lua 
parte întreaga asistenţă. Înainte mergea corul, urmat 
de cei ce ţineau în mâini miridele, Crucea Mântuito- 
rului Hristos, precum şi Sfântul Epitaf, împodobit 

frumos de aceleaşi asistente. În urma lor veneam eu, 
în veşminte preoțești, ţinând în mâini Sfânta Evan- 
ghelie, şi mulţimea de credincioşi. Purtând pe umeri 
Sfântul Epitaf urcam cu toţii la etajul al VIII-lea al 
spitalului, de unde coboram etaj după etaj, pe scări, 
trecând prin toate saloanele. 

Pe fiecare hol şi secţie, rosteam câte o ectenie 
pentru sănătatea tuturor celor prezenţi. Accentuam 
întotdeauna faptul că rugăciunea era făcută în primul 
rând pentru sănătatea bolnavilor internaţi. Această 
rugăciune fierbinte pentru refacerea sănătăţii bol- 
navilor şi grabnica întoarcere în sânul familiei le um- 
plea inimile de nespusă bucurie. Şi asta nu doar 
pentru faptul că aceia sperau să se întoarcă cât mai 
repede la casele lor, ci mai ales pentru că erau con- 
vinşi că aveau să se întoarcă însănătoşiţi. Şi, într- 
adevăr, în Sâmbăta Mare paturile spitalului se 
goleau. Puţini erau cei care mai rămâneau internaţi în 
zi de Paşte. Capela spitalului îşi continua însă netul- 
burată misiunea, slăvindu-L pe Dumnezeu pentru să- 
nătatea oferită bolnavilor. 

Împreună cu corul capelei, în timp ce Sfântul Epi- 
taf era purtat prin spital, toţi cei prezenţi intonau 
imnuri religioase: „În mormânt, Viaţă pus-ai fost, 
Hristoase...”. Atmosfera era deosebit de pioasă. Emoţia 
se putea citi pe feţele tuturor. Trecerea Sfântului 
Epitaf pe holurile spitalului, pe la toate etajele, pre- 
cum şi prin faţa saloanelor pline de bolnavi, era pentru 
aceia ca şi cum am fi dialogat direct cu Dumnezeu. 

După ce purtam Sfântul Epitaf prin tot spitalul, tre- 
ceam şi pe la cele patru etaje ale clădirii vecine, res- 
pectiv fosta clinică „Preacinstita Cruce”. 

Împreună cu mulţimea de credincioşi, eram pe 
deplin convins că, cu ajutorul Sfântului Epitaf, ofe- 
ream bolnavilor cel mai potrivit şi mai sfânt dar, pre- 
zenţa lui Dumnezeu. Şi bolnavii, însă cu multă emoție 
şi lacrimi sfinţite, aşteptau şi întâmpinau Sfântul 
Epitaf în genunchi sau cu lumânări aprinse, făcând 
mătănii şi închinându-se cu evlavie. Era o privelişte bi- 
necuvântată, greu de descris în cuvinte, momente cu- 
tremurătoare, unice. Atât noi, cât mai ales bolnavii 
ne simţeam ca şi cum ne-am fi aflat în lerusalim, la 
Locurile Sfinte, pe Muntele Golgota. 


Binecuvântat este Dumnezeu! 


Doamne, acesta este darul Tău preasfânt! Aceasta 
este procesiunea Ta luminată! Doar Tu ne luminezi 
minţile şi ne îndrepți paşii! Nouă nu ne aparţine ni- 
mic. Suntem doar nişte oameni neînsemnatți, cu lipsuri 
şi slăbiciuni, plini de defecte şi patimi. Ştim doar să 
cădem, să greşim, să nu ne supunem şi să păcătuim. 
Tot ceea ce avem mai bun în noi, îţi aparţine. Chiar şi 
această procesiune a Sfântului Epitaf, întru mângâ- 
ierea celor suferinzi, este rod al Sfântului Tău Har! 

Tu, Doamne, Cel ce eşti izvor de lumină, lumi- 
nează minţile noastre întunecate, ajută-ne să gândim 
creştineşte şi să facem întotdeauna voia Ta. Tot ceea ce 
facem, Doamne, tot ceea ce oferim semenilor noştri, 

şi în special celor suferinzi, să le fie de folos, întru 
dobândirea mântuirii! Doamne, inspiră-ne neîncetat, 
luminează-ne, călăuzeşte-ne pe drumul către Tine! 
Doar prin Tine, prin luminarea şi harul Tău, vom spori 
în credinţă şi virtute. Doar prin puterea Ta ne putem 
păzi de rău, de defecte, de păcate, sub protecţia aco- 
perişului sigur pe care ni-l oferi. 

Doamne, ne dorim nespus, tânjim după Braţul Tău 
atotputernic şi Sfânt. Luminează-ne, ca să nu ne aba- 
tem de la drumul nostru, şi ajută-ne, încât cu umilinţă 
să ne punem în slujba semenilor noştri şi, printr-o viaţă 
curată, duhovnicească, să avem puterea de a ne sa- 
crifica pentru ei. 


Sfintele Paşti alături de bolnavi 


„Acum toate s-au umplut de lumină 

Şi cerul şi pământul şi cele dedesubt.” 

Lumina cea necuprinsă şi izbăvitoare a Învierii 
lui Hristos inundă şi luminează peste tot. Nici un col- 
țişor al creaţiei Sale nu rămâne neluminat. Toţi şi 
toate suntem atinşi de razele binecuvântate. Prin lu- 
mina Învierii, până şi lucrurile lipsite de suflet îşi 
schimbă înfăţişarea. La fel se întâmpla şi cu holul 
Spitalului „Hipocrat” şi, mai târziu, cu capela aşeză- 
mântului. Sfânta Liturghie din noaptea Învierii şi 
„Liturghia Iubirii”, din dimineaţa următoare, scăldau 
în razele lor întreaga creaţie. 


” „A doua Înviere” (n. red.). 

Bucuria, optimismul, dragostea şi pacea care înso- 
tesc lumina Învierii, erau prezente peste tot în spital. 
Cutremurul din mormântul Mântuitorului făcea să 
vibreze inimile tuturor bolnavilor. Pentru sufletele în- 
durerate, era însă o vibraţie binecuvântată: 

„Paştile cele frumoase, Paştile Domnului, Paştile; 

Paştile cele preacinstite nouă ne-au răsărit; 

Paştile, cu bucurie unul pe altul să ne îmbrăţişăm; 

O, Paştile, izbăvire de întristare!” 


„Hristos a Înviat!”, vesteam, cu bucurie nemăr- 
ginită, bolnavilor de prin saloane: 

- Hristos a înviat, fraţilor! La mulţi ani, cu sănă- 
tate! Doar Hristos cel Înviat din morţi este Marele 
Doctor al sufletelor şi al trupurilor noastre. În curând, 
foarte curând, vă va ajuta să vă vindecaţi şi să vă în- 
toarceţi la casele voastre bucuroşi, alături de fami- 
liile iubite”, le uram cu dragoste părintească. 

Salutul pascal, izvorât din inimă, avea un ecou 
puternic în sufletele întristate de suferinţă ale bolna- 
vilor. Cu bucurie duhovnicească smerită, dar nereţi- 
nută, corul asistentelor medicale, împreună cu tinere 
evlavioase, cântau „Hristos a înviat!”, precum şi alte 
tropare ale Învierii: 

„Cântând preaslăvită Învierea Ta, Te slăvim pe 
Tine, o, lisuse Hristoase, Dumnezeul nostru, şi credem 
că dăruieşti tuturor viaţă veşnică. Pentru aceasta, în- 
tru această numită şi sfântă zi, ca fraţii unul pe altul 

să ne îmbrăţişăm. lar pe cei ce ne urăsc pe noi, să-i 
iertăm pentru Învierea Ta...”. 

Bolnavii asistau la această frumoasă procesiune a 
Bisericii noastre profund emoţionaţi. Cu credinţă şi 
respect nemărginit, sărutau icoana Învierii lui Hris- 
tos, pe care eu personal, în calitate de preot misionar, 
îmbrăcat în veşmintele liturgice, o purtam pe brațe. 

În fruntea corului se afla directorul spitalului, care 
oferea fiecărui bolnav câte un ou roşu şi le ura însă- 
nătoşire grabnică. Într-un halat pe care îl îmbrăca 
numai în zilele de sărbătoare, asistenta-şefă oferea 
bolnavilor iconiţe cu Hristos cel Înviat din morţi, pe 
verso-ul căreia erau tipărite urări de sănătate. 

Prin această procesiune pascală, adevărată săr- 
bătoare a bucuriei, aşa cum se desfăşura la Spitalul 
„Hipocrat”, reuşeam să îi emoţionăm pe toţi cei pre- 
zenţi. Doctori, rude şi vizitatori rămâneau profund 
impresionați. Din ochii bolnavilor curgeau lacrimi sfin- 
ţite. Pentru ei, icoana Învierii era un dar nesperat. 

De fiecare dată după terminarea procesiunii icoa- 
nei pe holurile spitalului, însoţit de credincioşi, mă 
întorceam la capelă. Acolo, după ce cântam troparul 
Învierii, adresam celor prezenţi câteva cuvinte: 

- Dumnezeu ne-a învrednicit să ne punem, cu sme- 
renie, în slujba celor suferinzi din acest spital. Sunt 
internaţi aici fraţi ai noştri din toate colţurile ţării. 
Cu toţii suntem profund emoţionaţi. Poate că unii din- 
tre noi ne-am obosit în aceste zile, însă aceasta este 
o oboseală care, de fapt, ne odihneşte. Doar trupul 

poate să se fi obosit, fiindcă cu siguranţă sufletul şi-a 
luat zborul. Oare câtă bucurie am reuşit să oferim 
şi câtă am primit? Cred că nespus de multă. Ne-am 
achitat de datoria pe care o avem faţă de cei suferinzi. 
Suferindul are nevoie disperată de mângâiere, de 
sprijin şi întărire din partea semenilor săi. De aceea, 
cu toţii simţim o satisfacţie nemărginită. Astăzi am 
primit multă putere şi nesfârşite urări de viaţă în Hris- 
tos. Să-i mulţumim, aşadar, lui Dumnezeu pentru că 
ne-a dat această şansă de a ne pune, cu toată fiinţa 
noastră, în slujba alinării suferinţei bolnavilor. Dum- 
nezeu să ne dea putere, să ne lumineze, să ne fie spri- 
jin, să ne bucure şi să ne miluiască pe noi toţi, astfel 
încât să avem o viaţă conformă cu voia Lui, întotdea- 
una întru slava Sa şi pentru mântuirea sufletelor 
noastre. 

11. CURSURI DE CATEHETICĂ 
LA CAPELA „SFÂNTUL LUCA” 


Cu ajutorul harului lui Dumnezeu, capela cu hra- 
mul „Sfântul Luca” era întotdeauna plină. În afară de 
bolnavii internaţi, familii de creştini, studenţi, anga- 
jaţi ai spitalului, tineri şi tinere participau nelipsit 
la fiecare Sfântă Liturghie sau slujbă. Celor mai 
mulţi dintre aceştia le eram duhovnic. La sfârşitul 
fiecărei rânduieli, mulţi dintre ei rămâneau pentru 
a-mi cere sfatul în probleme care îi frământau. 

Încetul cu încetul, reuşisem să închegăm o fa- 
milie binecuvântată. Între credincioşii participanţi 
la slujbe se stabiliseră legături strânse. Îi unea dra- 
gostea de Hristos şi respectul faţă de duhovnicul co- 
mun. Obosiţi de problemele din viaţa de zi cu zi şi de 
dezordinea din lume, aceştia găseau acolo linişte su- 
fletească. Plecând, se simțeau pregătiţi duhovniceşte, 
înnoiţi sufleteşte şi mult mai puternici. 

Cu nespusă bucurie, constatam setea duhovni- 
cească şi zelul sfânt al acestora, şi în special al ti- 
nerilor, pentru o viaţă creştinească aleasă. Atunci când 
timpul îmi permitea, organizam în capelă cursuri 
de catehetică sau de studiu al pericopelor Sfintei 
Scripturi, spre folosul duhovnicesc al tinerilor care 
veneau acolo. Era una dintre activităţile dragi mie. 

Şi în trecut activasem ca şi catehet. Mă aflam încă 
la Atena, laic fiind. În anii ce au urmat, din postura de 
ierodiacon în localitatea Kalavrita şi în satele din jur, 
dar şi din cea de preot prezbiter în diferite parohii, 
mi-am continuat această ativitate. Organizam cursuri 
de catehetică pentru începători, avansați şi foarte 
avansați, atât pentru băieţi, cât şi pentru fete. 

În primii ani, îmi asumasem răspunderea predării 
cursurilor de catehetică, care se ţineau în fiecare 
duminică, pe durata programului de vizite, pentru că 
doar atunci aveam timp liber. Înfiinţarea Şcolii de 
catehetică în cadrul capelei „Sfântul Luca” a provocat 
multă bucurie celor care alegeau să participe acolo 
la slujbe, dar şi angajaţilor spitalului, care îşi aduceau 
bucuroşi copiii. Încetul cu încetul, în această şcoală 
au început să se formeze tineri şi tinere evlavioase. 
Candidaţii la postul de catehet erau deosebit de en- 
tuziaşti şi deloc puţini ca număr. Numeroşi erau, de 
asemenea, şi tinerii şi tinerele care se spovedeau 
regulat, îndeplinind astfel toate condiţiile pentru a 
activa în domeniul catehizării elevilor din învăţă- 
mântul primar, gimnazial sau chiar liceal. Atitudinea 
creştinească a acestora, avântul lor spiritual îmi 
dădea curaj şi încredere. Toţi laolaltă aleseseră să 
lupte neîncetat împotriva păcatului, în strânsă comu- 
niune cu Hristos şi cu Sfintele Taine ale Bisericii. 
Şi chiar nu erau deloc puţini cei care participau la 
acest ciclu folositor de studiu al Sfintei Scripturi, 
înălțându-se astfel duhovniceşte din ce în ce mai mult. 

Datorită virtuţilor şi evlaviei de care dădeau dovadă, 
aceşti tineri se deosebeau mult de ceilalți de aceeaşi 
vârstă, atât în viaţa privată, cât şi în locurile unde îşi 
desfăşurau activitatea sau studiau. 

Viaţa departe de Biserică este lipsită de sens, fă- 
când dovada unei dezordini sufleteşti. Aşa cum orice 
clădire are nevoie de temelii solide şi de materiale 
de foarte bună calitate pentru a putea fi construită 
corect şi durabil, la fel de statornică şi de potrivită 
trebuie să fie şi temelia vieţii credinciosului creştin. 

Prin urmare, cu ajutorul harului lui Dumnezeu, 
conştiinciozitate şi mult zel, tinerii cateheţi îşi con- 
struiau vieţile pe temeliile solide ale credinţei în 
Dumnezeu. Curăţenia şi frumuseţea sufletelor lor li se 
putea citi pe feţele inundate de lumina cerească. Viaţa 
curată şi smerită a acestor tineri, care se implicau 
cu multă dăruire în lucrarea de catehizare, mă umplea 
de bucurie. lar Dumnezeu a binecuvântat cursurile 
organizate la Capela Sfântului Evanghelist Luca şi 
pe participanţii la acestea. 

Mulţi părinți evlavioşi, care-şi înscriseseră copiii 
la cursuri, alegeau la rândul lor să participe, de multe 
ori, alături de alţi membri ai familiei. Întâlnirile noas- 
tre aveau un har special. Scopul lor nu era neapărat 
dobândirea de noi cunoştinţe, cât mai ales cultivarea 
concepţiei creştine în ceea ce priveşte familia. Copiii 
erau deosebit de bucuroşi. Inima le spunea să nu plece 
de acolo. Când cursul de catehetică se termina, aceştia 
se simțeau plini de sfinţenie, pregătiţi pentru a lupta 

cu ispitele până la capăt. Atât la gimnaziu, cât şi la 
liceu aceşti tineri se numărau întotdeauna printre 
premianţi în ceea ce priveşte rezultatele la învăţă- 
tură şi comportamentul ales, de adevăraţi fii ai Bise- 
ricii lui Hristos. 

În acest fel, şi viaţa devine mai frumoasă! Doar aşa 
trebuie înțeles spiritul Ortodoxiei! Doar aşa parfumul 
smereniei, al binecuvântării, al vieţii neprihănite şi 
plină de virtuţi este savurat de toţi membrii Bisericii. 
Doar aşa se poate lupta împotriva ispitelor şi a vie- 
țuirii în păcat. Deşi aceşti tineri trăiau în mijlocul 
oamenilor, nu se lăsau influenţaţi de metehnele aces- 
tora. Prin viaţa lor curată, îngrijită, care răspândea 
peste tot parfumul cerurilor, loveau minciuna şi putre- 
ziciunea care ameninţă constant tot ceea ce există 
mai frumos şi mai binecuvântat. 

Cu binecuvântare de la duhovnic, mulţi dintre ti- 
nerii şi tinerele participante la cursurile de catehe- 
tică ţineau lecţii asemănătoare şi în alte locaţii din 
Atena. Mai mult chiar, unii dintre aceştia deţineau şi 
diplomă de catehet, eliberată de Şcoala de Cateheţi ce 
funcţiona pe lângă Institutul de Misiune Apostolică 
a Bisericii Elene. 

După cum am amintit deja, în capela Spitalului 
„Hipocrat” erau organizate şi cursuri de studiu al Sfin- 
tei Scripturi, destinate tinerilor de ambele sexe. 
Fiecare grupă era alcătuită din aproximativ 10-15 
cursanţi. Mulţi dintre aceştia erau elevi ai renumi- 
tei şcoli „Rizario”. Mai numeroase erau însă fetele. 

La începutul cursurilor se făcea rugăciunea, după 
care se proceda la analiza unei pericope din Sfânta 
Scriptură, urmată de o discuţie constructivă. Pe par- 
cursul acestor discuţii se lămureau anumite aspecte 
şi aveau loc schimburi de păreri referitoare la imple- 
mentarea, în viaţa de zi cu zi, a învăţămintelor Sfin- 
telor Evanghelii. Cu dorinţă şi evlavie profunde, tinerii 
participanţi la aceste cursuri pătrundeau tainele cu- 
vintelor lui Dumnezeu, beneficiind astfel de învățături 
de nepreţuit şi de îndemnuri pentru o viaţă plină de 
sfinţenie. Întâlnirile binecuvântate se încheiau cu 
rugăciuni formulate pe loc de către unul dintre par- 
ticipanţi, bineînţeles cu binecuvântarea mea. 

Toţi aceşti tineri şi tinere răspundeau fără ezitare 
chemărilor preotului, pentru muncă duhovnicească 
în cadrul spitalului. Considerau ca pe o mare binecu- 
vântare faptul că puteau să ajute la săvârşirea Tainei 
Sfântului Maslu şi la împărtăşirea bolnavilor din 
saloane. Când se citea Paraclisul Maicii Domnului, pe 
holuri, se îngrijeau să aducă acolo scaune şi băncuţe 
pentru bolnavi. În special de sărbătorile mari, de Cră- 
ciun, de Paşte sau în ziua sărbătoririi hramului ca- 
pelei, atunci când icoanele aferente erau purtate prin 
toate saloanele spitalului, eforturile şi munca tine- 
rilor înscrişi la cursurile de catehetică impresionau pe 
toată lumea. În fiecare duminică, aceştia împărțeau 
credincioşilor şi bolnavilor de prin saloane revista 
Vocea Domnului, precum şi tipărituri creştine sau 
cărţi pentru folos duhovnicesc. Nu de puţine ori tri- 
miteam pe câte unul sau doi dintre aceştia să ţină 

companie unui anume bolnav. Această diaconie era 
deosebit de folositoare bolnavilor, dar şi tinerilor înşişi, 
cărora le provoca o satisfacţie interioară nemăsurată. 

Cu ajutorul harului lui Dumnezeu, studiul Sfintei 
Scripturi a dat roade bogate. Unii dintre participanţii 
la aceste întâlniri au devenit mai târziu clerici sme- 
riți, plini de virtuţi, slujind astăzi Biserica lui Hristos 
în diferite oraşe din Grecia. Alţii au devenit duhov- 
nici, teologi, predicatori şi, mai înainte de toate, buni 
familişti, cei mai mulţi dintre ei având un număr mare 
de copii. Câţi dintre aceştia au avut însă chemare de 
la Dumnezeu, au îmbrăcat straiele călugărești, deve- 
nind monahi, ieromonahi şi egumeni de seamă ai 
sfintelor mănăstiri. Unii dintre aceştia au devenit 
chiar ierarhi, dovedindu-se vrednici slujitori ai Bise- 
ricii Greciei şi Ciprului. 

Mulţi dintre participanţii la acele întâlniri, tineri 
cu o pregătire temeinică şi cu rezultate deosebite în 
domeniile în care activau, şi-au format familii după 
modelul creştin. Toţi aceştia, membri activi ai Bise- 
ricii, au înţeles să se implice şi în viața comunităţilor 
în care trăiau. Dumnezeu să-i binecuvânteze cu bo- 
gatele Sale daruri şi să le dăruiască tot harul din 
lume! 

Şi fetele participante la aceste întâlniri au obţinut 
rezultate mulţumitoare, binecuvântate. Asupra aces- 
tora, Atotputernicul Dumnezeu Şi-a revărsat binecu- 
vântarea Sa, dăruindu-le mult har, luminându-le şi 
îndrumându-le astfel încât să gândească şi să acţio- 
neze în conformitate cu regulile vieţii în Hristos. 

Întâlnirile acestea au fost deosebit de benefice, 
unicul scop al lor fiind sfinţirea tinerelor suflete. După 
rugăciuni stăruitoare, cele mai multe dintre tinerele 
participante au ales să-şi întemeieze familii binecu- 
vântate, devenind mame exemplare, gata oricând de 
sacrificiu şi dăruite Bisericii. Mai mult, unele dintre 
acestea au reuşit şi întru ale ştiinţei, fiecare în dome- 
niul ales. Domnul să le întărească şi să le dăruiască 
tot harul Său! 

Între tinerele participante la întâlnirile de la ca- 
pela spitalului, au fost însă şi câteva cu înclinaţie 
deosebită şi dorinţă sfântă de a se dedica în între- 
gime şi necondiţionat vieţii în Hristos. Erau insuflate 
de idealul vieţii neprihănite, asemănătoare celei a 
îngerilor. De aceea, acestea au ales slujirea smerită 
şi calea fecioriei. 

Când cineva se dedică Mirelui Ceresc, pătrunde 
tainele unui mare mister: „Nu toţi pricep cuvântul 
acesta, ci aceia cărora le este dat” (Mt. 19,11). Hotă- 
rârea nu trebuia luată însă la repezeală, pe fugă sau 
dintr-un entuziasm superficial. Era nevoie de multă 
credinţă, gândire şi rugăciune stăruitoare, pentru ca 
fiecare dintre acestea să poată constata dacă are, 
într-adevăr, această chemare. De aceea, în repetate 
rânduri, buzele lor tinere rosteau rugăciunea fier- 
binte: „Arată-mi calea pe care voi merge, că la Tine 
am ridicat sufletul meu” (Ps. 142, 8). 

Inimile lor ardeau de dragostea pentru Preamilos- 
tivul lisus. Considerau toate lucrurile neimportante, 

pregătite fiind să devină Roabe binecuvântate şi vred- 
nice Mirese ale lui Hristos. Cu întreaga lor fiinţă, 
aceste suflete binecuvântate credeau şi experimentau 
neprihănit idealul angelic. Îl trăiau profund, în mă- 
reţia şi frumuseţea lui nemăsurată. Pusese stăpânire 
pe întreaga lor viaţă, iar acest fapt le dădea putere să 
treacă peste tot ceea ce venea în contradicţie cu acest 
sfânt ideal al lor. 

Câtă frumuseţe! Toate defectele, lipsurile şi slăbi- 
ciunile omeneşti, care atât de mult solicită şi chinuie 
creatura slăbită a lui Dumnezeu, dispăruseră ca prin 
minune. Erau mereu doritoare de a se înălța în alte 
lumi, mai strălucitoare, binecuvântate, păşind pe pă- 
mânt, dar trăind în cer. 

Simpla prezenţă a acestor tinere impunea respect. 
leşeau în evidenţă asemenea unui izvor de bunătate, 
datorită atitudinii lor smerite. Cel mai important 
lucru era însă faptul că şi la locul de muncă aceste 
tinere înțelegeau să se dedice cu totul, fiind întot- 
deauna pregătite, mulțţumite şi foarte harnice. Zelul 
de care dădeau dovadă, precum şi întreaga lor înfă- 
țişare constituia garanţia sigură a unei vieţi viitoare 
asemănătoare celei a îngerilor. Aşadar, studiul Sfin- 
tei Scripturi care, cu binecuvântarea harului lui Dum- 
nezeu, s-a desfăşurat neîntrerupt în capela Sfântului 
Evanghelist Luca din anul 1960 până în anul 1985, 
s-a dovedit a fi deosebit de folositor. Binecuvântat 
fie Dumnezeu! 

Preamilostivul Dumnezeu toată le îndură şi le 
iartă. Şi ce nu vede dragostea Sa? Din toate câte se 

întâmplă în fiecare colţ de lume, ce este drept? Câte 
lucruri sunt pe placul Creatorului? Câte sunt curate 
şi neprihănite? 

Fără îndoială, în lume predomină cei care aleg să 
trăiască departe de Hristos. De la vârsta adolescenţei 
şi până la adânci bătrâneţi, în marea lor majoritate 
aceştia aleg viaţa în desfrâu, savurând bucuriile tra- 
iului considerat modern. În fiecare clipă însă, mias- 
mele păcatelor lor ajung în ceruri, întristându-L şi 
supărându-L nespus pe Sfântul Dumnezeu. În ace- 
laşi timp însă, se întristează şi sufletele alese aflate 
deja acolo, care se roagă neîncetat pentru noi toţi cei 
ce trăim încă pe pământ, în această vale a plângerii. 

Cât de frumoşi sunt însă, în această viaţă dezordo- 
nată, plină de deznădejde, credincioşii care luminează 
asemeni farurilor, meteoriți ai vieţuirii creştine nepri- 
hănite! Mărire Ţie, Doamne! Să-i mulțumim, aşadar, lui 
Dumnezeu cel Necuprins, Care ne descoperă că încă 
există şi oameni plăcuţi Lui, lumina şi sarea pămân- 
tului. Mai există, aşadar, oameni care ] se dăruiesc 
şi care, prin puterea exemplului personal, previn sau 
chiar salvează multe suflete slabe de pe coborâşul 
prăpastiei păcatului spre care alunecă. Să ne rugăm, 
aşadar, ca Bunul Dumnezeu să sporească numărul 
şi virtuțile sufletelor neprihănite! 


% 


În anul 1980, la iniţiativa Preasfinţitului Alexie, pe 
atunci episcop de Diavleia, iar în prezent mitropolit 
de Trikkis şi Stagon, la Sfânta Mănăstire cu hramul 

„Intrarea Maicii Domnului în Biserică”, din localita- 
tea Oropos, a avut loc o întâlnire a preoţilor de spital 
din Atena, cu tema „Preotul de spital”. Reproducem 
în continuare intervenţia făcută cu acea ocazie de pă- 
rintele Eusebiu, fondator şi ctitor al acestei Sfinte 
Mănăstiri. 

PREOTUL DE CARITATE 


SCURTĂ INTRODUCERE 


Cu destul de mult timp în urmă, respectiv înainte 
cu aproximativ 40 de ani, doar în marile spitale puteau 
fi întâlniți preoţi. În celelalte aşezăminte, precum şi în 
marile clinici particulare, aceştia nu existau. Astăzi, 
cu ajutorul harului lui Dumnezeu şi prin grija Bise- 
ricii noastre, aproape toate spitalele au preotul lor 
misionar. Acest lucru este pe cât de mulţumitor, pe 
atât de încurajator. Asta pentru că, în orice spital, 
preotul este indispensabil. Se impune ca acesta să 
se afle acolo unde există durere, la căpătâiul celor 
suferinzi, pentru că doar el aduce bolnavilor mân- 
gâiere şi speranţă. 

În spital, preotul este căutat de toată lumea, nu 
doar de bolnavii credincioşi şi de rudele acestora, ci 
chiar şi de cei mai puţin credincioşi şi indiferenți, care 
nu au o legătură strânsă cu Biserica. În cazurile grave, 
rudele aleargă la preot pentru bolnavii lor, încercând, 
plini de neliniște binecuvântată, să-i ajute. Desigur, 
acest lucru le dă preoţilor curaj, pentru că în acest 
fel pot face dovada a ceea ce înseamnă credinţa în 
Dumnezeu şi în puterea Sfintelor Taine ale Bisericii. 
Din păcate însă conduita de acest tip nu constituie o 
regulă, de cele multe ori fiind rezultatul panicii. Cu alte 
cuvinte, credincioşii amintiţi nu manifestă nici un 
fel de perseverenţă, viaţa lor duhovnicească şi biseri- 
cească fiind una superficială, lipsită de substanţă. 

Între nenumăraţii oameni pe care îi întâlnim în 
toate ungherele oricărui spital - bolnavi, doctori, asis- 
tente medicale, funcţionari din administraţie sau între- 
ținere, personal auxiliar — îl putem întâlni şi pe repre- 
zentantul lui Dumnezeu, preotul misionar. Fiecare 
secţie din spital dispune de un număr mare de funcţio- 
nari, care au ca sarcină îngrijirea şi ajutorarea bolna- 
vilor. Preotul însă este doar unul singur. Prin calitatea 
cu care a fost investit, acesta este chemat să se îngri- 
jească, prin rugăciune şi dragoste părintească, nu doar 
de cei bolnavi, ci şi de toţi cei ce lucrează în spital, 
fie ei doctori, asistente sau simpli funcţionari. 

În spital, majoritatea oamenilor sunt foarte atenţi 
la mişcările preotului, de multe ori căutând chiar ceva 
de reproşat sau vreun moment de slăbiciune, gata 
de a-l judeca. De aceea, preotul de spital trebuie să se 
concentreze mult asupra misiunii sale, să fie sever 
şi atent cu el însuşi, să-şi urmărească şi să-şi cenzu- 
reze, în fiecare oră şi clipă, propriul comportament, 
să acţioneze în cadrul strict al misiunii sale şi să con- 
stituie, pentru toţi ceilalți oameni, un exemplu demn 
de urmat. 

În nici o clipă preotul nu trebuie să uite că el este 
reprezentantul lui Dumnezeu, lucrător al viţei-de-vie a 

lui Hristos. Prin urmare, pentru credincioşi preotul 
constituie un punct de reper. Acelaşi lucru ni-l amin- 
teşte şi Sfântul Apostol Pavel: „ci fă-te pildă credincio- 
şilor cu cuvântul, cu purtarea, cu dragostea, cu duhul, 
cu credinţa, cu curăţia” (| Tim. 4, 12). Cu alte cuvinte, 
Sfântul Apostol atrage preotului atenţia să aibă grijă, 
pentru a putea deveni un exemplu luminos pentru 
credincioşi, în ceea ce priveşte sfaturile pe care le 
dă oamenilor, relaţiile şi iubirea sa faţă de aceştia, 
viața duhovnicească, credinţa luminată şi vie, nepri- 
hănirea şi curăţenia. 

Stimaţi fraţi întru Hristos, trăim aproape de oa- 
meni cu caractere foarte diferite. Fiecare dintre aceştia 
are o lume a sa, cu o filosofie proprie de viaţă şi un 
mod de gândire diferit. În viaţă, fiecare om îşi croieşte 
un drum propriu. De aceea, se impune să avem foarte 
mare grijă de persoana noastră şi de felul în care ne 
purtăm. Misiunea noastră binecuvântată ne obligă 
să fim întotdeauna ponderaţi şi deschişi. „Nu fi nepă- 
sător faţă de harul care este întru tine, care ţi s-a dat 
prin proorocie, cu punerea mâinilor mai-marilor preo- 
ilor” (I Tim. 4, 14), ne spune din nou Sfântul Apostol 
Pavel în epistola sa către Timotei. Să avem grijă, cu 
alte cuvinte, fiindcă neatenţia nu ni se potriveşte, fi- 
indcă har sfânt ne-a fost dat! 

Fraţilor, în spital preotul nu merge ca la un loc de 
muncă obişnuit, aşa cum procedează oamenii simpli, 
ci are de îndeplinit o chemare şi o misiune. Preotul nu 
este asemenea profesorului care examinează şi pune 

notă, ci un reprezentant al lui Dumnezeu, adminis- 
tratorul harului Acestuia şi slujitorul Sfântului Său 
Altar. De aceea este obligat să fie mereu un exemplu. 

Gura preotului trebuie să fie sfinţită, iar limba 
lui asemenea lirei cereşti şi a glasului îngerilor. Ce 
ne spune Sfântul Iacob despre gură şi limbă: „Cu ea 
binecuvântăm pe Dumnezeu Tatăl şi tot cu ea bleste- 
măm oamenii, care sunt făcuţi după chipul şi asemă- 
narea lui Dumnezeu. Din aceeaşi gură ies, aşadar, 
binecuvântarea şi blestemul. Nu trebuie, fraţii mei, 
să fie acestea aşa. Oare izvorul aruncă din aceeaşi 
vână şi apa dulce, şi amară? Poate cumva smochinul, 
fraţilor, să facă măsline, sau viţa-de-vie să facă smo- 
chine? Tot aşa, izvorul sărat nu poate da apă dulce” 
(lac. 3, 9-12) 

Cu ajutorul limbii, ne spune Sfântul Apostol Iacob, 
îl slăvim pe Dumnezeu Tatăl. La fel însă, dacă nu 
suntem atenţi, cu limba putem blestema oamenii, 
creaţie a lui Dumnezeu menită să ajungă la asemă- 
narea după har cu Creatorul lor. Aceeaşi gură, desti- 
nată doar să preamărească şi să binecuvinteze, pro- 
nunţă însă şi blesteme. Este oare corect? Cum este 
posibil, aşadar, ca din acelaşi izvor să izvorască, în 
acelaşi timp, şi apă sărată, şi apă dulce, bună de băut 
şi răcoritoare? 

Cuvintele acestea sunt adresate de Sfântul Apostol 
tuturor creştinilor, tuturor membrilor oştirii Bisericii 
Ortodoxe, dar cu atât mai mult reprezentanţilor lui 
Dumnezeu pe pământ. Gura şi limba preotului trebuie 

să fie asemenea trâmbiţelor cereşti. Din gura preotului 
trebuie să iasă întotdeauna cuvinte de slavă şi mul- 
țumire faţă de Dumnezeu. Cât de necuviincioase şi 
egoiste sunt vorbele sau ţipetele aruncate la supărare! 
Trecerea preotului pe culoarele şi prin saloanele 
spitalului trebuie să fie asemănătoare propovăduirii 
lui Hristos. Umbra sa trebuie să trădeze smerenie, 
sfințenie. Cuvintele preotului trebuie să fie asemenea 
sării din bucate, să dea gust, să mângâie, să insufle 
bolnavilor curaj şi speranţă. 

Doar cu o astfel de viaţă, cu o astfel de gură, 
preotul poate câştiga încrederea bolnavilor, care îl 
întâmpină ca pe cel mai plăcut şi sfințit vizitator al 
lor. Doar aşa, toate câte acesta le spune bolnavilor 
despre dragostea lui Dumnezeu, despre participarea 
la slujbe şi împărtăşirea cu Sfintele Taine ale Bise- 
ricii noastre, constituie mesaje de încurajare pentru 
lupta cu boala. 

Preotul discută cu bolnavii cu dragoste, deschis 
şi politicos, spunându-le: „[inem mult la vieţile şi la 
sănătatea noastră. Şi nu facem deloc rău. Asta pentru 
că sănătatea constituie condiţia de bază pentru atin- 
gerea scopului nostru în scurta noastră viaţă pe pă- 
mânt. Atunci când viaţa ne este ameninţată, facem 
tot ceea ce ne stă în putinţă pentru a o apăra. Ne 
adresăm doctorilor şi luăm medicamente. Chiar ne şi 
internăm, dacă este cazul. Dar oare nu Dumnezeu 
ne-a dăruit doctorii şi medicamentele?”. 

Este general acceptat adevărul că sănătatea este 
bunul cel mai de preţ al omului. Cine ne-o dăruieşte 

însă? Cine este izvorul sănătăţii? Cine altcineva în 
afară de Atotputernicul Dumnezeu, Izvorul de viaţă 
dătător şi Cauza tuturor lucrurilor bune? De aceea, 
de fiecare dată când sănătatea noastră se află în pri- 
mejdie, primul către care trebuie să alergăm este 
Hristos, Unicul şi Atotputernicul Doctor. Numai El 
este puterea, viaţa şi mântuirea tuturor oamenilor. 

În epistola sa, Sfântul Apostol Iacov ne spune: 
„Este cineva bolnav între voi? Să cheme preoţii Bise- 
ricii şi să se roage pentru el, ungându-l cu untdelemn, 
în numele Domnului. Şi rugăciunea credinţei va mân- 
tui pe cel bolnav şi Domnul îl va ridica, şi de va fi 
făcut păcate, se vor ierta lui” (lac. 5, 14-15). 

Ne întreabă, aşadar, dacă vreunul dintre noi este 
bolnav şi, în acest caz, ne sfătuieşte să-l chemăm pe 
unul dintre preoţii Bisericii pentru a se ruga pentru 
noi şi pentru a ne unge cu ulei sfinţit, bineînţeles în 
numele Mântuitorului nostru lisus Hristos. Rugăciu- 
nile se transformă în credinţă puternică şi vie, îl 
salvează pe omul greu încercat de boală şi, cu bine- 
cuvântarea Mântuitorului lisus Hristos, îl ajută să 
se ridice de pe patul de suferinţă. Prima „reţetă” pe 
care ne-o pune la dispoziţie Sfânta Evanghelie pentru 
vindecarea celor suferinzi este, aşadar, Taina Sfântu- 
lui Maslu. De aceea, le spuneam bolnavilor: 

- Sunt sigur că vă doriţi un Sfânt Maslu şi m-aş 
bucura să-l săvârşim împreună, pentru sănătatea 
noastră, a tuturor. Numai de câştigat vom avea. Ne va 
odihni şi ne va alina durerea. Cu ajutorul acestei 

Sfinte Taine, Dumnezeu va vorbi direct minţilor şi 
inimilor noastre, vom simţi pe deplin dragostea Lui, 
ni se vor deschide drumuri noi, luminate, pentru îmbu- 
nătăţirea sănătății, astfel încât, fără întârziere, toţi 
cei suferinzi să se întoarcă bucuroşi la casele lor, la 
locurile de muncă, în sânul familiilor iubite. 

Bolnavii ascultau toate câte le spuneam cu deo- 
sebit interes şi nespusă bucurie. Pe feţele tuturor 
putea fi citită încrederea pe care o aveau în slujito- 
rul Sfântului Altar al lui Hristos. De aceea, le mai 
spuneam: 

- Mâine, după servirea mesei, la sfârşitul progra- 
mului de odihnă, vom săvârşi Taina Sfântului Maslu 
aici, în acest salon, fiindcă acesta este şi cel mai încă- 
pător. Bineînţeles, vor veni aici bolnavi şi din celelalte 
saloane, câţi dintre aceştia sunt în stare să umble. Ne 
vom ruga toţi împreună, cu câtă putere ne-a mai ră- 
mas, rugându-L din suflet pe lisus Hristos, Unicul 
Doctor adevărat, să ne dăruiască, în cel mai scurt 
timp posibil, sănătatea de care avem nevoie. 

Se impune, deci, să avem credinţă absolută. Prin 
puterea lui Dumnezeu, toate bolile se vindecă. Câte 
minuni nu vedem, de altfel, în Sfânta Evanghelie? 
Sfânta Scriptură ne spune că „a străbătut lisus toată 
Galilea, învățând în sinagogile lor şi propovăduind 
Evanghelia Împărăției şi tămăduind toată boala şi 
toată neputinţa în popor. Şi s-a dus vestea despre 
EI în toată Siria, şi aduceau la El pe toţi cei ce se 
aflau în suferinţe, fiind cuprinşi de multe feluri de 

boli şi de chinuri, pe demonizaţi, pe lunatici, pe slăbă- 
nogi, şi El îi vindeca” (Mt. 4, 23-24). 

Umbla, aşadar, lisus prin întreaga Galilee, învă- 
țând şi vindecând orice boală. De aceea, renumele Său 
s-a răspândit în întreaga Sirie, adunându-i aproape 
de EI pe toţi cei ce erau chinuiţi de boli dintre cele 
mai grele. Pe nimeni nu lăsa însă nemângâiat Mân- 
tuitorul, ci dimpotrivă, îl trimitea la casa şi familia sa 
cu sănătate îndoită, atât sufletească, cât şi trupească. 
Pe paralizaţi, care, timp de mulţi ani de zile, fuseseră 
imobilizaţi la pat, îi ridica doar prin puterea cuvân- 
tului. Orbilor le dăruia lumina ochilor. Pe leproşi îi 
curăța de crunta suferinţă, de care toţi se temeau. 
Pe cei demonizaţi, care erau în stare să rupă şi cele 
mai groase lanţuri, îi exorciza, scăpându-i de demonii 
care îi chinuiau. Tot aşa a vindecat-o şi pe femeia sân- 
gerândă. Mâinii uscate, incapabile să se mişte, i-a dat 
din nou viaţă. Până şi morţi a înviat. Oare nu trebuie 
să ne impresioneze profund toate acestea, fraților? 

Hristos este acelaşi mereu, ieri, azi şi în vecii 
vecilor. Prin urmare, doar de noi depinde ajutorul 
Său mântuitor. Doar dacă, cu inimile deschise şi în- 
credere, vom apela la puterea Sa dumnezeiască, prin 
mijlocirea Sfântului Maslu şi a celorlalte Sfinte Taine 
ale Bisericii, rezultatele vor fi pe cât de rapide, pe atât 
de binecuvântate. Doar dacă ne vom lăsa pătrunşi de 
harul lui Dumnezeu, înarmându-ne cu credinţa vie a 
lui Hristos, doar dacă vom apela la lisus, dedicându-ne 
Acestuia întru totul, vindecarea noastră este garantată. 

Mâine, aşadar, la orele 16:00, vom săvârşi aici 
Sfântul Maslu. Să ne pregătim cu toţii, deschizân- 
du-ne inimile, pentru a ne putea ruga cu căinţă. Hris- 
tos Se va afla alături de noi, în mijlocul nostru, ascul- 
tând rugăciunile fiecărui suferind în parte. 

Toate acestea erau ascultate de bolnavi cu multă 
atenţie şi emoție. De acum, aşteaptau cu multă ne- 
răbarea sosirea momentului binecuvântat al Sfân- 
tului Maslu. 

Miercuri, orele 16:00. Adunați în salonul cel mai 
încăpător al spitalului, eram aşteptat pentru a să- 
vârşi Sfântul Maslu. Venisem însoţit de o soră medi- 
cală evlavioasă, foarte bucuroasă că se învrednicise 
să ajute la săvârşirea Sfintei Taine. În halatul ei de 
un alb imaculat, semăna cu un înger. Mai întâi, pe 
masa din mijlocul salonului, am aşezat o candelă. 
Lângă aceasta, am pus o farfurie cu beţişoarele ne- 
cesare, cu unul dintre capete înfăşurate în vată. Cu 
ajutorul acestora aveam să ung bolnavii îndată după 
săvârşirea Sfântului Maslu. 

„Binecuvântat este Dumnezeu...”, mi-a răsunat 
vocea. Sfântul Maslu începuse. Cu mult respect, 
bolnavii s-au ridicat în picioare, urmărind slujba cu 
atenţie şi smerenie. Mulţi dintre aceştia îngenun- 
cheaseră. În salon era o linişte deplină. Alături de 
bolnavi, la Sfântul Maslu asistau o mulţime de asis- 
tente şi rude ale bolnavilor. 

În afară de vocea plăcută, plină de har, a asistentei 
care citea Apostolul, ajutându-mă cu multă evlavie 
ori de câte ori era nevoie, în salon era linişte deplină. 
Cu voce clară, evlavioasă, citeam rugăciunile şi peri- 
copele din Sfânta Evanghelie. Toţi cei prezenţi erau 
foarte concentrați asupra a ceea ce se întâmpla. 

După cum ştim, Taina Sfântului Maslu este una 
destul de lungă. Bolnavii nu păreau însă deloc obosiţi. 
Stăteau neclintiţi, în picioare. Erau aşa de încântați, 
de fermecaţi de Sfântul Maslu, inimile le erau atât 
de pline de mulțumire, încât parcă nu doreau să se 
mai termine. În acele clipe sfinte, agonia care pusese 
stăpânire pe fiecare bolnav, în funcţie de boala de 
care suferea, precum şi durerea pe care fiecare din- 
tre ei o simţise până atunci, dispăreau. Pe feţele lor 
chinuite de boală se putea citi blândeţea şi pacea, 
expresie a bucuriei totale. 

Credeau cu toată fiinţa lor în puterea Sfântului 
Maslu. Erau convinşi că evoluţia bolii de care sufe- 
reau avea să fie una satisfăcătoare şi că, odată cu 
terminarea Sfintei Taine, aveau să se simtă mult mai 
bine. Încrederea lor în Marele Vindecător al sufle- 
telor şi al trupurilor, Domnul nostru lisus Hristos, le 
cuprinsese toată fiinţa. Deznădejdea care, mai de- 
vreme, îi avusese în stăpânire, dispăruse cu totul. 
Bolnavii erau convinşi că, în curând, aveau să se în- 
toarcă sănătoşi la casele lor. 

Toţi nutreau sentimente de recunoştinţă faţă de 
Preamilostivul Dumnezeu, Care-i vizita în acele clipe 
de suferinţă. Îmi mulţumeau pentru binele pe care 
li l-am făcut şi pentru efortul întreprins. Erau pro- 
fund emoţionați de ajutorul sfânt nesperat. Simţeau 
din plin interesul şi dragostea părintească care li se 
arăta, de mare folos sufletelor lor. 

Odată cu otpustul, am procedat la ungerea cu 
ulei sfinţit a tuturor celor prezenţi, rostind pentru 

fiecare în parte rugăciunea de vindecare: „Părinte 
sfinte, Doctorul sufletelor şi al trupurilor...”. Mulţu- 
mirea pe care o simțeau bolnavii atinsese punctul cul- 
minant. Ajutat de o asistentă, m-am deplasat prin 
toate saloanele spitalului, pentru a-i unge şi pe bol- 
navii care, datorită stării grave în care se aflau, nu 
putuseră să asiste la binecuvântata slujbă a Sfân- 
tului Maslu. 

Imediat după aceea, le-am spus „Noapte bună!”, 
urându-le din tot sufletul şi cu dragoste părintească 
însănătoşire grabnică. 

Lucrarea, misiunea preotului de spital nu se re- 
zumă doar la a-i vizita pe pacienţii din saloane, la a sta 
de vorbă cu ei sau la săvârşirea Tainei Sfântului 
Maslu. Pentru preot, această Sfânta Taină constituie 
doar o ocazie de a face cunoştinţă cu bolnavii, de a-şi 
exprima dragostea pentru cei ţintuiţi la pat. Metaforic, 
am putea spune că Sfântul Maslu este doar o intro- 
ducere, o pregătire pentru cea mai importantă parte 
a misiunii preotului în spital. 

Obligaţia, dar şi dorinţa profundă a preotului de 
spital este de a-i ajuta pe bolnavi în mod esenţial, 
astfel încât aceştia să-şi învingă suferinţa şi să se în- 
toarcă la casele lor cu credinţă sporită. În acealşi timp, 
dacă Dumnezeul Iubirii şi al Milei cheamă la EI pe 
vreunul dintre aceştia, odată cu administrarea Sfin- 
telor Taine va fi întru totul pregătit pentru călătoria 
spre Împărăţia cerurilor. Aceasta este misiunea preo- 
tului în spital, momentul culminant al slujirii sale. 
Dacă s-ar duce la bolnav în ultima clipă, doar atunci 
când îl cheamă rudele, nu ar mai avea nimic de făcut. 
Şi într-adevăr, ce ar mai putea face atunci preotul? 
Ce mai poate oferi unui trup neînsufleţit? În afară 
de o rugăciune, chiar nimic care să-i fie de folos. 
Prin urmare, dacă preotul nu se îngrijeşte şi nu-i pre- 
găteşte pe bolnavi, misiunea sa este una ratată. 

Scopul principal al preotului de spital este salva- 
rea sufletelor bolnavilor, prin puterea harului care i 
s-a dat. Astfel, misiunea sa în mijlocul suferinzilor 
este una sfințită, mântuitoare. 

Preabunul şi Milostivul Dumnezeu îngăduie boala 
pentru pocăinţa sufletelor. Această încercare este 
trimisă de Dumnezeu pentru ca bolnavii să înainteze 
pe calea credinţei, să se poată mântui. Prin urmare, 
misiunea preotului de spital este să sape, să desţele- 
nească, să are din nou, să curețe buruienile din su- 
fletele neroditoare ale bolnavilor şi să cultive flori 
plăcute lui Dumnezeu. 

Asemenea unui înger pământesc sau a unui om 
ceresc, de la preotul de spital se aşteaptă jertfa perso- 
nală. Prin înfăţişarea sa smerită, prin vorbele bune, 
chipul plăcut şi surâzător, delicateţea şi dorinţa de 
a ajuta, zelul şi bunătatea şi, mai înainte de toate, prin 
virtuțile şi sfinţenia vieţii sale, preotul de spital este 
chemat să ajute la mântuirea sufletelor. 

Prezenţa preotului în spital, cu decenţa şi sfinţenia 
sa, este menită să-i mângâie pe bolnavi, să vorbească 
sufletelor îndurerate ale acestora. Singura grijă a pre- 
otului de spital trebuie să fie modul în care îl poate 
ajuta pe fiecare bolnav în parte, pentru ca aceştia 
să se apropie mai mult şi a-L cunoaşte mai bine pe 
Hristos. De aceea, preotul de spital trebuie să câştige 
încrederea bolnavilor şi să-i conducă pe drumul căin- 
ței, alături de Hristos, spre Sfânta Taină a Spovedaniei. 

Mărturisirea este esenţa misiunii şi a activităţii 
preotului în spital. Pentru atingerea acestui scop 

sfânt, acesta va pleca din casa sa sau din lăcaşul de 
închinăciune înarmat cu multă rugăciune, pe deplin 
conştient de răspunderea pe care o are şi convins fiind 
de dragostea şi ajutorul lui Dumnezeu. În acest fel, 
este aproape imposibil să dea greş, să nu reuşească în 
misiunea sa. Doar aşa succesul său va fi deplin. 

Bolnavii îl vor îndrăgi şi-l vor aştepta cu nerăb- 
dare să-i viziteze, să se oprească puţin la patul fiecă- 
ruia. lar în momentul în care, cu interes şi dragoste, 
acesta se va apleca asupra durerii acestora, adre- 
sându-le cuvinte izvorâte direct din străfundurile 
inimii, cu siguranță va fi primit ca un mesager al lui 
Hristos. Doar aşa bolnavii îl vor asculta cu deose- 
bită încredere, vor ţine cont de sfaturile lui şi, fără 
îndoială, vor accepta bucuroşi să se spovedească. 
Aşadar, ce poate fi mai bun, mai sfânt, mai folositor 
pentru bolnav? Odată cu Sfânta Spovedanie, bolnavul 
se va transforma într-un cu totul alt om, diferit de 
cel internat în spital, ca şi cum ar fi trecut printr-un 
fel de laborator duhovnicesc care i-a schimbat viaţa 
în totalitate. 

Există însă oare, un laborator mai potrivit decât 
cel al vieţii mistice a Bisericii noastre? Harul Sfintelor 
Taine îl remodelează pe om, făcându-l mai puternic, 
ajutându-l să învingă răul cuibărit înlăuntrul său, 
să înfrunte dificultăţile cu răbdare, să stea deasu- 
pra slăbiciunilor sale şi să-şi îndrepte cursul vieţii în 
conformitate cu voia lui Dumnezeu. lar toate acestea 
se întâmplă prin intermediul durerii şi al bolii. Acestea 

înmoaie inima împietrită a omului ce trăieşte fără 
a-L cunoşte pe Dumnezeu, departe de Acesta. 

Omul a fost înzestrat cu suflet nemuritor, pentru 
mântuirea căruia Dumnezeu îngăduie boala. Atunci 
când este internat într-o instituţie spitalicească unde 
există preot misionar, bolnavul are la dispoziţie toate 
mijloacele necesare pentru a-şi îndrepta paşii pe ca- 
lea mântuirii. 

Prin lucrarea săvârşită de preot în spital, bolnavii 
se întorc la casele lor mai drepţi, mai împăcaţi, mai 
conştienţi, mai liniştiţi, străini faţă de supărare şi 
blestem. Şi, cu toate că mulţi dintre aceştia, înainte 
de a fi internaţi în spital, erau asemenea unei sperie- 
tori în caselor lor, precum nişte tirani, se întorc la 
familiile lor alţi oameni, total schimbaţi. 

Înainte de a fi loviți de boală, soţia şi copiii tre- 
murau în faţa lor. Acum însă acesta îi priveşte cu drag 
şi nu se mai satură să îi aibă în preajmă. Discută cu 
mult calm toate problemele familiei. La rândul lor, 
membrii familiei nu mai au reţineri în a-i mărturisi 
lucruri pe care, înainte de boală, nu aveau curajul ai 
le spune, referitoare la atitudinea lui tiranică, la bles- 
temele rostite, la viaţa dezordonată, în păcat, la faptul 
că, înainte de boală, îşi petrecea tot timpul prin bir- 
turi şi cafenele. Până atunci, pentru acesta casa era 
un fel de hotel. Ne putem închipui durerea profundă, 
amărăciunea care îi încerca pe membrii familiilor 
unor astfel de oameni. După o perioadă petrecută 
la spital, însă, şi în urma influenţei benefice pe care 

o exercită asupra lor Biserica, aceştia se întorc la ca- 
sele lor alţi oameni, cu sentimente şi comportament 
total schimbate, preamărindu-L pe Dumnezeu pentru 
minunea intervenită în vieţile lor şi profund recu- 
noscători Bisericii lui Hristos pentru ajutorul sfânt 
oferit pe perioada spitalizării. 

Făcând apel la răbdarea şi dragostea dumnea- 
voastră, a tuturor celor prezenţi, vă rog să-mi permi- 
teţi să vă povestesc o întâmplare din multele pe care 
le-am trăit pe durata celor 28 de ani cât am slujit 
la Spitalul „Hipocrat”. Printre miile de bolnavi care au 
trecut sau au fost internaţi la Spitalul „Hipocrat”, 
s-a aflat şi domnul Christos, căsătorit şi cu copii, în 
vârstă de aproximativ 60 de ani. Nu părea a fi un 
om oarecare. Era destul de cult. Dacă te uitai însă 
mai atent la el, îţi puteai da seama că era un om epui- 
zat. Evita discuţiile lungi şi fără rost. Stătea mai tot 
timpul întins, pentru că starea sănătăţii nu-i permi- 
tea nici măcar să se ridice în coate. Sunt convins că 
suferea mult, fiind conştient de faptul că situația sa 
era una destul de gravă. 

Doctorii şi asistentele treceau, ca de obicei, pe holu- 
rile spitalului şi prin saloane, în încercarea lor de a 
alina durerea bolnavilor. Atent la toată forfota din 
spital, domnul Christos părea că se gândeşte: „Toţi 
aceşti oameni, doctori şi asistente, bucătărese sau 
femei de serviciu, se preumblă pe aici fiindcă aici este 
locul lor de muncă. Acel om însă, îmbrăcat în veş- 
minte preoțești, ce caută aici? Care-i treaba lui? Ce-i 
cere fiecărui bolnav de care se apropie?”. 

Acest gând îi stârnise curiozitatea. De acum îmi 
urmărea toate mişcările, bineînţeles fără a lăsa să se 
înţeleagă prea mult acest lucru. Mă vedea cum mă 
apropiam de bolnavi. Lângă patul la care mă opream, 
o soră medicală aşeza un paravan, iar eu, cu epitra- 
hilul pe capul bolnavului, începeam să discut cu acesta. 
Pentru domnul Christos însă era pentru prima oară 
în viaţă când vedea acest lucru şi, de aceea, i se pă- 
rea foarte ciudat. 

La un moment dat, m-am apropiat şi de patul său. 
Nici nu am apucat să îl salut că şi-a şi ascuns fața în 
pătură, în încercarea sa de a se feri de vizita nedorită. 
N-a reuşit însă. L-a învins politeţea şi astfel a fost 
nevoit să-mi vorbească. L-am salutat primul şi, cu 
multă bunătate şi dragoste, i-am urat însănătoşire 
grabnică: 

- Nu vă neliniştiţi, domnule Christos, nu vă întris- 
taţi, i-am spus. Cel mai plăcut ar fi fost să vă aflaţi 
acasă la dumneavoastră, aproape de familia iubită, în 
sănătate şi bucurie. Însă ce putem face? Speranţa 
noastră este doar la Dumnezeu, Marele Vindecător, 
cu ajutorul Căruia toate vor trece. 

La următoarea vizită, am încercat să-l ajut şi mai 
mult: 

- Bineînţeles, domnule Christos, că vom apela şi 
la doctori, la medicamente şi la tot ceea ce are mai bun 
medicina. Înainte de toate însă, întotdeauna ne adre- 
săm lui Hristos, care este Cel mai Mare Vindecător 
al sufletelor şi al trupurilor. Se apropie Crăciunul, 

domnule Christos şi, ca creştini adevăraţi ce sun- 
tem, se impune să ne pregătim, pentru a sărbători cu 
sufletul curat această sărbătoare sfântă a creştină- 
tăţii. În fiecare duminică, la subsolul spitalului, pe ho- 
lul Clinicii de Radiologie, oficiez Sfânta Liturghie. Ca 
duhovnic, stau la dispoziţia bolnavilor în fiece clipă. 
Toţi cei ce doresc se pot spovedi şi mai apoi se pot 
împărtăşi cu Sfintele Daruri, bineînţeles dacă primesc 
binecuvântare în acest sens. Odată cu acest dar ceresc 
se umplu de bucurie duhovnicească nemărginită, foar- 
te folositoare sufletului. Oameni suntem, domnule 
Christos! Fiecare are slăbiciunile, defectele şi lipsu- 
rile sale. Nu cumva doriţi şi dumneavostră să vă spo- 
vediţi? Aţi dori să stăm puţin de vorbă? Să vă deschi- 
deţi sufletul şi să-mi spuneți tot ceea ce vă apasă su- 
fletul? După aceea vă veţi putea împărtăşi, pentru a 
avea şi dumneavoastră binecuvântarea lui Hristos 
şi a Bisericii. 

Pentru domnul Christos, aceste cuvinte, această 
recomandare sfântă era ceva cu totul nou. Nu-i mai 
vorbise nimeni, niciodată, despre această Taină sfântă 
şi mântuitoare. S-a ridicat în coate, a deschis ochii 
şi a început să mă studieze atent: 

- Interesul şi dragostea pe care mi le arătaţi mă 
emoţionează, părinte. Sunt convins că şi dumnea- 
voastră, ca şi toți ceilalţi, doriți să mă ajutaţi să mă fac 
bine. După cum îmi dau seama, misiunea dumnea- 
voastră aici este de a ajuta bolnavii să treacă mai 
uşor peste suferinţă. În acest moment însă nu mă 

simt pregătit. Poate altă dată. O să vă chem eu când o 
să cred de cuviinţă. După cum vedeţi şi dumnea- 
voastră, nu am voie să mă obosesc prea mult. Doctorii 
mi-au recomandat să stau cât mai liniştit, în pat. 

- Foarte bine, domnul Christos. Nu vă necăjiţi! Nu 
face nimic. Eu mă aflu tot timpul în spital. Oricând 
vă hotărâți, puteţi ruga o asistentă să mă anunţe şi 
voi veni imediat. Vă urez din tot sufletul ca ziua de 
mâine să vă găsească mult mai sănătos! 

În după-amiaza zilei ce a urmat, eram din nou la 
patul său. Mi se părea mult mai liniştit. M-am apro- 
piat şi i-am vorbit ca şi cum îl cunoşteam de mult. Ceva 
se întâmpla însă. Bolnavul îmi ascundea ceva. Îmi 
dădeam seama după felul cum arăta, după cum se 
exprima şi după gesturile sale. Se vedea că nu avu- 
sese nici o legătură cu Biserica şi că nu-L simpatiza 
pe Hristos. A refuzat din nou să se spovedească, pe mo- 
tiv că starea sănătăţii nu-i permitea acest lucru. 

Zâmbindu-i, am încercat să-l liniştesc. Încercam 
să-i explic că Sfânta Spovedanie este o Taină. Prin 
urmare, era vorba de ceva cu totul personal. Nu putea 
fi obligat să se spovedească. Dumnezeu respectă întru 
totul libertatea şi voința omului, răsplătind şi bine- 
cuvântând din belşug pe toţi cei care se folosesc de 
acestea aşa cum se cuvine. Dacă omul însă dă dovadă 
de voinţă adevărată şi curată, dragostea lui Dum- 
nezeu îi vine în întâmpinare, ajutându-l. Dacă omul 
îşi mărturiseşte, cu căinţă sinceră, slăbiciunile şi păca- 
tele, este cuprins de o bucurie nesfârşită. 

Cuvintele mele se pare că l-au bucurat mult pe 
bolnav, provocându-i un fel de simpatie faţă de mine. 
Eram sigur că deja vedea cu alţi ochi lucrarea mea. 
Politicos, i-am urat din nou noapte bună. 

Discreţia, dragostea creştinească, chipul zâmbitor 
şi întreaga înfăţisare plăcută a preotului de spital 
contează mult pentru starea sufletească a bolnavului. 
Cu surprindere, curând am observat că acest pacient, 
neîncrezător la început, mă aştepta de acum cu ne- 
răbdare să trec şi pe la patul lui. Din anumite motive, 
hotărâsem să nu-l vizitez vreo două zile, în speranţa 
că îi voi stârni şi mai multă poftă pentru cele duhov- 
niceşti. Şi, slavă lui Dumnezeu!, chiar aşa s-a şi în- 
tâmplat. După două zile m-am apropiat din nou de 
patul dânsului. De data aceasta, a fost primul care 
a salutat: 

- Părinte, vă rog să veniţi şi la mine! Încă am 
proaspete în minte toate câte mi-aţi spus. Vreau să 
stăm de vorbă cât mai curând posibil. Aş dori să mă 
spovedesc! M-am gândit mult la Sfânta Spovedanie şi 
consider că, aşa cum mi-aţi spus şi dumneavoastră, 
este un act strict personal, care priveşte viaţa şi mân- 
tuirea mea. Mâine voi fi transferat în alt salon şi, de 
aceea, vreau să vă rog din suflet, fără întârziere, să 
treceţi pe acolo, unde vom avea mai multă intimitate. 

Într-adevăr, în ziua următoare a fost transferat în 
alt salon. Asistenta-şefă şi ceilalți angajaţi l-au întâm- 
pinat cu multă bunătate şi dragoste. Mai mult chiar, 
după ce i-a vorbit despre buna organizare a spitalului 

şi despre doctorii pricepuţi de acolo, asistenta-şefă, 
renumită pentru evlavia de care dădea dovadă, a 
adăugat: 

- Vreau să ştiţi, domnule Christos, că spitalul 
nostru, în afară de personalul medical pregătit pe 
care îl are, dispune şi de preot misionar, un duhov- 
nic experimentat care de mulţi ani locuieşte chiar în 
spital. Cunoaşte ce înseamnă durerea şi de aceea stă 
neîncetat la căpătâiul celor suferinzi, ajutând şi spriji- 
nind pe fiecare bolnav în parte. Sunt pe deplin con- 
vinsă că vă veţi bucura mult să-l cunoaşteţi. Vă ofer 
şi această carte de suflet, convinsă fiind de multul 
folos duhovnicesc pe care vi-l va aduce. 

A acceptat cartea şi, imediat, a început s-o citească. 
Rezultatul a fost pe cât de impresionant, pe atât de 
satisfăcător. Sufletul său s-a vindecat de aversiunea 
pe care o simţea faţă de Biserică şi preoţi. Cu voce 
plină de emoție, s-a adresat asistentei-şefe: 

- Uram Biserica. Eram un duşman înverşunat 
al ei. Pe preoţi nu voiam să-i privesc nici măcar de 
departe. Abia acum am înţeles însă de ce m-a adus 
Dumnezeu în Spitalul „Hipocrat”! De când am venit 
aici, dragostea Lui Dumnezeu nu-mi dă pace... Doam- 
ne, iartă-mă pe mine, păcătosul! Soră-şefă, m-am ho- 
tărât! Vreau din tot sufletul şi cu toată fiinţa mea 
să mă spovedesc. Nu puteam să-i sufăr pe preoți, îi 
uram şi îi ironizam. Acum însă mă simt atras de preo- 
tul de aici ca de un magnet. Vreau să mă spovedesc 
cât mai repede posibil. Am mare nevoie de asta. 

După multă rugăciune, în după-amiaza aceleiaşi 
zile, m-am apropiat din nou de patul domnului Chris- 
tos. Părea într-o dispoziţie cu totul nouă, concentrat şi 
mult mai împăcat cu sine. Cu gingăşie, smerenie şi 
o înfăţişare total schimbată, mi-a spus: 

- Părinte, îţi mărturisesc că m-ai învins. Ai îm- 
blânzit răul din mine, sufletul meu sălbatic... Consider 
că, prin pregătirea pe care aţi făcut-o şi prin influ- 
enţa binefăcătoare pe care aţi avut-o asupra mea, am 
reuşit să mă smulg din ghearele păcatului. De acum 
sunt al dumneavoastră... Vă rog să vă aşezaţi lângă 
mine şi să mă ajutaţi să mă spovedesc, să-mi alung 
din suflet tot noroiul păcatului. Vreau să-mi găsesc 
liniştea, să mă împac cu mine însumi. Deşi sunt de 
faţă şi alți bolnavi, nu-mi mai pasă deloc. Nu mă voi 
opri. Nu are nici o importanţă dacă vor auzi şi aceştia 
spovedania mea. 

I-am mulţumit lui Dumnezeu pentru minunea 
pe care o săvârşise în sufletul domnului Christos. Cu şi 
mai multă simpatie şi dragoste, i-am făcut cunoscut 
faptul că Dumnezeu îl iubeşte mult şi că îl adusese în 
acest chip minunat în acea situaţie, pentru a-l binecu- 
vânta şi înapoia familiei vindecat atât sufleteşte, cât 
şi trupeşte. Totuşi, din motive care ţineau de secre- 
tul Tainei, i-am propus să ne vedem în dimineaţa 
următoare. 

Într-adevăr, în dimineaţa ce a urmat, imediat după 
vizita doctorilor şi după ce asistentele şi-au termi- 
nat treaba, m-am dus la dânsul. Ceilalţi bolnavi din 

salon au ieşit pe culoar. l-am aşezat epitrahilul pe 
creştet şi am rostit rugăciunea cuvenită. Deplin con- 
ştient de ceea ce făcea, domnul Hristos a început să se 
spovedească... 

Spovedania a durat destul de mult. Bolnavul părea 
însă că renăscuse. Se simţea odihnit. Se eliberase de 
lucrurile murdare, nefolositoare adunate în suflet ani 
la rând. Prin spovedania curată şi sinceră pe care a 
făcut-o, a reuşit să se debaraseze de remuşcările care 
îl chinuiau şi de disprețul şi de indiferența pe care o 
manifestase atâta timp faţă de Dumnezeu şi de sluji- 
torii Acestuia. Deşertăciunii sufletului i-a luat locul 
prezenţa mângâietoare a lui Dumnezeu. 

„Cumplită-i nepăsarea, mare-i pocăinţa”, spune 
un tropar al Bisericii noastre din Miercurea Mare. 
Atunci când slujitorul lui Dumnezeu vede căinţă 
sinceră, Îl preamăreşte şi-l mulţumeşte lui Dumnezeu. 
Din mulțimea de cazuri pe care le întâlneşte orice du- 
hovnic, unul ca acesta iese în evidenţă, iar preotul nu 
are decât de câştigat, ieşind mai întărit în slujirea sa. 

Pentru domnul Christos, acea zi a fost cea mai fru- 
moasă din viaţa sa. Spovedania a durat ceva mai mult 
de o oră. Încercase să nu uite nimic ascuns în suflet. 
La sfârşit, mi-a mărturisit că niciodată în viaţă nu 
mai simţise atâta bucurie şi împăcare. Deşi avusese 
multe bucurii în viaţă, o experienţă asemănătoare nu 
mai cunoscuse niciodată. Îi mulțumea cu lacrimi Prea- 
milostivului Dumnezeu pentru darul nesperat pe care 
i-l făcuse şi pentru binecuvântarea pe care i-o tri- 
misese. După ce s-a spovedit, m-a întrebat: 

- Părinte, m-am eliberat de păcate? O să-mi ierte 
Dumnezeu toate câte am făcut? 

Cu multă convingere, i-am răspuns: 

- Dragă domnule Christos, Părintele nostru ceresc, 
Dumnezeu, înseamnă lubire, un ocean imens de iu- 
bire. Tocmai datorită acestei iubirii necuprinse L-a 
trimis în lume pe Fiul Său Cel Unul Născut, pe Dom- 
nul nostru lisus Hristos, ca să-i mântuiască pe toţi 
oamenii şi să le facă cunoscută slava lui Dumnezeu. 
Aceeaşi iubire a lui Dumnezeu a permis şi suferinţa 
prin care treceţi, astfel încât să ajungeţi la spital şi să 
aibă loc această minune a pocăinței dumneavoastră. 
Acesta este motivul pentru care trăiţi această bu- 
curie şi pace nesfârşită. Împreună cu dumneavoastră 
se bucură tot cerul. Domnule Christos, acum trăiţi 
cel mai sfânt moment al vieţii dumneavoastră. Aţi re- 
devenit la fel cum eraţi după Sfântul Botez, de parcă 
tocmai aţi ieşit din cristelnița lui Hristos. Toate păca- 
tele v-au fost iertate de iubirea lui Dumnezeu: „N-am 
venit să chem pe cei drepţi, ci pe păcătoşi la pocă- 
inţă”, spune Mântuitorul Hristos. 

- Chiar aşa, părinte? Toate câte am făcut mi-au 
fost iertate? 

- Da, domnule Christos. Taina Sfintei Spovedanii, 
una dintre cele şapte Sfinte Taine ale Bisericii noas- 
tre, este foarte puternică. Trebuie să credeţi în ea, 
aşa cum vă văd şi mă vedeţi. lubirea lui Dumnezeu 
v-a iertat, ştergându-vă toate păcatele. 

- Oh, Doamne! Îţi mulţumesc nespus pentru acest 
dar de nepreţuit al pocăinţei şi al spovedaniei, pe care 

mi l-ai dăruit astăzi. Multă tristeţe Ţi-am mai pro- 
vocat. Te rog, iartă-mă!... Părinte preacucernice şi drag, 
vă sunt foarte recunoscător. Mă simt obligat faţă de 
dumneavoastră, pentru că mi-aţi oferit acel ceva pe 
care nimeni nu mi l-ar fi putut oferi: fericirea cea 
adevărată şi sfântă, liniştea sufletească şi pacea con- 
ştiinţei. Vă mulţumesc din suflet! De acum înainte voi 
încerca să-mi trăiesc noua viaţă aşa cum mi-a desco- 
perit-o Dumnezeu. lubirea Lui m-a uşurat de povara 
păcatelor, m-a smuls din vieţuirea în păcat... Îmi 
doresc mult să-mi continui viaţa în acest fel. Vă rog, 
dacă se poate, să mă vizitaţi în fiecare zi. Prezenţa dum- 
neavoastră îmi dă putere, îmi alină şi îmi bucură 
sufletul. 

Cât timp domnul Christos a mai rămas internat 
în spital, l-am vizitat destul de des. De fiecare dată 
când stăteam de vorbă cu dânsul, părea că alungă 
din mintea sa orice nelinişte şi teamă şi că sufletul 
i se umplea de bucurie şi speranţă în Dumnezeu. 
Punctul culminant al mângâierii sale a fost însă 
Potirul Vieţii. 

După fiecare Sfântă Liturghie, îmbrăcat în veş- 
mintele preoţeşti, mă deplasam prin saloane, pentru 
a-i împărtăşi pe toţi cei care se pregătiseră în prea- 
labil. Prezenţa mea îi binedispunea şi pe ceilalți bol- 
navi, astfel încât, de multe ori, îmi cereau să-i împăr- 
tăşesc. Alături de mine erau întotdeauna prezente 
şi una sau două asistente de spital. Una dintre acestea 
nota numele bolnavilor care urmau să se împărtă- 
şească, iar cealaltă purta coşul cu anaforă. De cum 

intram, atmosfera din saloane se schimba brusc şi 
orice activitate înceta. Se aşternea linişte deplină, 
pentru ca bolnavii să se poată împărtăşi cu evlavie 
şi respect. 

Profund recunoscător şi emoţionat, în patul pe 
care se afla l-a primit şi domnul Christos pe Marele 
Vizitator, Domnul Cerului şi al Pământului. La fel ca 
şi ceilalţi bolnavi, cu ochii în lacrimi s-a împărtăşit 
cu Sfântul Sânge şi Trup al Mântuitorului. Sufletul 
său sălta de bucurie şi împăcare, iar chipul luminat, 
radia de fericire. Pentru domnul Christos, Potirul 
Vieţii devenise renaştere sufletească. Cu toate că era 
un om cult, deosebit de inteligent, nu putuse până 
atunci să înțeleagă bucuria care îl aştepta după Sfânta 
Împărtăşanie. Conştient de nevrednicia sa, cu capul 
plecat, mulțumea şi-L preamărea pe Dumnezeul lu- 
birii şi al Milostivirii pentru nesperatul dar. După 
câteva zile, pregătit fiind să părăsească spitalul, mi-a 
dat adresa sa, cu rugămintea fierbinte de a-l vizita, 
pentru a-şi putea înnoi harul duhovnicesc. 

L-am salutat frăţeşte, urându-i din inimă sănă- 
tate şi binecuvântări din belşug, aşa cum îl învred- 
nicise Dumnezeu. L-am sfătuit să se roage neîncetat, 
să meargă la Biserică în fiecare duminică, bineînţeles 
dacă sănătatea îi permitea acest lucru, să citească în 
fiecare zi Sfânta Scriptură, texte din Sfinţii Părinţi şi 
alte scrieri folositoare sufletului şi să trăiască fiecare 
moment ca şi cum s-ar afla înaintea lui Dumnezeu, 
având deplină încredere în Creatorul său în ceea ce 
priveşte sănătatea şi întreaga sa viaţă. 

După cum m-au informat cei din familia sa, la scurt 
timp după externare sănătatea sa s-a înrăutățit şi în 
curând domnul Christos s-a mutat la ceruri. Era însă 
înarmat cu toate cele necesare vieţii veşnice. Dăduse 
dovadă de multă căinţă, optimism şi credinţă vie. 
A plecat liniştit, cu sufletul împăcat. 


Înaltpreasfinţia Voastră, preacucernici Părinţi, 
consider că sfinţenia pe care am dobândit-o prin Taina 
Hirotoniei trebuie să ne emoţioneze în fiecare clipă a 
vieţii noastre. Iubirea arătată nouă de Bunul Dumne- 
zeu ne-a dat posibilitatea de a ne transforma în eco- 
nomi ai Sfintelor Sale Taine. Sfânta Slujire a Preoţiei 
ne cheamă, aşadar, la sacrificiu, la viaţă în virtute şi 
sfințenie, aşa cum se cade slujitorilor vrednici ai Viţei 
lui Hristos. 

Cu câteva zile în urmă, după o vizită pe care am 
făcut-o Presfinţitului Episcop Alexie de Diavleia, m-am 
întors în Atena, locul în care mi-am început ucenicia. 
Acolo, în Piaţa Constituţiei, la monumentul închinat 
soldatului necunoscut, am observat ceva care m-a 
impresionat foarte mult. În pas de defilare, trei sol- 
daţi se deplasau unul în spatele celuilalt, pentru a 
ajunge la santinelele pe care urmau să le înlocuiască. 
Aveau privirile aţintite drept în faţă. Perfect sincroni- 
zate, mâinile şi picioarele li se mişcau cu precizie ma- 
tematică, ca şi cum era vorba de un mecanism electric. 
Întreaga lor înfăţişare impresiona. Prin minte mi-a tre- 
cut următorul gând: „Cu câtă dăruire şi concentrare 

îşi fac aceşti soldaţi datoria faţă de patrie! Se strădu- 
iesc să nu se abată nici un milimetru de la ceea ce 
învaţă la instrucție”. 

Noi, preoţii, ce facem în acest sens? Avem grijă de 
gesturile şi comportamentul nostru? În ziua hirotoniei 
noastre, când ni s-a dat cel de-al doilea grad de preoţie 
şi, prin mijlocirea arhiereului, am devenit preoţi prez- 
biteri, Dumnezeu ne-a încredinţat moştenirea Bise- 
ricii. „Primeşte această moştenire, ne spune, şi ai grijă 
de ea până la a doua venire a Mântuitorului nostru 
lisus Hristos. Fraţilor, am trăit acea zi de neuitat pro- 
fund emoţionat. Continuăm până astăzi să trăim, să 
păstrăm vii în minţile şi inimile noastre, sentimen- 
tele înălţătoare pe care le-am trăit atunci? 

Suntem printre favorizaţii acestei lumi. Sfânta 
Biserică ne cheamă la sacrificiu în slujba fraţilor 
noştri întristaţi şi suferinzi de prin spitale. Misiu- 
nea pe care o avem de îndeplinit nu e deloc uşoară. Prin 
urmare, cu lacrimi şi rugăciuni fierbinţi, să îngenun- 
chem în faţa Preamilostivului Iisus Hristos, Mântui- 
torul nostru, pentru ca Acesta să ne întărească, să ne 
lumineze, să ne păzească şi să ne îndrume în slujirea 
sfințită de care am fost învredniciţi. 

Ţinem în mâinile noastre o mulţime de suflete, cele 
mai multe dintre acestea înţelenite lungă vreme. Preoţi 
cu parohie sau misionari, cu toţii suntem chemaţi să 
alinăm durerea nemiloasă, să ne transformăm în 
unelte în sprijinul celor aflaţi în suferinţă, în torţe ale 
sacrificiului, iubirii şi dăruirii, astfel încât să ducem la 
bun sfârşit misiunea care ne-a fost încredinţată. 

Treizeci şi cinci de ani de slujire întru alinarea 
durerii, la căpătâiul celor suferinzi. Mulţumesc lui 
Dumnezeu! Spitalul este ca o şcoală, suferinţa este 
ca o universitate. Mulţumesc nespus lui Dumnezeu că 
m-a învrednicit să slujesc şi, în acelaşi timp, să mă 
călesc în Viţa-de-vie aleasă a Sa. 

Defectele, slăbiciunile şi lipsurile mele nu au îm- 
piedicat Sfântul Har să se reverse asupra oamenilor. 
Preabunul, Milostivul Dumnezeu a binecuvântat sluji- 
rea mea la capela Spitalului „Hipocrat” cu daruri ne- 
preţuite. În primul rând, iubirea Sa ne-a dăruit acest 
sfânt lăcaş de închinăciune, pentru mângâierea şi fo- 
losul sufletesc al bolnavilor. În acelaşi timp, Bunul 
Dumnezeu S-a îngrijit ca acest lăcaş să se trans- 
forme curând într-un centru duhovnicesc, spre care au 
fost atraşi mulţi creştini evlavioşi, chiar şi din afara 
spitalului. 

În toţi aceşti ani, colaborarea pe care am avut-o cu 
personalul din administraţie şi de pe secţii a fost una 
deosebit de productivă. Nu a lipsit nici respectul şi 
aprecierea reciprocă. Ţelul nostru comun a fost mân- 
gâierea bolnavilor aflaţi în suferinţă. Câţi dintre 
aceştia au ajutat şi au fost alături de Biserică, s-au 
bucurat de bogate binecuvântări şi de grija lui Dum- 
nezeu, pe întreg parcursul vieţii. 

Desigur, am întâmpinat şi multe dificultăţi şi pie- 
dici. Multe dintre acestea păreau de netrecut, peste 
puterea mea. Însă, prin harul şi dragostea lui Dumne- 
zeu, le-am depăşit pe toate, fiindcă de fiecare dată, 
dragostea Sa ne oferea cea mai bună soluţie. 

În toţi aceşti ani, prin acest spital au trecut mii de 
bolnavi, toţi suflete îndurerate, cu agonia şi tristeţea 
zugrăvite pe feţe, cu trupuri chinuite sau chiar schi- 
monosite de suferinţa grea. Pentru mine, fiecare bolnav 
a fost un caz special. De multe ori însă, sărăcia sau 
problemele familiale îngreunau situaţia bolnavilor. 
Important a fost însă faptul că mulţi dintre aceştia 
nu dispuneau de un capital duhovnicesc, pentru a 
putea face faţă încercării la care erau supuşi. Când nu 
există credinţă vie în Hristos şi în puterea Sfintelor 
Taine, durerea este greu de suportat. 

Misiunea preotului de spital este deosebit de grea, 
de apăsătoare. Acesta trebuie să se sacrifice, cu toată 
dragostea de care e în stare, pentru mângâierea 
creaţiei lui Dumnezeu, trecută prin focul durerii, să 
ajute, să întărească, să inspire speranţa şi credinţa 
în Hristos. 

Slavă Ţie, Doamne! Dragostea Ta nu m-a părăsit 
niciodată. De la cele mai simple cazuri până la cele 
mai grele, mâna Atotputernicului Dumnezeu mi-a 
arătat drumul care trebuia urmat. Cu ajutorul şi lu- 
minarea Sa mi-am continuat drumul. Acela mergea 
înainte, deschizându-ne calea şi înmuind până şi cele 
mai împietrite inimi. Prin mijlocirea Sfintelor Sale 

Taine, Sfânta noastră Biserică a dăruit bolnavilor 
putere şi har din belşug, astfel încât aceştia să se 
întoarcă la casele lor total schimbaţi, renăscuţi şi 
bucuroşi. Puţini au fost cei care au refuzat ajutorul, 
cei mai mulţi dintre aceştia eretici. 

Se întâmplă de multe ori să întâlnesc oameni necu- 
noscuţi care, radiind de bucurie, mi se adresează: 

- Părinte, dumneavoastră sunteţi preotul de la 
Spitalul „Hipocrat”? Cu mulţi ani înainte, am fost 
internat acolo. Nu voi uita niciodată Liturghiile de 
pe culoarul Clinicii de Radiologie. Parcă ne aflam 
într-o catacombă! 

Sau: 

- Părinte, l-aţi spovedit şi împărtăşit pe tatăl meu, 
internat la „Hipocrat” în anul 1965. Dumneavostră 
l-aţi pregătit pentru Împărăţia cerurilor. Vă sunt 
profund recunoscător! 

Mă mir de fiecare dată şi mă emoţionez de câtă 
dragoste sunt în stare oamenii! Cu siguranţă, toate 
aceste suflete urcate la ceruri, cu cele de trebuinţă 
vieţii veşnice, se roagă pentru noi de acolo, de sus. 
Îmi vine în minte acum o imagine rară. Cândva îi pri- 
veam pe mecanicii de locomotivă cum alimentau con- 
tinuu trenul cu cărbune, în drum spre localitatea Dia- 
kopto, regiunea Kalavrita. Alimentau locomotiva cu o 
voioşie greu de descris. La el facem şi noi, preoţii, când 
luăm din tezaurul inepuizabil de har, pentru a da 
credincioşilor. Suntem, aşadar, un fel de adminis- 
tratori ai harului lui Dumnezeu, pe care îl pompăm 

din izvorul Său sfânt, nesecat şi curat, oferindu-l se- 
menilor noştri plini de păcate, lipsuri şi defecte, ne 
transformăm în instrumente ale harului lui Dumne- 
zeu! La fel s-a întâmplat şi la Spitalul „Hipocrat” unde, 
tot ceea ce s-a reuşit se datorează, în exclusivitate, 
harului Preamilostivului nostru lisus Hristos şi cre- 
dinţei oamenilor. 


Binecuvântat este Dumnezeu! 

